
O  COMEMORARE  TRISTĂ 


Din  faptele  şi  întâmplările  cari  alcătuesc  istoria  unui 
popor  sau  a  unui  aşezământ  —  rămân  Ia  suprafaţa  con¬ 
ştiinţei  mai  ales  cele  senine.  Pe-acestea  le  şi  comemorăm, 
înfăţişându  le  în  culori  vii  şi  —  de  obiceiu  —  în  proporţii 
mărite,  pentru  a  ne  stârni  prin  ele  entuziasmul,  a  ne  trezi 
conştiinţa  demnităţii  şi  a  mândriei  şi  a  ne  spori  astfel  ener¬ 
giile  sufleteşti  în  vederea  izbânzilor  din  viitor. 

Procedeul  îşi  are  raţiunea  sa  educativă.  Totuşi  nu 
trebue  să  uităm  nici  evenimentele  triste  din  istoria  noastră 
naţională  sau  bisericească,  fiindcă  şi  ele  îşi  au  momentele 
lor  de  măreţie  şi  de  eroism  în  stare  să  sporească  puterile 
sufleteşti  ale  celorce  ştiu  să  le  ’nţeleagă  tâlcul. 

Este  cazul  centenarului  despre  care  scriem  de  astădată. 

Se  ’mplinesc,  anume,  o  sută  de  ani  dela  cumplita  cam¬ 
panie  unionistă  pe  care-a  deslănţuit-o  Samuil  Vulcan,  epis¬ 
copul  uniat  dela  Orade. 

In  manualele  de  istorie,  tragedia  unirii  unei  părţi  a 
Românilor  ortodocşi  din  Ardeal  cu  biserica  Romei,  este 
expusă  de  obiceiu  foarte  sumar,  Se  spune  acolo,  că  un 
vlădică  şi  o  seamă  de  protopopi,  ispitiţi  de  „privileghiu- 
murile"  păpistăşeşti,  au  primit  —  Ia  1700  —  „cele  patru 
ponturi".  Naţiei  româneşti  i  s’au  deschis  prin  unaţie  porţile 
şcoalelor  din  apus;  aici  a  învăţat  de  unde  se  trage  şi  ce 
destinaţie  măreaţă  are  ea  pe  plaiurile  Daciei  Traiane.  Ade¬ 
vărat  că  această  unire  s’a  făcut  „pentru  un  blid  de  linte", 
cum  se  spune'n  scripturi,  cu  bătăi,  cu  temniţă,  cu  umiliri  de  toi 
felul,  cu  biserici  şi  mănăstiri  furate  sau  dărâmate  cu  tunul. . . 

Dar  năcazurile  astea  au  trecut  şi  noi  am  rămas  cu  „porţile 
deschise  ale  şcoalelor  din  apus“  şi  cu  lumina  lor  trecută  — 
e  adevărat  —  prin  lentila  chesaro-crăiască  a  Habsburgilor, 
care  ne- a  proiectat  pe  cerul  naţiei  noastre  curcubeul  Hajdu- 
dorogului  şi  ai  altor  privelişti  de  culoarea  steagului  roşu- 
alb-verde. . . 

Cam  aceste  lucruri  se  spun  despre  actul  dela  1700. 

Lectorul  celor  mai  multe  „istorii"  ale  „unirii"  rămâne 
astfel  cu  impresia,  că  unaţia  care  s’a  făcut  la  1700  a  avut 
mai  mult  efecte  bune  decât  rele.  Se  uită  rezultatul  esenţial  al 
faptului  istoric,  că  neamul  românesc  a  fost  despicat  sufle¬ 
teşte  în  două  şi  că  această  despicare  a  fost  izvorul  nenu¬ 
măratelor  vrăşmăşii  dintre  fiii  aceluiaş  neam.  Şi  se  uită 
mai  ales  calvarul  nemăsuratelor  suferinţe  îndurate  de  fiii 
rămaşi  credincioşi  Bisericii  strămoşeşti,  din  partea  celor 
trecuţi  la  papistăşie  şi  din  partea  patronilor  lor. 

Dar  —  vai  —  aceste  suferinţe  n’au  încetat  un  moment 
măcar  nici  după  primul  act  al  unirii,  ci  ele  s’au  perpetuat  până 
aproape  de  zilele  noastre.  Fiindcă  patima  prozelitismului  lu¬ 
crativ  nu  s’a  stins  nici  odată  din  sufletul  celorce  iubeau  mai 
mult  mărirea  acestei  lumi  decât  a  celei  de  dincolo. 

Ea  a  izbucnit  cu  furie  şi  în  primăvara  anului  1834,  când 
vlădica  uniat  din  Orade,  Samuil  Vulcan,  a  pornit,  mai  ales 
în  judeţul  Arad,  o  adevărată  cruciadă  pentru  „mântuirea" 
Românilor  Ardeleni  prin  „cele  patru  ponturi". 

La  ’nceput  a’ncercat  să  câştige  izbânda  îmbiindu-şi  ca¬ 
tolicismul  înfăşurat  —  vicleneşte  —  în  tricolorul  românesc. 
N’a  mers.  Atunci  a  făcut  apel  la  protecţia  organelor  admi¬ 
nistrative  şi  politice,  cari  nu  aveau  nici  un  motiv  să-i  refuze 
sprijinul:  era  vorba  doar  de  a  trece  pe  robii  valahi  la  „religia 
împăratului".  îngroziţi  de  ameninţări  sau  ispitiţi  de  promisiuni 
—  că  li  se  vor  ierta  dijmele  şi  robota  şi  vor  primi  pământ 
dela  boieri  —  o  parte  a  acestor  iobagi  din  judeţul  Arad 
au  trecut  Ia  unaţie.  Căiţi  de  fapta  lor  însă  în  curând  erau 
hotărâţi  să  se  întoarcă  la  credinţa  părăsită,  fiindcă  „misio¬ 
narii"  lui  Samuil  Vulcan  nu  şi-au  putut  împlini  făgăduielile. 
Dar  acum  era  târziu.  Căci  revenirea  la  ortodoxie  trebuiau 
s’o  facă  prin  declaraţii  individuale,  nu  în  massă,  cum  îi 
trecuseră,  ca  la  „Verbunc",  apostolii  chesaro  crăiescului 
vlădică  dela  Orade. 

Fireşte,  împotriva  tuturor  ispitelor  şi  sâlniciilor  marea 
gloată  a  Românilor  a  rămas  credincioasă  Bisericii  strămo¬ 
şeşti.  Şi  ţinuta  acestora  prezintă  cazuri  de  eroism  emoţio¬ 
nant,  asemănător  cu  eroismul  ortodox  al  credincioşilor  măr¬ 
gineni  din  veacul  XVIII,  a  căror  istorie  a  scris-o  cu  atâta 
erudiţie  şi  căldură  savantul  profesor  dela  universitatea  dela 
Cluj,  dl  Silviu  Dragomir,  în  monumentala  sa  carte  „Istoria 
desrobirii  religioase  a  Românilor  din  Ardeal*. 

Acum,  noi  nu  însemnăm  aceste  triste  pagini  comemo¬ 
rative  ca  să  stârnim  ură  sau  vrăşmăşie  împotriva  cuiva. 
Ortodoxia  nu  ştie  urî.  N’a  urît  nici  odată.  Ea  nu  şi-a  în¬ 
tărâtat  închinătorii  spre  răzbunare  asupra  celorce  au  per¬ 
secutat-o  până  la  sânge,  nici  n’a  propoveduit  niciodată  cu 
violenţa  tunului,  a  săbiei  sau  a  rugului.  După  vorba  unui 
înalt  ierarh  —  ortodoxia  n’a  ars  pe  rug  ştiinţa  şi  credinţa 
nimănui,  cum  au  făcut-o,  de-o  pildă,  patronii  unaţiei.  Ortodoxia 
e  legea  iubirii  şi  a  muceniciei.  Istoria  ortodoxiei  româneşti 
verifică  în  chipul  cel  mai  strălucit  acest  adevăr. 

Ci  însemnăm  aceste  pagini,  fiindcă  ele  ne  îmbie  încă 
un  prilej  de  a  ne  mărturisi  credinţa  şi  de  a  ne  arăta  admi¬ 
raţia  faţă  de  mucenicii  ortodoxiei,  din  trecut  şi  din  prezent. 
Căci  ei  nu  lipsesc  nici  astăzi.  Din  sufletul  lor  mare,  din 
nemărginitul  lor  devotament  pentru  legea  dreptmăritoare 
a  Iui  Hristos,  să  ne  zidim,  să  creştem  duhovniceşte. 

Şi  încă  pentru  ceva :  Să  vestim  cu  firească  bucurie, 
că  părintele  Dr.  Gh.  Ciuhandu,  învăţatul  şi  neobositul  con¬ 
silier  eparhial  din  Arad,  are  gata  de  tipar  manuscrisul  unui 
volum  de  câteva  sute  de  pagini,  în  care,  pe  temeiul  unui 
vast  material  documentar,  ne  înfăţişează  epoca  de  crunte 
prigoniri  religioase  deschisă  acum  o  sută  de  ani  de  epis¬ 
copul  Samuil  Vulcan  dela  Orade. 

Suntem  convinşi,  că  înaintestătatorii  Bisericii  noastre. 
Asociaţia  clerului  „A.  Şaguna*  şi  „Frăţia  ortodoxă  română* 
vor  găsi  mijloacele  necesare  pentru  înlesnirea  apariţiei  ace¬ 
stei  lucrări  de  o  remarcabilă  valoare  ştienţifică  şi  educativă 
pentru  fiii  cărturari  ai  sfintei  noastre  Biserici  şi’ndeosebi 
pentru  slujitorii  ei  devotaţi. 

Ar  fi  o  frumoasă  faptă  zămislită  de  o  tristă  comemorare. 

NICOLAE  COLAN 

II.  DELICTELE  BISERICEŞTI  SPECIALE  PENTRU  CLERICI 

Delictele  bisericeşti  speciale  pentru  clerici  ie  putem 
împărţi  în  delicte  contra  disciplinei  bisericeşti  şi  în  delicte, 
sau  abateri  dela  regulile  fundamentale  pe  cari  le  pretinde 
săvârşirea  lucrărilor  sfinte. 

1.  DELICTE  BISERICEŞTI  CONTRA  DISCIPLINEI 

a)  Săvârşirea  hirotoniei  de  către  un  episcop ,  sau  a 
oricărui  alt  serviciu  episcopesc,  într'o  episcopie  străină , 
fără  ştirea  şi  consimţământul  episcopului  eparhiei  res¬ 
pective. 

Atât  pentru  menţinerea  ordinei  în  Biserică,  cât  şi  pentru 
evitarea  ori  căror  neînţelegeri  între  clerici,  societatea  cre¬ 
ştină,  din  punct  de  vedere  administrativ,  este  împărţită  în 
parohii,  eparhii,  mitropolii  etc.  Graniţele  acestor  unităţi 
eclesiastice  sunt  bine  determinate  şi  fiecare  unitate  îşi  are 
conducătorul  ei  special  (paroh,  episcop,  mitropolit  etc.). 
Conducătorul  acesta  este  investit  cu  toate  drepturile  treptei 
sale  ierarhice  pentru  enoria  sa,  dar  nare  nici  un  drept  în 
afara  graniţelor  enoriei  sale.  Urmează  din  aceasta,  că 
orice  încercare  de  amestec  în  enorie  străină  este  o  căl¬ 
care  a  dispoziţiilor  de  drept  canonic,  care  trebue  pedep¬ 
sită.  Canoanele  dispun  ca  episcopul  care  îndrăzneşte  să 
facă  hirotonii  în  eparhie  străină,  fără  ştirea  şi  aprobarea 
episcopului  eparhiei  respective,  se  cateriseşte. 1  Hirotoniile 
făcute  în  asemenea  împrejurări  nu  se  recunosc  de  Bise¬ 
rică  şi  cei  ce  le-au  primit  se  depun  din  treapta  clericală. 2 
Canonul  20  Trulan  opreşte  pe  cleric  să  propovăduiască 
în  public  într’un  oraş  din  afara  graniţelor  eparhiei  sale. 

1  Con.  35  Ap.  şi  13  Antfohia. 

2  Cnn.  35  Ap.  vezi  şi  can.  15  sin.  I  ec„  can.  2  sin.  II  ec.,  can.  8  sin.  III 
ec.,  con.  5  sin.  IV  ec.,  can.  13  Ancira,  can.  22  Antlochia,  can.  3  Sardica,  can. 
48  Carlagina,  Sintagma  Al.  voi.  II  pag.  47,  143,  169,  203,  229,  voi.  III  pag.  46. 
150,  164,  233  şi  419. 

b)  Părăsirea  în  mod  arbitrar  a  enoriei. 

După  dispoziţiile  cononice,  în  Biserica  ort.  nime  nu 
poate  fi  hirotonit  decât  cu  designare  specială  pentru  nece¬ 
sitatea  unei  anumite  comunită|i  creştine.  1  Deci,  cel  hiro¬ 
tonit  este  obligat  să-şi  îndeplinească  toate  datoriile  sale  de 
cleric  faţă  de  comunitatea  sa.  Pentru  a  nu  călca  acest 
principiu  şi  pentru  a  evita  orice  neorânduială  şi  neînţele¬ 
gere,  Biserica  a  oprit  încă  din  primele  veacuri  creştine  pă¬ 
răsirea  după  bunul  plac  individual  a  comunităţii  pentru 
care  a  fost  hirotonit  cineva. 2  Numai  cu  aprobarea  episco¬ 
pului  său,  poate  preotul  şi  diaconul  să  părăsească  parohia, 
spre  a  lua  conducerea  unei  alte  parohii. 

Orice  nesupunere  şi  părăsire  în  mod  arbitrar  a  eno¬ 
riei,  are  drept  consecinţă  pedeapsa  caterisirii.  Asemenea 
nici  episcopul  nu  poate  părăsi  după  bunul  plac  eparhia 
spre  a  trece  şi  a  lua  conducerea  unei  alte  eparhii. 3 4  Ca¬ 
noniţi  20  sin.  IV  ec.  ameninţă  cu  depunerea  atât  pe 
preotul  care  părăseşte  în  forma  aceasta  parohia  sa,  cât  şi 
pe  episcopul  care  îndrăzneşte  să  primească  în  episcopia 
sa  un  asemenea  cleric.  * 

c)  Nesocotirea  pedepsei  dată  de  Biserică. 

Depunerea  este  o  măsură  disciplinară  care  se  face 

pentru  menţinerea  ordinei  şi  a  moralei  in  societatea  cre¬ 
ştină.  Dacă  un  cleric  nesocoteşte  hotărârea  autorităţii  sale 
legale  superioare  şi  nu  se  supune  pedepsei,  ci  continuă  să 
săvârşească  mai  departe  actele  cari  i-au  fost  interzise,  să¬ 
vârşeşte  o  greşală  şi  mai  mare,  care,  în  chip  firesc,  trebue 
apoi  pedepsită  şi  mai  aspru.  Biserica  cere  sa  se  îndepăr¬ 
teze  cu  totul  din  obştea  creştina  un  asemenea  nesupus.  5 

1  Can.  6  sin.  IV  ec..  Sintagma  At.  voi.  II  pag.  230. 

2  Con.  14,  15,  16  Ap. 

3  Can.  15,  16  s.  I  ec. 

4  Can.  5,  12,  20  sin.  IV  ec.  can.  17,  18,  20  VI  ec.  5,  1?,  21  Anliochîa, 
can.  1,  2,  11  Sardica.  Sinlagma  A!,  voi.  II  pag.  18 — 22,  145,  148,  229,  216.  266, 
34  ,  344,  349,  voi.  III  p.  129,  158,  164,  228,  231,  262,  436  şi  485. 

5  Can.  28  Ap.,  can.  5  sin.  I  ec.,  can.  4  Antiochia,  can.  88  Vasile  cel  Mare. 

Cu  privire  Ia  această  problemă  Biserica  s’a  inlrebat  dacă  actele  săvârşite 

de  un  cleric  caterisit  sunt  sau  nu  sunt  valabile  pentru  cei  ce  au  primit  asemenea 
acte.  Comisiunea  rânduită  de  patriarhatul  din  Constantlnopo!  in  1876—1879,  exa¬ 
minând  problema,  bazat  şi  pe  can.  10  sin.  1  ec.  a  hotărâi  că  hirotonia  făcută  de 

Atât  pentru  menţinerea  ordinei  cât  şi  pentru  a  face 
mai  arătată  gravitatea  pedepsii  depunerii.  Biserica  interzice 
ca  un  cleric  să  se  roage  împreună  cu  cel  depus  deja,  iar 
dacă  nu  ascultă,  să  se  depună  şi  cel  ce  se  roagă,  cu  cel 
depus.1  Clericul  care  nu  recunoaşte  caterisirea  făcută  de 
sinod  este  contra  autorităţii  sale  şi  prin  urmare  trebue  pe¬ 
depsit.2  Socotim  că  interpretarea  mitropolitului  Şaguna,  la 
acest  canon,  este  dreaptă,  adecă  se  interzice  rugăciunea 
publică,  cum  ar  fi  b.  o.  liturgia  etc.,  nu  se  interzice  însă 
rugăciunea  privată,  rugăciunea  de  îndreptare,  pentrucă  nici 
acest  canon  nu  poate  cere  moartea  păcătosului,  ci  îndrep¬ 
tarea  lui.3 

Tot  o  nesocotire  a  dispoziţiilor  canonice  şi  o  nerespec- 
tare  a  dreptului  pe  care  îl  are  episcopul,  este  liturgisirea, 
sau  săvârşirea  botezului  în  capele  şi  case  private,  fără  prea¬ 
labila  încuviinţare  a  episcopului  local.  Preoţii  depuşi,  luân- 
du-li-se  biserica,  adeseori  au  recurs  la  expedientul  acesta, 
primind  să  servească  în  anumite  case  particulare,  la  e  nu¬ 
mite  case  boiereşti.  Uneori  chiar  şi  clerici  nedepuşi  s’au 
făcut  vinovaţi  de  acest  păcat.  Biserica  însă  opreşte  şi  ame¬ 
ninţă  cu  depunerea  pe  ceice  calcă  regulile  stabilite  din 
vechime.4 

d)  Neglijarea  datoriilor  de  cleric. 

Orice  neglijare  a  datoriilor  sacerdotale  este  o  călcare 
a  anumitor  dispoziţiuni  care  îşi  are  apoi  urmările  sale  rele. 
Ştim  că  cele  trei  atribute  ale  preoţiei,  învăţarea,  sfinţirea  şt 
cârmuirea,  se  fac  pentrucă  toţi  să  dobândească  mântuirea 
adusă  de  Isus  Hrisfos.  Mântuitorul  însuşi  a  exercitat  aceste 
atribute,  fiind  cel  mai  sublim  învăţător  din  câţi  a  cunoscut 
lumea.  Iar  când  a  trimis  pe  apostoli  în  lume  le-a  zis: 
„Mergând  învăţaţi  toate  neamurile  botezându-le  pe  ele  în 
numele  Tatălui  şi  al  Fiului  şi  sfântului  Duh".5  Prin  învăţare 

cel  caterisi!,  sau  de  schismatic,  este  validă.  La  această  hotărâre  au  aderat  Pa¬ 
triarhalele  şi  Bisericile  auiocefeie  ort.,  afa.-ă  de  Biserica  ort.  elină,  care  a  pre¬ 
lins  că  hirotonia  fâcufă  de  cei  caterisiţi  nu  este  validă.  Vezi:  K.  t.  -iuopQUVtWtou 
Ta  jiuarfjpta  rr,;  avatoXixfjţ  exxX.  pag.  165,  Atena  1615. 

1  Can.  41  Ap. 

2  M.  Theodorian  op.  ci;.  pag.  21. 

3  Şaguna  op.  ci1,  pag.  8. 

4  Cart.  31  Op.,  can.  18  sin.  IV,  con.  31  sin.  VI,  car.  1? — 16  sin.  f,  îl  loc. 

5  Maici  XXVII!,  19. 

omul  ajunge  să  cunoască  şi  numai  cunoscând,  ajunge  să 
dorească,  să  voească  şi  să  creadă  înir’un  lucru.  Fără  în  vă¬ 
ţătură,  fără  luminare  şi  fără  îndrumare,  omul  nu  ştie  cum 
să  creadă  şi  să  lucreze  mai  bine  pentru  dobândirea  mân¬ 
tuirii.  Deci  condiţie  esenţială  şi  datorie  sfântă  pentru  preot 
este  învăţarea,  propoveduirea.  Această  datorie,  o  regle¬ 
mentează  şi  canoanele.  Clericul  care  nu  învaţă,  nu  ascultă 
porunca  Mântuitorului  şi  calcă  hotărârile  Bisericii.  Un  ase¬ 
menea  cleric  nu  mai  este  folositor  obştei  şi  dacă  nu  se 
îndreaptă  se  cateriseşte".1 

Tot  o  neglijare  a  datoriei  preoţeşti  şi  o  călcare  a  po¬ 
runcilor  bisericeşti  se  face  când  episcopul,  preotul  ori  dia¬ 
conul,  părăseşte,  fără  motiv,  comunitatea  credincioşilor  săi. 
Am  spus  deja  că  în  Biserica  ortodoxă  nime  nu  poate  fi  hirotonit 
decât  cu  designare  specială  pentru  o  comunitate  creştină,2 
pentru  o  anumită  biserică.  Iar  biserica  este  înfiinţată  pen- 
truca  în  ea  să  se  întrunească  creştinii  spre  a  săvârşi  rugă¬ 
ciuni  comune  şi  spre  a  celebra  clericii  cultul  creştin.3  Pentruca 
preotul  să-şi  facă  datoria,  să  îngrijească  în  mod  conştient 
de  cei  încredinţaţi  conducerii  sale,  trebue  să  fie  prezent  în 
mijlocul  credincioşilor  săi.  Dar  fiindcă  uneori  clericii,  în 
special  episcopii,  fie  ca  dupe  ce  erau  hirotoniţi  refuzau  să 
meargă  şi  să  ia  conducerea  eparhiei,  fie  că  alteori,  pără¬ 
seau  fără  motiv  comunitatea  lor  creştină  şi  petreceau 
timpul  în  locuri  străine,  Biserica  s’a  văzut  silită  să  regle¬ 
menteze  şi  să  ia  măsuri  contra  celor  vinovaţi.  Astfel  a  ho¬ 
tărât  ca  episcopul,  preotul  şi  diaconul,  dacă  fără  motiv 
lipsesc  dela  datoriile  lor,  să  se  depun.4 

e)  îndeletnicirea  cu  afaceri  streine  de  slujba  preo¬ 
ţească. 

Când  Mântuitorul  a  spus  Apostolilor  săi  că  „Celce  iu¬ 
beşte  pe  tată  sau  pe  mamă  mai  mult  decât  pe  Mine,  nu 
este  de  Mine  vrednic...44,5  sau  că  „Nime  nu  poate  sluji  la 

1  Can.  58  ap.,  can.  19  VI  ec.,  can.  11  Sardica,  can.  79,  131,  132,  133  Car- 
lagena. 

2  Can.  6  sin.  IV  ec. 

*  Şaguna  op,  cil.  pag.  150,  151. 

*  Can.  80  sin.  VI  ec.  Jlmiiează  timpul  la  trei  săptămâni  Can.  16  sin.  I  II 
lecal,  lasă  pentru  episcop  şase  luni  şi  numai  după  aceea  la  măsuri  contra  celui 
vinovat. 

5  Matei  X,  37. 

doi  domni..,",1  ori  „...Iasă  morţii  să-şi  îngroape  morţii 
lor",2  a  voit  să  arate  că  apostoiia  reclamă  pe  om  în  chip 
integral  în  slujba  ei.  Toate  gândurile,  toate  dorurile  şi  toate 
puterile  de  muncă  individuală  să  fie  închinate  numai  şi  numai 
idealului  evanghelic.  Orice  abatere  dela  această  doctrină 
este  un  compromis  pe  care  noi  cu  mii  şi  mii  de  argumente 
căutăm  să-I  justificăm,  fără  să  putem  dovedi  prin  aceasta 
nimic  altceva  decât  lipsa  credinţei,  lipsa  entuziasmului  sfânt, 
lipsa  capabiiităţii  noastre  de  jertfă  pentru  ideal.  Biserica  însăşi 
a  ajuns  să  tolereze  o  mulţime  de  dezertări  dela  datoria 
preoţească,  aceasta  însă,  pentru  înoârfoşarea  inimii  noastre , 
daria  început  n'a  fost  aşa.3  Apostolii  şi-au  lăsat  ocupaţiile  lor, 
şi-au  părăsit  averile,  familia,  rudeniile,  satul  şi  ţara  şi  s’au 
pus  integral  în  slujba  creştinismului,  iar  noi,  noi,  nu  ne 
putem  despărţi  de  muiteori  nici  măcar  de  patimile  cari  atât 
de  urât  ne  târăsc  în  politică  şi  în  alte  ocupaţiuni  incompa¬ 
tibile  cu  preoţia.  Canoanele,  susţin  şi  ele  aceeaşi  doctrină 
a  Mântuitorului,  dar  prin  neaplicarea  lor,  au  rămas  mai  mult 
reguli  scrise  cărora  prea  puţini  le  mai  dau  azi  ascultare  şi 
atenţie.  Unii  dintre  ceice  au  interpretat  aceste  canoane, 
oameni  şi  ei,  au  căutat  să  le  interpreteze  într’un  sens  cât 
mai  apropiat  de  interesul  slăbiciunii  umane,  justificând  dreptul 
preotului  aproape  pentru  toate  ocupaţiunile  omeneşti.  Dis¬ 
poziţiile  cari  interzic  preotului  grijile  lumeşti  sunt  din  pri¬ 
mele  veacuri  creştine.*  Canonul  6  apostolesc  spune  clar  că 
episcopul,  preotul  sau  diaconul  să  nu  primească  însărcinări 
lumeşti.  Să  se  ocupe  clericul  numai  cu  lucrări  bisericeşti 
şi  dacă  nu  încetează  a  se  ocupa  de  lucruri  lumeşti  să  se 
depună.3 *  Afară  de  grija  celor  bisericeşti  se  admite  a  îngriji 
de  orfani,  văduve,  minori,6  precum  şi  de  învăţarea  copiilor 
şi  a  servitorilor.7  Tot  în  această  ordine  de  idei,  se  opreşte 
slujba  în  armată  a  clericului.8 

1  Maiel  VI.  24.  2  Matei  VIII,  22. 

3  Matei  XIX,  8. 

4  Aşezămintele  Ap.  II  6  şi  I  epis!.  lui  Clprlan. 

5  Can.  81  Ap. 

6  Can.  3  sin.  IV  ec. 

7  Can.  10  sin.  VII  ec.  vezi  şi  can.  7  sin.  IV  ec.,  can.  11  sin.  I — ÎI  local, 

can.  18  Gartagina. 

8  Can.  83  ap. 

f)  Neprimirea  pocăinţei. 

Creştinismul  înlre  alte  învăţături  ne-a  făcut  cunoscută 
şi  învăţătura  despre  mântuire,  în  sensul  căreia  nimănui  nu-i 
este  închisă  calea  ce  duce  la  această  fericire.  Şi  cel  mai 
păcătos  şi  mai  decăzut  om,  prin  pocăinţă  sinceră,  prin  în¬ 
dreptare,  în  creştinism,  dobândeşte  mântuirea,'  In  armonie 
cu  această  învăţătură,  Mântuitorul  a  instituit  taina  sf.  măr¬ 
turisiri,  pe  care  preotul  e  dator  să  o  săvârşească  ori  de 
câteori  i  s’ar  cere  de  cătră  credincioşi.  Ştiind  că  e  mare 
bucurie  în  cer,  ori  de  câteori  se  face  mântuirea  unui  suflet,2 
preotul  trebue  să  caute  şi  să  lucreze  continuu  pentru  pro¬ 
movarea  acestor  mântuiri.  Aceasta  şi  este  cea  mai  esen¬ 
ţială  datorie  a  preoţiei.  înţelegem  deci,  de  ce  can.  52  ap. 
ameninţă  cu  depunerea  pe  episcopul  sau  preotul  care  nu 
primeşte  pe  celce  voeşte  să  se  pocăiască,  să  se  îndrepte, 
să  se  mărturisească.  Prin  o  asemenea  atitudine,  preotul  nu 
numai  că  nu  ajută,  dar  împiedecă  dobândirea  mântuirii  cre¬ 
dincioşilor,  ceeace  este  un  păcat  şi  o  dezertare  dela  da¬ 
toria  sacerdotală.  Ea  arată  lipsa  conştiinţei  apostolice  şi 
dovedeşte  nevrednicia  preoţească  a  clericului  care  calcă  în 
forma  aceasta  învăţătura  Mântuitorului.  „ ...  Pe  celce  vine 
către  Mine,  nu-1  voi  scoate  afară".3  Deci  pe  bună  dreptate. 
Biserica  pedepseşte  cu  asprime  pe  cei  vinovaţi.4 

g)  Pentru  neobseroarea  postului. 

Postul  este  tot  aşa  de  vechiu  ca  şi  religia,  pentrucă 
istoria  nu  cunoaşte  să  fi  existat  popor  şi  religiune  care  să 
nu  aibă  între  alte  învăţături  şi  învăţătura  despre  post,  despre 
înfrânare.  Socotit  ca  o  gimnastică  deopotrivă  de  folositoare 
pentru  trup  şi  pentru  suflet,  postul  s’a  păstrat  şi  în  creşti¬ 
nism.  Din  punct  de  vedere  igienic  este  dovedit  că  schim¬ 
barea  regimului  alimentar  şi  mai  ales  adoptarea  regimului 

1  Exemple  de  asemenea  mântuiri  ne  arală  Sf.  Scriptură.  Mântuirea  tâlha¬ 
rului  de  pe  cruce,  Luca  XXIII,  42 — 43.  Iertarea  păcatelor  femeii  păcăloase,  Luca 
AUI,  37—50.  Pilda  fiului  risipitor,  Luci  XV,  li  32  ele. 

2  Luca  XV,  10. 

3  loan  VI,  57.  Vezi  şi  can.  55  Cariagio". 

4  Can.  132  Cartag.  can.  34  Vasile  cei  Mare,  Sini.  Ai.  III  p.  602,  IV  p.  177. 
429.  N.  Milaş  Canoanele  Bis.  ori.  part.  I,  voi.  I  op.  cit.  pag.  268  spune,  că  mo¬ 
tivul  emiterii  can.  52  Ap.  a  fosf  rigorismul  unor  secte  gnostice  fată  de  ceice  că¬ 
deau  in  păcate,  cărora  nu  le  mai  permileau  să  reintre  in  comunitatea  lor  şi  de 
.acest  rigorism  necreştinesc  era  infeclat  şi  câte  un  preot  ortodox. 

vegetal,  fie  şi  pentru  un  anumit  interval  de  timp,  este  una 
dintre  cele  mai  înţelepte  măsuri  care  fortifică  organismul. 
Din  punct  de  vedere  spiritual,  folosul  nu  este  mai  puţin  im¬ 
portant.  Postul,  fiind  înfrânare,  este  exercitarea  voinţii,. 
exercitare  în  care  omul  se  oţeleşte  şi  învaţă  cum  să  biru¬ 
iască  ispitele.  Căci  în  creştinism  postul  nu  se  socoteşte 
numai  ca  o  împlinire  de  forme,  ca  o  oprelişte  dela  anumite 
mâncări.  Postul  se  impune  în  creştinism  mai  mult  ca  un 
mijloc  de  spiritualizare,  ca  o  reţetă  medicală  care  face  să 
înceteze  poitele  şi  să  se  manifesteze  mai  puternic  sufletul. 
Când  spunem  post,  înţelegem  înfrânare  de  mâncare,  înfrâ¬ 
nare  de  pofte,  privaţiuni  de  plăceri  trecătoare,  încetare  de 
gânduri  rele,  de  invidie,  de  ură,  lipsă  de  fapte  şi  viaţă  urâtă, 
înţelegem  rugăciune,  milostivire,  iertare,  iubire  şi  o  continuă 
înălţare  spre  dumnezeire.  Cine  posteşte  dă  probă  de  sme¬ 
renie,  care  este  începutul  virtuţii,  declaraţia  şi  primul  act 
de  adeziune  la  tovărăşia  celor  buni.3  In  sensul  arătat  mai 
sus  a  postit  Mântuitorul  Hristos2  şi  aşa  ne  a  învăţat  şi  pe 
noi  să  postim.3  In  sensul  acesta  au  postit  apostolii  şi  primii 
creştini 4  şi  în  sensul  acesta  Biserica  a  instituit  postul  pentru 
toţi  creştinii.  Având  în  vedere  viaţa  şi  concepţia  de  azi  a 
creştinilor  despre  post,  socotim  că  aceasta  este  una  din 
problemele  asupra  căreia,  viitorul  sinod  ecumenic  ortodox,, 
va  trebui  să  se  pronunţe  hotărît. 

Can.  69  Ap.  dispune  ca  orice  cleric  ce  nu  posteşte 
sfânta  patruzecime  a  Paştilor,  sau  Mercurea  şi  Vinerea,  să 
se  depună.  Numai  slăbiciunea  trupească  poate  fi  motiv  de 
justificare  pentru  clericul  care  nu  posteşte. 

Cu  aceeaşi  asprime  cu  care  Biserica  pedepseşte  pe 
ceice  nu  ţin  posturile  fixate,  pedepseşte  pe  ceice  indrăsnesc 
să  postească  în  zilele  ceri  nu  sunt  rânduite  pentru  post. 
Deoarece  primii  eretici 5  posteau  Sâmbăta  şi  Dumineca  şi 
chiar  unii  creştini  neeretici  din  Roma  şi  Spania,  posteau 
Sâmbăta,6  Biserica  numai  prin  luarea  de  măsuri  aspre,  a 

1  Păr.  C.  Dron  op.  c.  p.  222.  2  Maici  IV,  2—11.  3  Matei  VI,  16-18. 

4  Fapt.  Ap.  XIII,  2-3.  II  Cor.  VI,  5  şt  XI,  27. 

5  Gnosticii  şi  Maniheii,  socotind  maieria  ca  origine  a  răului,  au  holărât 
zile  de  post,  zilele  în  cari  s’a  serbat  creajfunea:  Sâmbăta  şi  Dumineca.  Dwnf' 
neca  a  avui  loc  învierea  trupului,  a  materiei,  ceeace  e  motiv  de  întristare  după 
învăţătura  ereticilor. 

3  Unii  creştini  din  Apus,  socotind  că  Sâmbăta  este  ziua  în  care  Mântuitorul 
Hiistos  a  fosi  în  mormânt,  au  crezut  că  se  cuvine  să  fie  zi  de  post,  zi  de 
întristare. 

putut  face  să  înceteze  abuzul.  Aceste  măsuri  sunt  cateri¬ 
sirea  pentru  clerici  şi  afurisirea  pentru  laicii  cari  calcă  re¬ 
gulile  Bisericii  cu  privire  Ia  post.1 

Inrudilă  cu  problema  postului  ni  se  pare  oprirea  de 
către  Biserică  de  a  se  mânca  sângele  unui  animal,  precum 
şi  carnea  animalului  sugrumat,  sau  orice  came  al  cărei 
sânge  nu  s’a  scurs.  Opreliştea  aceasta  o  găsim  adeseori 
repetată  în  Testamentul  Vechiu.2  S’a  oprit  mâncarea  sân¬ 
gelui  şi  a  cărnii  cu  sânge  din  trei  motive: 

1.  Toate  popoarele  vechi  credeau  că  viaţa,  sufletul, 
este  în  sânge  şi  fiindcă  nu  trebue  consumată  viaţa,  ci  respec¬ 
tată,  nu  trebueşle  mâncat  sângele.  Mâncarea  sângelui  ar 
însemna  nimicirea  vieţii,  deci  un  păcat,  un  sacrilegiu. 

2.  Folosirea  sângelui  ca  aliment  ar  vădi  sensuaiitatea 
crudă  şi  puternică  şi  aceasta  ar  avea  influenţă  rea  şi  stri- 
căcioasă  asupra  călită  Iii  sufleteşti  a  individului.3 

3.  Al  treilea  motiv  este  de  ordin  igienic.  Sângele  ani¬ 
malului  bolnav  conţine  cei  mai  mulţi  microbi  periculoşi  să¬ 
nătăţii  individului.  Deci  şi  acest  principiu  s’a  avut  în  ve¬ 
dere  când  s’a  făcut  interzicerea  mâncării  sângelui. 

Influenţaţi  de  doctrina  Tesiamentului  Vechiu,  sfinţii  apo¬ 
stoli  Ia  sinodul  din  Ierusalim  (50 — 52)  au  hotărât  să  se  pă¬ 
streze  şi  în  creştinism  opreliştea  mâncării  sângelui.4  Bise¬ 
rica  a  legiferat  apoi  prin  can.  63  apostolesc  ameninţând 
cu  depunerea  pe  cleric,  iar  pe  laic  cu  afurisirea  dacă  mă¬ 
nâncă  carne  în  sângele  sufletului  ei,  sau  orice  altă  mor¬ 
tăciune.5 

h)  Cetirea  şi  răspândirea  cărţilor  eretice. 

Deoarece  canonul  cărţilor  Testamentului  Nou  în  pri¬ 
mele  veacuri  creştine  nu  era  încă  definitiv  stabilit,  ereiicii 
pentru  a  seduce  pe  creştini,  scriau  cărţi  pe  cari  sub  nu¬ 
mele  unui  apostol  sau  sfânt  părinte  bisericesc,  le  răspân- 
pândeau  apoi  între  creştini.  Pericolul  introducerii,  în  forma 
aceasta  travestită,  a  învăţăturilor  eretice  în  Biserică,  era 
mare,  pentrucă  mulţi  neputând  face  dislinclie  între  doctrina 

1  Can.  66  (64)  Ap.  can.  18  Gangra,  can.  55  sin.  VI  ec. 

2  Geneză  IX,  3-5.  Levilic  III,  17,  VII,  26,  Deuleron.  XII,  16. 

3  N.  Milaş,  Can.  Bis.  ori.  parf.  I,  voi.  I,  pag.  282. 

4  Fapt.  ap.  XV,  29. 

5  Can.  67  sin.  VI,  can.  2  Gangra,  Sf.  Vasiie  cel  Mare  can.  28. 

creştină  şi  cea  eretică,  fără  voie,  cădeau  în  mrejele  ade¬ 
menitorilor.  Biserica  văzând  pericolul,  a  luat  o  serie  în¬ 
treagă  de  dispoziţii,  între  cari  este  şi  ameninţarea  cu  de¬ 
punerea  clericului  care  ar  răspândi  în  Biserică,  drept  căr(i 
sfinte,  cărfile  ereticilor.  Această  lucrare,  fiind  spre  smin¬ 
teala  clericului  şi  a  laicului,  trebue  pedepsită.1 

2.  ABATERI  DELA  REGULILE  FUNDAMENTALE  LA  SĂVÂRŞIREA  LUCRĂRILOR 

SFINTE. 

Creştinismul,  religie  nouă,  superioară  şi  deosebită  de 
toate  religiile  existente  până  la  Hristos,  precum  a  schimbat 
întreaga  concepţie  despre  viaţă,  trebuia  în  chip  firesc  să 
schimbe  şi  formele  de  manifestare  ale  vieţii.  Ca  religie 
spirituală,  trebuia  să  spiritualizeze  şi  cultul,  această  mani¬ 
festare  a  sentimentelor  religioase.  Şi  cea  dintâi  şi  mare 
schimbare  a  cultului  a  făcut-o  Mântuitorul  prin  oprirea  jert¬ 
felor  păgâne  şi  prin  instituirea  tainei  euharistice.  Păstrarea 
fondului  şi  a  formelor  date  de  Mântuitorul  şi  de  Biserică, 
pentru  cultul  creştin,  este  o  datorie  elementară  a  fiecărui 
credincios.  Iar  violarea  unora  din  aceste  dispoziţiuni  se  pe¬ 
depseşte  cu  depunerea  clericului.  Aşa  b.  o. : 

a)  Denaturarea  sfintei  euharistii. 

Mântuitorul  Hristos,  prin  jertfa  sa  răscumpărătoare,  a 
făcut  să  înceteze  pentru  totdeauna  curgerea  sângelui  dela 
nesfârşitele  jertfe  păgâne.  Iar  pânea  şi  vinul  cari  la  rugă¬ 
ciunea  preotului  prin  puterea  sf.  Duh  se  transformă  în  trupul 
şi  sângele  Mântuitorului,  au  înlăturat  dela  altarul  creştin 
toate  celelalte  materii  de  jertfă.  Deci  pânea  şi  vinul  sunt 
materia  acestei  taine.2  Pâne  şi  vin  a  întrebuinţat  Mântuitorul 
când  a  făcut  instituirea  tainei3  şi  pâne  şi  vin  a  poruncit 
Mântuitorul  să  se  întrebuinţeze  până  la  sfârşitul  veacurilor 
la  taina  sf.  euharistii.  Orice  abatere  dela  această  dispoziţie 
şi  folosirea  altor  materii  pentru  taina  sf.  euharistii,  constitue 
un  sacrilegiu,  o  nesocotire  a  rânduelilor  hotărâte  de  Dum¬ 
nezeu.  încercarea  unor  clerici  de  a  aduce  Ia  altar,  pentru 


1  Can.  60  ap.  can.  65  sin.  VI  ec.  can.  9  sin.  VIL  can,  59 — 60  Laodfcea 
can.  32  Carlagina. 

2  Liturgica  Bisericii  dreptcredincioase  răs.  de  V.  Miirofanovici  şi  T.  Tar- 
navschi,  Cernău|I,  1909  p.  692. 

3  Matei  XXVI,  26-28. 

jertfă,  alfe  materii,  ca  miere,  Japte,  paseri,  legume  etc.,  a 
combătut-o  Biserica  dela  început,  caterisind  pe  cei  vinovaţi/ 

b)  Repetarea  botezului. 

Botezul  este  poarta  de  intrare  în  creştinism,  este  taina 
care  spală  păcatul  strămoşesc  şi  păcatele  personale,  taina 
care  face  pe  om  făptură  nouă  şi  părtaş  mântuirii  adusă  de 
Isus  Hristos.2 

Pentruca  botezul  să  fie  valabil  trebue  făcui  în  numele 
Sfintei  treimi  prin  întreita  afundare  în  apă.  Aşa  a  poruncit 
Mântuitorul  când  a  trimis  pe  apostoli  la  propoveduire :  Mer¬ 
gând  învăţaţi  toate  neamurile,  botezându-le  pe  ele  in  numele 
Tatălui  şi  al  Fiului  şi  al  Sfântului  Duh.3  Aşa  au  botezat 
apostolii  şi  aşa  a  păstrat  Biserica  această  poruncă,  condam¬ 
nând  abaterile  eretice,  condamnând  botezul  făcut  în  numele 
uneia  din  cele  trei  persoane  dumnezeeşti,  sau  botezul  făcut 
în  moartea  Domnului  etc.  Canonul  49  ap.  dă  putere  de 
lege  acestei  învăţături  despre  botez,  caterisind  pe  orice  cleric 
care  la  săvârşirea  botezului  se  abate  dela  „rânduiala  Dom¬ 
nului".4  Tot  aşa  stă  lucrul  şi  cu  întreita  afundare.  Fie  că, 
după  unii  sfinţi  părinţi,  în  botez  trebue  să  se  exprime  şi  în 
formă  văzută  Dumnezeirea  cea  în  trei  ipostasuri,  făcându-se 
afundare  specială  pentru  fiecare  persoană  dumnezeească, 
fie  că  afundarea  vrea  să  închipuiască  înmormântarea  de 
trei  zile  a  Mântuitorului  şi  învierea  Lui,5  se  pretinde  deci 
şi  într’un  caz  şi  într’altul  afundarea  de  treiori  în  apă  sfin¬ 
ţită.*  Canonul  50  ap.  impune  în  mod  hotărât  întreita  afun¬ 
dare  şi  dispune  depunerea  clericului  care  nu  ar  face-o. 

Botezul  este  una  dintre  tainele  care  nu  se  repetă.7  Nu 
se  repetă  botezul  adevărat,  adecă  cel  făcut  în  numele  Sf. 
Treimi  prin  întreita  afundare  în  apă  sfinţită  de  către  un 
preot  instituit  canoniceşte.  Repetarea,  pentru  aceeaş  per- 

1  Can.  3,  4.  Ap.  can.  28,  33,  57,  99  sin.  VI  ec.  can.  44  Cartag. 

2  MHrofanovici  şl  Tarnavschi  op.  cît.  p.  658 — 659. 

2  Matei  XXVIII,  19. 

4  Vezi  can.  46,  47,  50,  68  Ap.  can  7  sin.  II  ec.  can.  95  sin  VI.  can.  1,  91 
Sf.  Vasile  cel  Mare. 

5  Romani  VI,  3 — 6.' 

9  Fapt.  ap.  VIII,  38.  can.  7  sin.  II  ec. 

7  Vezi  despre  repetarea  şi  nerepelarea  tainelor :  AtOpOUVHDTOU,  Ti 
’avoroAtxrjC  âxxX.  Alena  1913. 

soană,  a  unui  asemenea  botez,  ar  fi  o  nesocotire  a  puterii 
curătiioare  şi  sfinţitoare  a  acestei  taine  şi  deci  un  păcat. 
De  aceea  canonul  47  ap.  dispune  caterisirea  episcopului 
sau  preotului  care  ar  boteza  din  nou  pe  celce  are  botez 
adevărat/ 

Insă  precum  se  pedepseşte  păcatul  repetării  botezului, 
tot  astfel  se  condamnă  recunoaşterea  valabilităţii  botezului 
care  nu  întruneşte  condiţiile  cerute  de  Biserică.  Botezul  ere¬ 
ticilor,  care  nu  e  făcut  în  numele  Sf.  Treimi,  nu  poate  fi 
recunoscut  de  Biserică.  Creştinii  din  Africa  spre  deosebire 
de  cei  din  Roma  (veac.  IV)  botezau  din  nou  pe  cei  căzuţi 
în  erezie  şi  reveniţi  iarăşi  în  Biserică.1 2  Canonul  46  ap.  ho- 
tăreşte  să  se  caterisească  clericul  care  primeşte  botezul 
ereticilor.  Cu  această  problemă  se  ocupă  acum  toate  Bi¬ 
sericile  ortodoxe  şi  viitorul  sinod  ecumenic  ortodox  va  re¬ 
zolva-o  desigur  intr’o  formă  mai  precisă  cu  privire  la  ere¬ 
ticii  zilelor  noastre.3 

c)  Repetarea  hirotoniei. 

Hirotonia  este  taina  prin  care  creştinul  intră  în  rândul 
slujitorilor  aleşi  ai  Bisericii.  Hirotonia,  ca  şi  botezul,  schimbă 
total  starea  de  mai  înainte  a  omului,  făcându-I  pentru  toată 
viaţa  părtaş  şi  posesor  al  unui  dar  deosebit  de  preţios. 
Acest  dar  face  din  laic  cleric,  din  simplu  primitor  al  tai¬ 
nelor  dumnezeeşti,  savârşitor  al  acestor  taine.  Ceeace  are 
comun  hirotonia  cu  botezul,  este  că  nu  se  poate  repeta, 
nici  nu  se  poate  lua  dela  celce  a  primit-o  odată.  Dacă  hi¬ 
rotonia  s’a  făcut  de  episcopul  în  drept,  ea  nu  se  mai  poate 
repeta  Ia  aceeaşi  persoană  pentru  aceeaş  treaptă  ierarhică.* 

Zonara,  căutând  o  explicare  a  faptului  că  istoria  cu¬ 
noaşte  totuşi  cazuri,  când,  pe  nedrept,  hirotonia  s’a  repetat, 
spune  că  acestea  au  provenit  din  ideia  greşită  despre  îm¬ 
părtăşirea  prin  persoane  a  darului  dumnezeesc.  Astfel,  unii, 
după  ce  au  fost  hirotoniţi,  aflând  că  persoana  care  i-a  hi¬ 
rotonit  are  anumite  scăderi,  anumite  păcate,  au  crezut,  că 

1  Can.  7  sin.  II  ec.  can.  95  sin  VI  ec. 

2  Vezi  Dr.  D.  Stănlloaeî  „Revisia  Teologică"  Nr.  11 — 12  Noemvrfe — Decem¬ 
vrie  1931  p.  444—447 

3  Vezi  Can.  ap.  47,  68.  c.  8,  19  s.  I  ec.  c.  7  s.  II  ec.  c.  95  s.  VI  ec.  c.  1 
Cartag.  c.  7,  8  Laod.  c.  1,  20,  47  Sf.  Vasile  cel  Mare. 

*  N.  Mllaş,  Drept.  bis.  op.  c.  p.  229. 

hirotonirea  lor  nu  e  valabilă  şi  cereau  să  fie  din  nou  hiro¬ 
toniţi.  Alteori,  preoţi,  ori  diaconi,  având  o  încredere  şi  un 
respect  deosebit  faţă  de  anumiţi  episcopi  virtuoşi,  socoteau 
că  dacă  ar  fi  hirotoniţi  din  nou  de  aceştia,  darul  lor  ar  fi 
mai  mare,  şi  bazaţi  pe  această  idee,  cereau  să  fie  hiroto¬ 
niţi  a  douaoară  pentru  aceeaşi  treaptă  ierarhică.1. 

Şi  într’un  caz  şi  în  celalalt,  lucrul  era  greşit  şi  con¬ 
damnabil,  dată  fiind  învăţătura  creştină,  că  împătăşirea  da¬ 
rurilor  nu  atârnă  de  starea  de  curăţenie  sau  necurăţenie  a 
persoanelor  cari  săvârşesc  tainele.  Din  cauza  aceasta  Bi¬ 
serica  a  combătut  totdeauna  abaterile,  hotărând  chiar  ca¬ 
terisirea  atât  a  persoanei  care  se  supune  repetării  hiroto¬ 
niei,  cât  şi  a  episcopului  care  săvârşeşte  repetarea.1 2 

Se  înţelege  că  dacă  cineva  are  hirotonie  dela  eretici, 
ceeace  nu-i  propriu  zis  hirotonie,3  trebue  hirotonit  legal. 
Acest  lucru  îl  prevede  şi  canonul  68  apostolesc. 

III.  DELICTE  GENERALE  IN  VIAŢA  SOCIALĂ 

Pentruca  societatea  omenească  să  poată  funcţiona  în 
chip  normal,  trebue  ca  fiecare  individ  să  se  supună  legilor 
cari  normează  drepturile  şi  datoriile  noastre  în  societate. 
Călcarea  acestor  legi  este  pedepsită  în  primul  rând  de  pu¬ 
terea  civilă.  De  aceea  şi  clericul  care  se  face  vinovat  de 
aceste  delicte  nu  este  pedepsit  numai  de  Biserică,  dar  şi  de 
către  forul  civil.  Datoriile  sociale  ale  clericului,  ca  şi  ale 
laicului,  le  putem  împărţi  în  datorii  faţă  de  lucrurile  (loca¬ 
şurile)  sfinte,  faţă  de  lucrurile  bisericeşti,  datorii  faţă  de 
stat,  faţă  de  societate,  (faţă  de  deaproapele),  faţă  de  fa¬ 
milie  şi  faţă  de  noi  înşine.  Călcarea  unora  sau  neîndepli- 
nirea  altora  din  aceste  datorii  constitue  delict  care  se  pe¬ 
depseşte. 

a)  Datoriile  faţă  de  lucrurile  sfinte. 

Lucrurile  sfinte  prin  natura  lor  pretind  să  fie  respectate 
şi  ferite  de  orice  necuviinţă  omenească.  Nerespectarea  lor 

1  Sini.  Al.  voi.  II  p.  87. 

2  Can.  68  ap.  c.  8  s.  I.  ec.  c.  7  s.  II  ec.  c.  95  s.  VI  ec.  C.  57,  67,  101 
Cartag.  Sini.  Al.  voi.  II  p.  88. 

3  Cele  două  condiţii  fundamentale  peniruca  hirolonia  să  fie  valabilă  suni: 
recunoaşterea  preoţiei  de  drept  divin  şl  continuitatea  ierarhică,  apostolică. 

este  o  păgânălate,  un  sacrilegiu,  care  araiă  josnicia  su¬ 
fletească  a  celor  ce  le  necinstesc.  Biserica  n’a  putut  trece 
cu  vederea  asemenea  păcate  şi  a  legiferat  ca  celce  se  arată 
cu  dispreţ  fată  de  lucrurile  sfinte,  dacă  este  cleric  să  se 
depună,  dacă  este  laic  să  se  afurisească. 1 

Folosirea  obiectelor  bisericeşti  —  potir,  disc,  vestminte 
etc.  —  pentru  alte  lucruri  decât  cele  sfinte,  pentru  scopuri 
şi  folos  personal  este  o  impietate. 2  Deci  lucrurile  sfinte  să 
nu  fie  folosite  pentru  trebuinţele  familiare  ale  clericului,  iar 
dacă  cineva  săvârşeşte  această  fărădelege  să  fie  caterisit.3 

Un  păcat  şi  mai  mare  este,  când  cineva  fură  aceste 
obiecte,  fie  pentru  sine,  fie  pentru  a  le  vinde.  Ceice  co¬ 
mercializează  lucrurile  sfinte  „cad  în  crima  extremei  impie¬ 
tăţi"  4  şi  păcatul  acesta  trebue  pedepsit.  Canonul  72  ap. 
ameninţă  cu  afurisirea  pe  celce  fură  ceară  sau  unt  de  lemn 
dela  sf.  biserică. 5 *  După  dreptul  bizantin,  celce  fura  din 
altar  ziua  sau  noaptea,  era  orbit,  iar  celce  fura  din  biserică 
era  tuns  şi  exilat. 0  Legile  civile  pedepsesc  aspru  asemenea 
delicte,  asemenea  nelegiuiri. 7 

(Va  urma)  SPIRIDON  CÂNDEA 


1  Can.  97  s.  VI.  Fiind  vorba  in  acest  canon  de  necinstirea  .locurilor  sfinte* 
Şaguna  op.  c.  p.  161—162,  susţine  că  e  vorba  de  clădirile  din  jurul  bisericilor, 
cum  au  fost  b.  o.  şcoalele  pentru  catehumeni  etc.  Deci  dacă  acestea  se  pretind 
respectate,  cu  atât  mal  mull  pretind  acest  respect  bisericile  şi  obiectele  din 
biserici.  Asemenea  Zonara  Sini.  At.  II  p.  516. 

2  Can.  10  sin.  I— II  Const. 

3  Can.  73  ap. 

4  Can.  10  sin.  I — Ii  Const. 

5  Obleclele  dăruite  Bisericii  devin  obiecie  sfinte  chiar  şi  numai  prin  aceea 
că  sunt  prezentele  în  biserică  şi  dăruite  ei.  Zonara  Sînt.  At.  voi.  II  pag.  93. 

*  C.  Spulber,  L’Eclogue  des  Isauriens,  XVII,  15  cit.  d.  Pr.  C.  Dron  op.  c. 
pag.  236. 

1  Cod.  pen.  rom.  ort.  310  pedepseşie  cu  închisoare  3 — 5  ani  şl  interdicţie 
nelimitată  furtul  din  biserici. 

PRIGONITOR  AL  ORTODOXIEI 


Mi  s’a  făcut  cinstea  unei  invitaţii  de  a  conferenţia  astăzi1 
aici,  la  Asociaţia  funcţionarilor  judeţeni.  Am  primit  foarte 
bucuros  această  invitare,  din  două  motive  :  că  venind  eu 
dela  Administraţia  bisericească  eparhială,  mă  găsesc  intre 
funcţionarii  judeţeni  ca  între  colegi;  —  şi  că  mi  s’a  cerut 
să  Vă  expun  oarecari  întâmplări,  nedesluşite  de  ajuns  până 
acum,  din  trecutul  acestui  judeţ  românesc. 

Mi-am  ales  deci  să  Vă  fac  o  scurtă  expunere,  potrivită 
cu  durata  de  timp  ce  mi  s’a  pus  la  dispoziţie,  despre  o 
seamă  de  întâmplări,  cari  s’au  petrecut,  acum  o  sută  de 
ani,  în  viaţa  românească  şi  în  viaţa  administrativă  a  acestui 
judeţ.  E  vorba  despre  un  groaznic  răsboiu  confesional,  în¬ 
delung  pregătit,  dar  care  a  izbucnit  pe  faţă  d’abia  în  pri¬ 
măvara  anului  1834.  Mişcările  religioase  de  atunci,  cari 
aveau  de  scop  catolicizarea  Românilor,  adecă  trecerea  lor 
la  unaţie,  au  fost  provocate  de  Burg-ul  din  Viena  împăra¬ 
tului  Francisc  I ;  iar  trăgătorii  sforilor  acestei  politici  erau 
episcopia  unită  dela  Oradea  şi  preoţii  săi,  zişi  „misionari", 
cari  colindaseră  toată  primăvara  anului  1834  prin  judeţul 
Aradului.  Administraţia  politică  a  judeţului  Arad  de  atunci 
a  avut  rolul  trist  de  a  sprijini  această  „propagandă"  —  dacă 
s’ar  mai  putea  numi  ea  pe  acest  nume  —  prin  toate  silni¬ 
ciile  şi  ademenirile  posibile. 

Nu  bucuros  mă  ocup  de  acest  dureros  trecut,  al  unui 
răsboiu  dintre  fraţi  pentru  profitul  celui  de  al  treilea,  cari 
erau  străinii.  In  definitiv,  toate  răsboaiele  confesionale,  pur¬ 
tate  pentru  schimbarea  religiunei  Românilor  —  fie  prin  tre¬ 
cerea  la  catolicism,  mai  apoi  la  protestantism,  ca  şi  astăzi 
când  ne  asaltează  sectele  sau  ereticii  —  zic :  toate  aceste 
răsboaie  s’au  purtat  şi  se  poartă,  nu  pentru  a  asigura  pro- 


1  La  24  Mai  1934,  la  Asociaţia  funcţionarilor  judeţeni  din  Arad. 

greşul  cultural  şi  mântuirea  sufletească  a  neamului  româ¬ 
nesc,  ci  ele  s’au  purtat  şi  se  poartă  pentru  câştigul  străinlor. 

Aşa  cred,  deci,  am  reuşit  să  Vă  anticip  un  temei  de 
justificare  a  conferenţei  mele. 

înainte  de  a  Vă  înfăţişa  câte  ceva  din  istoria  scrisă  de 
mine  —  dar  încă  nepublicată  —  despre  epoca  aceea  de 
frământări,  ţin  să  Vă  împărtăşesc  câteva  scurte  lămuriri  în 
prealabil  despre  scopul,  rezultatele  şi  mijloacele  propagandei 
catolice  în  ţinutul  Aradului.  In  politica  împăraţilor  habsburgi, 
cari  au  provocat  groaznice  prigoniri  confesionale  în  Ardealul 
veacului  XVIII,  catolicizarea  a  fost  un  scop  şi  un  mijloc 
politic  de  stat.  Se  credea  atunci,  că  nimeni  nu  poate  fi  bun 
şi  credincios  cetăţean,  dacă  nu  se  închina  papei  dela  Roma 
şi  nu  era  catolic,  ca  împăratul.  Dar  prigonirile  de  acest  fel, 
cari  în  Ardealul  veacului  XVIII  au  creiat  acolo  veritabili 
mucenici  ai  ortodoxiei  româneşti,  n’au  putut  prinde  din- 
coaci,  şi  mai  ales  în  ţinutul  Aradului.  De  ce,  iocmai  aici 
—  nu  ?  Explicaţia  o  avem  în  tăria  scaunului  episcopesc  dela 
Arad,  care,  începând  din  veacul  XVIII,  stătea  sub  ocrotirea 
privilegiilor  politico-bisericeşti,  aşa  numite  „ilirice",  cari  ne 
ocroteau  şi  pe  noi,  pe  Românii  ortodocşi,  cari  am  format, 
în  toate  vremurile,  majoritatea  absolut  covârşitoare  a  cre¬ 
dincioşilor  acestei  episcopii.  Din  pricina  acestei  ocrotiri,  — 
când  episcopii  unieţi  ardeleni  erau  unelte  vii  în  manile 
Habsburgilor,  episcopii  dela  Arad  ai  veacului  XVIII  şi  de 
mai  apoi,  se  apărau  de  politica  de  catolicizare  a  Vienei, 
energic  şi  cu  deplin  rezultai.  Dar  numai  până  la  o  vreme, 
când  adecă  Viena  găsi  între  Românii  unieţi,  o  personalitate 
remarcabilă  şi  cu  mare  trecere  la  Români,  pe  episcopul 
uniet  dela  Orade,  Samuil  Vulcan,  un  confident  al  împăra¬ 
tului.  Dar  şi  atunci,  s’a  recurs  la  expedientul,  de  a  ţinea 
vacantă  episcopia  Aradului,  în  două  răslâmpuri  lungi :  dela 
1815 — 29,  adecă  14  ani,  iar  mai  apoi  dela  1830 — 35  ani. 
Scopul  era,  de  a  trafica  şi  exploata  aceste  sedisvacanţe,  în 
cari  durau  şi  conflicte  naţionale  între  Români  şi  Sârbi;  şi, 
tot  atunci,  episcopului  S.  Vulcan,  care  trecea  de  un  mare 
mecenat  şi  naţionalist  român,  i  se  dădea  răgaz  şi  prilej  ca, 
sub  pretext  naţional,  să-i  atragă  pe  Români  Ia  unire.  Adecă : 
de  a-i  scoate  pe  Români,  de  sub  jurisdicţia  ortodoxă  a  Sâr¬ 
bilor,  a  căror  putere  bisericească  a  încetat  pentru  Români 

la  1864,  şi  de  a-i  irece,  pe  neobservate,  pe  panta  unui  şubred 
şi  nelămurit  naţionalism  românesc,  oblu  sub  ascultarea  mi¬ 
tropolitului  ungur  dela  Strigoniu,  care  era  pe  atunci  şi  supe¬ 
riorul  episcopilor  unieţi  din  întreagă  fosta  Ungarie,  deci  şi 
al  lui  S.  Vulcan. 

Aşa  dar,  cred,  e  evident,  că  amăgirea  avea  să  se  facă 
în  folosul  străinilor :  al  catolico-maghiarilor,  în  slujba  cărora 
intrase  şi  lucra  episcopul  S.  Vulcan.  Cum  adecă  ?  Aşa,  că, 
dacă  nu  reuşi  să  câştige  pe  Români  cu  dulcegele  ademe¬ 
niri  naţionaliste  dela  1806  încoaci  când  ajunse  episcop,  îi 
rămase  acum  să  recurgă,  pentru  realizarea  scopului  său 
proselitistic,  la  cea  mai  îndrăzneaţă  teroare,  ce  a  exercitat-o, 
in  anii  de  groază  1834/5,  asupra  populaţiei  ortodoxe  române 
din  acest  judeţ,  sub  ocrotirea  tacită  a  împăratului  şi  cu  aju¬ 
torul,  cum  spuneam,  al  administraţiei  politice  judeţene. 

• 

Dacă  slăbirea  Românilor  şi  întărirea  partidei  politice  şi 
religioase  a  catolico-maghiarilor  era  scopul  propagandei 
de  catolicizare  a  noastră,  —  nu  mai  puţin  adevărat  este  şi 
aceea,  că,  pe  lângă  uneltirile  cu  caracter  naţionalist-românesc, 
„misionarii"  dela  Oradea,  —  cari  au  fost  răsplătiţi  mai  apoi 
cu  numirea  de  episcopi :  Vasile  Erddlyi  la  Oradea  şi 
Alexandru  Dobra  la  Lugoş  —  aceşti  „misionari"  catolici 
{mai  bine  zis  tulburători  de  suflete  româneşti)  au  scos  din 
minţi  ţărănimea  românească  şi  cu  alte  amăgiri,  cari  stăteau 
mai  aproape  de  trista  lor  stare  iobăgească.  Li  se  promiteau 
preoţi  şi  învăţători,  mai  învăţaţi  şi  plătiţi  de  stat,  cari  nu  vor 
lua  stole  dela  popor;  preoţilor  li  se  făceau  făgăduinţi  de 
brâne  roşii  şi  şederea  în  congregaţiile  (adunările)  judeţene 
şi  plată  dela  stat,  în  locul  umilirii  şi  traiului  de  mizerie  de 
până  atunci.  Iar  ţăranii  erau  scoşi  din  minţi  cu  aceea  că, 
unindu-se,  li  se  vor  reduce  robotele  şi  li  se  vor  uşora  sar¬ 
cinile  şi  dările.  La  Cherechiu  (azi :  Caporal- Alexa)  ajunsese 
faima,  că  „pişpecul"  acela  dela  Oradea  va  lua  pustele  dela 
domnii  de  pământ  şi  Ie  va  da  —  unieţilor!  Aceasta  era 
faima  lui  S.  Vulcan,  încă  din  primăvara  anului  1834 ! 

Ce  se  urmărea  prin  aceste  ademenitoare  şi  infame  fă¬ 
găduinţi  ? 

Se  urmărea  aceea,  ca  bieţii  oameni  să  se  pronunţe  — 
cu,  sau  fără  de  voie,  ei  înşişi,  sau  numai  alţii  să-i  anunţe 

—  că  vor  să  fie  unieţi.  In  acest  caz,  trecerea  la  catolici  se 
socotea  ca  făcută  cu  putere  de  lege;  —  iar  când  bieţii 
oameni  se  vedeau  amăgiţi  în  aşteptările  lor,  nu  mai  era  dată 
posibilitatea  să  poată  reveni  la  ortodoxie,  decât  numai  dacă 
fiecare  individ  amăgit  va  petiţiona  la  împăratul,  şi-şi  va  arăta 
motivele:  de  ce  se  lapădă  de  legea  catolică.  Se  înţelege, 
bieţii  amăgiţi  ai  satelor  noastre  din  anul  1834,  când  eparhia 
nu  avea  deja  de  patru  ani  pe  păstorul  şi  episcopul  său,  s  au 
străduit  şi  s’au  frământai  mult,  ca  să  revină  la  ortodoxie. 
Dar  împăratul  şi  administraţia  judeţeană  făceau  totul  pe 
placul  episcopului  uniet,  ca  să  nu-şi  piardă  proseliţii  şi  ca 
împăratul  să  nu  rămână  de  batjocură  cu  religia  sa,  care  era 
religie  dominantă,  sau  de  stat. 

Aceasta  este  nota  generală  a  răsboiului  confesional, 
pornit,  în  primăvara  anului  1834  şi  din  anii  următori,  chiar 
şi  dupăce  la  1835,  episcopia  Aradului  îşi  primeşte  un  vrednic 
şi  energic  episcop  în  persoana  profesorului  de  teologie  de 
până  atunci  Gherasim  Raţ. 

Aci  trebue  să  facem  menţiune  onorabilă  şi  cuviincioasă 
şi  despre  aceia,  cari  au  sprijinit  lupta  noastră  de  apărarea 
ortodoxiei  primejduite.  Intre  cei  dintâi,  pomenim  de  episcopul 
Maxim  Manuilovici,  român  arădan  de  naştere,  pe  atunci 
episcop  la  Timişoara  şi  administrator  al  eparhiei  văduvite  a 
Aradului.  Deasemenea  a  avut  mari  merite  şi  mitropolitul 
Ştefan  Stratimirovici  dela  Carloveţ,  care  —  în  ciuda  bătrâ- 
neţelor  sale,  fiind  mitropolit  încă  dela  1790  —  a  ţinut 
sufletul  în  eparhioţi,  prin  desele  sale  alergări  şi  ponoase 
trimise  la  Curtea  din  Viena,  unde  avea  mare  trecere,  şi 
unde  a  reuşit  să  iee  cu  succes  lupta  cu  episcopul  S.  Vulcan 
şi  să-i  zădărnicească  opera. 

Dar  şi  mai  mult  ies  la  iveală,  în  cursul  acestor  fră¬ 
mântări,  străduinţele  pentru  Ortodoxie  ale  episcopului-ad- 
ministrator  Maxim  Manuilovici,  pe  care  îl  luase  Ia  goană 
domnul  de  pământ  dela  Dezna,  când  mersese  acolo  să-şi 
mângâie  credincioşii  năpăstuiţi ;  —  apoi  năzuinţele  proto¬ 
popilor  Grigorie  Lucacici  dela  Ineu  şi  Zaharie  Protici  dela 
Vărădia,  cari,  amândoi,  oameni  bătrâni,  au  alergat  mult  şi 
au  suferit  grele  insulte  dela  domnii  de  pământ,  cari  forţau 
cu  toată  sâlnicia  unirea  Românilor. 

Dar,  toate  silinţele  acestora  ar  fi  rămas  zădarnice,  dacă 

nu  s’ar  fi  mişcat  marele  apărător  de  totdeauna  al  ortodo¬ 
xiei,  poporul  credincios  însuşi,  cu  răbdarea  de  bătăi  şi  în¬ 
chisori  chiar,  şi  cu  ponoase  pe  la  împăratul.  Iar  Şirienii, 
oameni  deştepţi  şi  energici  şi  atunci,  au  ştiut  să  afle  leacul, 
ce  trebuia  de  mult  aplicat  acestor  „propagandişti" :  păruiala 
straşnică,  ce  au  tras-o,  în  vara  anului  1834,  agenţilor  unio- 
nişti,  în  faţa  comisiunei  judeţene  chiar,  încât  le-a  trecut  şi 
celor  dela  comitate  pofta  de  a  mai  colinda  pe  sate,  în  pro¬ 
pagandă  religioasă! 

* 

Expunerea  mea,  cum  vedeţi,  este  sumară,  adecă  ţinută 
în  termini  generali,  pentru  a  fi  cuprinsă  bine  desfăşurarea 
îndeobşte.  Din  acest  punct  de  vedere  se  mai  cere  o  lă¬ 
murire,  ca  să  Vi-o  dau:  Situaţia  geografică  a  comunelor 
violentate  de  unaţie. 

La  1834,  unieţi  în  judeţul  Aradului  nu  erau,  decât  în 
oraşul  nostru,  de  pe  la  sfârşitul  veacului  XVIII.  Şi  mai  erau 
nişte  slujbaşi,  în  serviciul  administraţiei  politice  centrale  şi 
notari  pe  sate,  pe  lângă  unii  funcţionari  dela  serviciul  ca¬ 
meral  sau  al  Domeniului  de  Stat,  al  cărui  centru  era  oraşul 
Arad.  In  fruntea  acestui  domeniu  stătea,  ca  prefect  ca¬ 
meral  şi  cu  loc  de  şedere  în  adunarea  comitatului  unietul 
Markovits  )ozsef,  care  s’a  frământat  mult  —  dimpreună  cu 
solgăbirăul  Kornely  Ignâcz,  care  avea  un  frate  preot  uniet 
la  Arad  —  pentru  lăţirea  unirei.  Domeniul  de  Stat  se  în¬ 
tindea:  dealungul  Murăşului,  apoi  spre  răsărit  dela  linia 
Sânta- Ana,  Şimand  şi  Chişineu.  De  abia  câteva  sate:  Mo- 
crea,  Iermata,  Seleuş  şi  Zărand  nu  aparţineau  domeniului 
cameral.  Tot  aşa,  pe  Valea-Deznei,  primise  doi  domni  de 
pământ  o  seamă  de  sate  româneşti  rupte  din  domeniul  „ca¬ 
meral"  sau  de  stat.  Acestea  erau  familiile  lui  Torok  Istvân 
din  Dezna,  având  Dezna,  Buhanii  şi  Selăgenii.  Restul  de 
16  sate  erau  ale  conţilor  de  Konigsegg,  cari  aveau  centrul 
administraţiei  domeniale  în  Şebiş.  Pe  Vaiea-Murăşului,  era 
un  alt  satrap,  în  adevăratul  sens  al  cuvântului,  Salbeck 
Iakab  dela  Petriş,  domn  peste  satele:  Obârsa,  Roşia,  Cor- 
beşti,  Petriş  şi  Vineşti. 

Cu  aceste  indicaţii  V’am  arătat  şi  aceea,  că  cine  erau 
luptătorii  principali  pentru  desbi narea  sufletească  a  Româ¬ 
nilor  de  atunci.  Şi  e  o  potriveală  dureroasă  şi  cu  tâlc  în 

aceeaşi  vreme,  că  dintre  cele  19  comune,  cari  au  fost  si¬ 
luite  să  treacă  la  unaţie,  7  se  aflau  pe  teritorul  domeniului 
de  stat  diriguit  de  Mârkovits  Jozsef,  (Giuliţa,  Minişel,  Mi- 
nişul-de-sus,  Tâmova,  Cheriu,  Bocsâg  şi  Gurba).  Alte  7  erau 
de  pe  domeniul  Konigsegg  (Neagra,  Chertiş,  Minead,  Igneşti,. 
Roşia,  Berindia  şi  Revetiş) ;  şi  numai  4  se  aflau  pe  domeniul 
altor  doi  domni  de  pământ:  Chereluş,  Mocrea,  Galşa  şi 

Şiria.  La  1848,  aproape  toate  au  revenit  la  Ortodoxie. 

* 

Să  vedem  acum,  ceva  mai  deaproape,  cum  a  decurs 
răsboiul  confesional,  diriguit  de  Samuil  Vulcan  şi  de  aju¬ 
tătorii  săi,  cari  erau:  administrata  politică  judeţeană,  ad¬ 
ministraţia  camerală  sau  de  stat,  apoi  contele  Konigsegg 
dela  Sebiş  şi  domnii  de  pământ  Torok  Istvan  dela  Dezna 
şi  Salbek  Iakab  dela  Petriş. 

In  postul  sfintelor  Paşti,  când  toată  lumea  —  mai  ales 
cea  de  atunci  —  se  pregătea  de  curăţirea  sufletească,  „mi¬ 
sionarii"  lui  Vulcan  erau  în  plină  acţiune  în  judeţ.  Ochii 
şi-i  aruncaseră  dintru  început  asupra  Galşei,  care  era  sediu 
de  plasă  şi  locul  de  domiciliu  al  protopopului  ortodox.  încă 
în  luna  Martie,  bieţii  gălşeni  —  nu  fruntaşii  satului,  cari 
ţineau  la  legea  lor!  —  fuseseră  luaţi  de  pe  picioare  şi  în 
Mercuria  dintâi  a  postului  mare,  la  14/26  Martie  scriau 
episcopului  dela  Oradea,  că  vor  să  treacă  la  el.  Episcopul, 
îndată  a  scris  comitatului,  să  asiste  Ia  îndeplinirea  actului 
de  treceri.  Lui  Vulcan  foarte  îi  convenea  să  înceapă  tre¬ 
cerile  la  Galşa,  de  unde  s’ar  fi  putut  întinde,  bine  şi  uşor, 
cuceririle  catolice,  în  toate  părţile.  Cel  puţin  aşa  erau  fă¬ 
cute  socotelile  domnilor.  Când  administratorul  eparhial, 
episcop  al  Timişorii,  Maxim  Manuiiovici  şi  Consistorul  prin¬ 
seră  de  vestea  acestor  uneltiri,  s’apucară  de  lucru,  prote¬ 
stând  la  comitat.  Protestul  episcopului  era  energic  şi  apăsat» 
El  fu  prezentat  şedinţei  congregaţionale  dela  18  Aprilie; 
dar  glasul  episcopului  nu  fu  ascultat,  deşi  era  şi  el  de  faţă. 
Comitatul  hotărî  să  trimită  la  Galşa  aşa  numita  „deputăţie" 
a  comitatului,  pentru  a  asista  la  trecerile  dela  ortodoxie. 

„Deputăţia"  a  şi  plecat  pentru  ziua  următoare  deja 
(19  Aprilie),  la  Galşa.  In  „deputăţie"  trebuiau  să  fie  re¬ 
prezentanţii  Ortodoxiei;  dar  nu  au  fost  admişi  Ia  lucrările 
oficiale.  Ceeace  domnii  dela  comitat  nu  au  putut  să 

isprăvească  pentru  unalie  în  cursul  zilei,  au  izbândit  peste 
noapte,  la  adăpostul  întunerecului  şi  cu  mijloace  silnice. 
Aşa,  a  doua  zi,  s’a  făcut  o  conscriere  nouă,  supletorie  a 
celor  trecuji  la  unire,  —  scriind  de  uniţi  şi  pe  ţiganii  cor- 
turari  în  trecere  prin  sat,  apei  pe  unii  oameni  morţi,  pe  alţii 
îmbătaţi  cu  beutură,  şi  pe  alţii  cari  nu  se  declaraseră  pentru 
unire.  Aşa  se  ajunse  la  rezultatul  unei  foarte  slabe  majorităţi. 

Tot  aşa  s’a  lucrat  din  partea  „deputăţiei",  în  22  April, 
la  Giuliţa,  în  27  April  —  în  Dumineca  Floriilor  —  la 
Târnova  şi  Cheriu;  apoi  după  Paşti,  îa  19  Mai  în  Minead 
şi  Neagra;  în  20  Mai  Ia  Igneşti;  în  21  Mai  Ia  Berindia, 
Selăgeni,  Chertiş  şi  Revetiş;  la  23  Mai  în  Bocsîg;  la  25 
Mai  în  Roşia  dela  Sebiş;  la  27  Mai  la  Minişul-mare  şi 
Minişel,  şi  aşa  pe  rârd  până  ce  la  Siria  în  ziua  de  8  şi 
15  Iunie  se  înfundară  socotelile  domnilor,  prin  păşirea 
energică  a  şirienilor  noştri.  Dela  acest  dat  încoaci,  domnii 
dela  comitat  au  fost  mai  puţin  stăruitori  în  lupta  de  cato¬ 
licizare,  din  mai  multe  motive.  Cel  dintâi  era:  că  se  de¬ 
ştepta  o  rezistenţă  tot  mai  pronunţată  în  rândurile  ioba¬ 
gilor  noştri,  cari  trimiteau,  sete  dearândul  şi  într’una,  po¬ 
noase  pela  împăratul;  că,  mai  departe,  cârmuirea  epar¬ 
hială  şi  mitropolitul  erau  tot  mai  stăruitori  întru  apărarea 
libertăţii  religioase  a  Cultului  ortodox,  care,  în  legile  ţării 
avea,  asigurat  încă  prin  dieta  ungară  dela  1790 — 91,  dreptul 
la  liber  exerciţiu,  atât  pentru  Sârbi  cât  şi  pentru  Români, 
drept  ce  cu  neruşinare  se  călca  acum  în  picioare. 

♦ 

Este  interesant  să  ştim  acum :  Cine  erau  aceia,  cari, 
în  sfatul  judeţan,  în  aşa  numita  „congregaţie  comitatensă" 
a  acestui  judeţ  românesc,  îndrumau  viaţa  administrativă  şi 
ocroteau  silniciile  proselitiste.  Vă  voiu  arăta:  că  de  ex.  în 
şedinţa  congregaţională  dela  18  April,  când  s’a  trecut  peste 
protestul  episcopului  Maxim,  erau  un  întreg  sobor.  Erau 
33  prezenţi,  introduşi  cu  numele  în  procesul  verbal.  Intre 
ei  erau:  episcopul  ortodox,  cei  doi  „misionari"  unieţi  şi 
restul  funcţionărimea  administrativă. 

La  urmă  se  adaogă  —  fără  nume  • —  menţiunea  despre 
prezenţa  şi  „a  altor  domni". 

Am  numărat,  în  procesele  verbale  ale  acelui  an,  în 
total  37  desbateri  în  chestii  de  treceri. 

Erau,  se  vede,  foarte  îngrijoraţi  acei  „domni"  de  mân¬ 
tuirea  sufletească  (?)  a  „valahilor"  de  atunci,  cari  aveau 
să  fie  trecuţi  la  religia  catolică  a  împăratului,  şi  sub  as¬ 
cultarea  lui  Samuil  Vuican,  care  coresponda  ungureşte  cu 
comitatul,  în  vreme  ce  urgisitul  episcop  ortodox  dela  Arad 
făcea  uz  de  limba  latină,  ca  limbă  legală  de  corespon¬ 
denţă  cu  autorităţile! 

In  asemenea  mediu  social  şi  politic,  ce  putea  să  facă 
episcopul  Maxim,  în  şedinţa  congregaţională  dela  18  April 
1834?  Nimic!  De  pe  partea  „domnilor",  între  cari  şedeau 
la  sfat  şi  2 — 3  funcţionari  români  judeţeni  —  cauza  orto¬ 
doxă  putea  fi  socotită  ca  perdută,  sau  cel  puţin  derutată. 

Şi-atunci  ce-i  rămânea  episcopului  Maxim  Manuilovici 
de  făcut? 

In  aceeaş  zi  de  18  Aprilie  st.  nou  —  Vinerea  din  săp¬ 
tămâna  a  V  a  Postului  sfintei  învieri  —  episcopul  a  scris 
şi  trimis  în  eparhie  o  circulară,  sau  pastorală,  frumoasă  ca 
limbă  şi  hotărâtă  după  cuprins,  apărând  credinţa  Bisericii 
ortodoxe,  pe  care  o  prezenta  ca  cea  mai  veche  şi  ade¬ 
vărată  biserică,  de  care  s’au  desbinat  toate  celelalte  con¬ 
fesiuni.  Episcopul  apela  la  Cler  şi  popor:  să-şi  păstreze 
dreapta  credinţă,  şi  să  nu  crează  amăgitorilor,  cari  vin  cu 
făgăduinţe  cari  niciodată  nu  se  vor  reaiiza.  Mai  adaogă 
episcopul  şi  cazul  dela  Chizdia  (din  Banat),  unde  creştinii 
noştri,  trecuţi  la  unieţi,  aflându-se  înşelaţi  şi  voind  să  re¬ 
vină  la  ortodoxie,  stăpânirea  nu  le  îngăduia  întoarcerea. 
Aşa  şi  era. 

Aceasta  circulară  avea  să  fie  cetită  în  biserici,  Ia 
Paşti,  ceeace  a  ajuns  la  cunoştinţa  administraţiei  politice 
şi  la  a  lui  Vulcan. 

Salbeck  Iakab  din  Petriş  auzind  de  circulară,  a  în¬ 
fruntat  pe  preotul  nostru  de  acolo  pentrucă  o  citise  cre¬ 
ştinilor.  Domnul  de  pământ  a  cerut  copie  de  pe  ea;  pre¬ 
otul  nu  i-a  dat.  Atunci  argaţii  domeniului  au  intrat  în  bi¬ 
serică  şi  au  scos  volumul  în  care  era  introdusă  circulara; 
au  copiat-o  în  curtea  lui  Salbeck,  de  unde  ea  a  fost  tri¬ 
misă  comitatului,  precum  şi  episcopului  Vulcan  la  Oradea. 
Acesta  a  denunţat  cazul  la  stăpânire  şi  chestia  a  aiuns 
până  în  faţa  celei  mai  înalte  instanţe,  la  Hofkanzley,  Can¬ 
celaria  de  Curte  din  Viena. 

Dar,  dacă  episcopul  ortodox  umbla  prin  eparhie, 
pândit  de  administrata  politică  şi  denunţat  de  uneltele  lor, 
cum  era  acel  preot  uniet  dela  Beliu,  cu  numele  unguresc 
de  Gorog, —  nici  Vulcan  n’a  stat  pe  ioc.  Îndată  după  Paşti 
s’a  înfăţişat  şi  el  aici.  A  asistat  pe  la  sfaturi  şi  hotărâri 
judeţene  şi  şi-a  pus  lucrurile  la  cale.  A  început  să  colinde 
şi  el  pe  sate,  cum  se  spune  că  a  început  acest  lucru  — 
aşa  zis  de  „vizitaţie  canonică"  —  în  ziua  de  8  Mai,  la 
Gaişa.  Acolo  s’a  adunat  întreagă  funcţionărimea  judeţului 
şi  solgăbiraele,  dimpreună  cu  uniţii,  pentru  a  aranja  o  mare 
demonstraţie  şi  a  prelua  festiv,  în  posesiune,  biserica  şi 
şcoala  şi  sesiunile  dela  ortodocşi. 

Dela  Gaişa,  apoi,  a  plecat  Vulcan  pe  sate,  cu  droaia 
de  funcţionari  şi  argaţi  comitatensi  după  sine,  ca  un  ban- 
deriu,  menit  să  impresioneze.  El  avea  să  ajungă  şi  pe 
Valea  Murăşului,  cu  „domnii"  după  sine,  băgând  în  groază 
pe  vrednicul  protopop  dela  Vărădia,  Zaharie  Protici,  care 
vorbea  mai  multe  limbi  şi  era  membru  la  mai  multe  Table 
judecătoreşti  comitatense,  deci  era  şi  el  „cineva"  1  Totuşi 
s’a  îngrozit  şi  scrie  episcopului  său,  în  ton  desperat,  cu  pri¬ 
vire  la  mergerea  lui  Vulcan  pe  Valea  Murăşului,  cu 
„spaime  şi  bunătăţi".  „Spaimele"  erau  siluitorii  cari-1  înso¬ 
ţeau,  iar  „bunătăţile"  erau  marile  făgăduinţi,  precum  şi  da¬ 
rurile,  în  bani  şi  vite,  pe  cari  le  lăsa  după  sine  episcopul, 
pe  unde  trecea,  printre  săracii  noştri. 

Evident  —  omeneşte  vorbind  — -  lupta  se  dădea  cu 
puteri  inegale.  Şi  totuşi,  dreptatea  cauzei  Bisericii  noastre 
mergea  spre  deslegare  norocoasă.  încă  din  toamna  aceluiaşi 
an  (1834),  ponosul  lui  Vulcan  pentru  pastorala  ortodoxă 
din  primăvară,  ajunge  la  Cancelaria  de  Curte  a  împăratului. 
Cancelaria  de  Curte,  la  27  Dec.,  recunoaşte  că  episcopul 
ortodox  n’a  jignit  religia  catolică,  dominantă,  ci  numai  şi-a 
apărat-o  pe  a  sa.  Urmarea  fu  că  d’abia  în  anul  viitor  (1835) 
episcopul  ortodox  fu  scos  de  sub  urmărire.  Această  desvol- 
tare  a  lucrurilor  a  resimţit-o,  încă  din  toamnă,  şi  admini¬ 
straţia  politică  a  judeţului.  Dreptatea  cauzei  ortodoxe  se 
desluşea  mereu,  prin  stăruinţele  şi  prin  marea  trecere  Ia 
Curte  a  mitropolitului  dela  Carloveţ,  care,  în  acţiunea  sa, 
se  răzima  pe  o  conştiinţă  ortodoxă  tot  mai  lămurită,  care 
se  afirma  în  judeţ,  în  popor  şi  la  cârma  eparhiei. 

Frământările  acestea,  despre  care  am  dat  aci  numai 
icoana  cea  mai  sumară  şi  mai  palidă  durează  şi  în  cursul 
anului  următor.  Anul  acela  (1835),  ne  aduse,  primăvara,  la 
Bunavestire,  sfinţirea  nou  numitului  episcop,  Gherasim  Raţ, 
şi  o  puternică  defensivă  ortodoxă,  pe  care  o  susţineau  ma¬ 
sele  populare,  mereu  jălbitoare  la  împăratul  pentru  a  li  se 
îngădui  întoarcerea  la  ortodoxie.  Iar  reacjiunea  ortodoxă 
primi  acum,  tot  în  primăvara  acelui  an,  —  îndată  după  ce 
noul  episcop  ajunse  la  Arad  —  o  nouă  formă  de  exprimare, 
E  vorba  de  un  energic  şi  întemeiat  recurs  sau  jalbă,  ce  se 
trimitea  împăratului  dela  Viena,  semnat  de  clerul  şi  poporul 
eparhial. 

Am  ajuns  la  sfârşitul  conferenfei  mele. 

Respectul  cătră  ascultătorii  mei  şi  cătră  adevărul  istoric 
mă  îndeamnă  să  Vă  dau  o  lămurire  şi  o  încredinţare:  Tot 
ceeace  V*am  spus,  d’abia  rezumativ  numai,  este  riguros 
dovedit  istoriceşte  prin  o  mare  serie  de  documente  contim¬ 
porane,  pe  cari  Ie  am  la  mână,  în  copii  şi  însemnări,  din 
mai  multe  arhive  :  din  Arad,  dela  Viena  şi  dela  Oradea. 

Prin  urmare  —  nu  aji  auzit  dela  mine  nici  palavre  şî 
nici  exagerări,  ci  numai  întemeiate  tâlcuiri  istorice. 

Noi  ortodocşii  nu  avem  de  ce  sălta  de  bucurie  în  faja 
acestor  triste  pagini  de  istorie.  Urmaşii  acelora,  cari  au 
pricinuit  această  prigonire  religionară,  au  şi  mai  puţin  drept 
de  a  se  supăra  pentru  adevărul  istoric  ce  iese  la  iveală 
acum  despre  nedreptăţi  ce  ni  s’au  făcut  de  către  ei. 

Rămâne  deci,  dovedit  istoriceşte,  că  episcopul  Samuil 
Vulcan  —  un  bătrân  de  76  ani,  când  pornea  acest  răsboiu, 
având  o  aureolă  naţionalistă  —  n’a  fost  decât  personificarea 
propriei  sale  slăbiciuni  de  catolic  fanatic  şi  un  servil  instru- 
ment  împărătesc  în  mâna  politicei  catolicizante  de  stat.  De 
aceea  şi  „misionarii"  săi,  cari  au  tulburat  sufletul  satelor  noa¬ 
stre  de  ţărani  amărâţi  şi  neînvăta{i,  ajunseră  mai  apoi  epis- 
copi:  unul  Vasile  Erdelyi,  devenit  şi  baron,  episcop  la 
Oradea,  şi  celălalt,  Alex.  Dobra,  episcop  uniet  la  Lugoj. 

Acesta  este  rezultatul  sumar,  istoric,  al  conferenjei  mele. 

Dr.  GH.  CIUHANDU 


PORUNCA  IUBIRII 

—  CARITATEA  CREŞTINĂ  — 


(Sfârşit) 


CARITATEA  LA  SATE 

Şi  acum  să  revin  la  ceeace  se  poate  realiza  în  satele 
noastre,  căci  aceasta  interesează  mai  deaproape  majori¬ 
tatea  preoţilor  noştri. 

Desigur,  este  lucru  greu  să  înfiinţezi  la  ţară  o  instituţie 
de  caritate  cu  puteri  şi  mijloace  esclusiv  bisericeşti.  Dar 
nici  nu  trebue  să  se  îndrepte  In  această  direcţie  preocu¬ 
parea  noastră  deocamdată.  Spuneam,  că  numai  prisosul, 
—  şi  chiar  din  acesta  numai  o  parte,  —  e  menit  operelor  de 
caritate.  Dar  azi  greu  se  poate  vorbi  de  prisos  într’un 
anumit  fel.  Iar  într’alt  fel,  e  la  îndemână  belşug  pe  sate. 
Numai  banul  lipseşte,  dar,  mulţumită  lui  Dumnezeu,  pâine 
şi  chiar  haină  tot  se  mai  găseşte.  Adevărat,  mentalitatea 
populaţiei  noastre  săteşti  e  potrivnică  oricărui  fel  de  orga¬ 
nizare,  şi,  întrucât  nu-i  aduce  un  folos  direct  şi  simţit,  fie  şi 
numai  momentan,  e  cu  totul  nepăsătoare,  indiferentă.  Chiar 
dacă  e  câştigată  obştea  pentru  o  cauză,  repede  o  dă  uitării 
din  lipsă  de  interes  şi  de  înţelegere.  Solidaritatea  socială  e 
rezultatul  civilizaţiei  multor  veacuri,  pe  cari  noi  nu  le  avem 
la  spate,  popor  tinăr  fiind. 

Patriarhalismul  nostru  de  până  ieri,  cu  greu  se  adap¬ 
tează  unor  nouă  orientări  şi  organizări,  prinse  într’un  sistem 
şi  după  norme  obligatorii. 

Dar  nu-i  mai  puţin  adevărat,  că  sufletul  românesc  e 
simţitor  şi  viu  în  faţa  nevoilor  şi  a  neajunsurilor.  Trebue 
numai  trezit,  făcut  să  vadă  şi  să  înţeleagă. 

1.  E  în  tradiţia  sătească  să  fie  vizitate  lăuzele,  să  li 
se  ducă  de  ale  mâncării,  dacă  nu  pentru  bolnavă,  pentru 
casnicii  ei,  cărora  nu  are  cine  Ie  pregăti.  Nu  e  lucru  greu 
să  se  organizeze  sfatul  mamelor  pentru  grija  de  casa  şi 
familia  femeilor  lăuze,  sub  privegherea  bisericii,  cu  con- 

cursul  câtorva  femei  de  inimă.  Lucrul  are  mare  importanţă, 
îndeosebi  pentru  femeile  tinere,  cari  din  neştiinţă  şi  nepri¬ 
cepere  îşi  contrag  metehne  şi  uneori  boli  primejdioase, 
cari  le  răpun  viaţa  mamei  ori  a  fătului.  Organizaţia  în  acest 
scop  şi-ar  lua  la  inimă  povăţuirea  nevestelor  tinere,  în 
vremea  sarcinei  şi  ar  conlucra  la  stârpirea  păcătoasei  şi 
primejdioasei  porniri  de  a  nu  avea  copii.  încercările  me¬ 
şteşugite  ale  unor  moaşe  ori  babe  inconştiente  seceră  atâtea 
vieţi  de  femei.  Asemenea  ar  reveni  acestui  sfat  datoria  de 
o  îndruma  pe  mame  cum  să-şi  îngrijească  copiii  sugaci. 

2.  O  altă  organizare  ar  fi  paza  bună  pentru  îngrijirea 
copiilor  neoârstnici  peste  zi,  când  părinţii  sunt  duşi  la 
lucru.  E  obiceiul  să-i  închidă  în  curte,  ori  să-i  lase  prin  vecini. 
Nu-i  greu  să  se  găsească  o  femeie  ori  pentru  fiecare  stradă 
câte  una,  cu  dragoste  de  cei  mici,  care  să-şi  facă  milă  de 
ei,  să  le  împartă  hrana,  pe  care  Ie-o  Iasă  părinţii,  şi  la 
care  se  vor  găsi  întotdeauna  oameni,  cari  să  mai  adaoge 
câte  o  ceaşcă  de  lapte,  adunat  de  pe  la  vecinii  din  res¬ 
pectiva  stradă.  E  aceasta  un  mare  ajutor  pentru  părinţii 
muncitori,  cari  la  trebuinţă  ar  contribui  bucuros  chiar  pentru 
remunerarea  femeii,  care  i-ar  scuti  de  grija  şi  de  gândul  la 
copii  toată  ziua.  O  binefacere  pentru  copii,  feriţi  astfel  de 
neajunsuri,  şi  satul  scutit  de  primejdii.  (Foc  dela  copiii  lă¬ 
saţi  în  grija  nimănui). 

3.  La  fel  s’ar  putea  realiza  un  cerc  de  îngrijire  pentru 
copiii  mai  răsăriţi,  dar  neajunşi  încă  la  vârsta  de  şcoală, 
dacă  nu  e  grădină  de  copii  în  comună. 

4.  O  cantină  şcolară  pentru  copiii  ce  stau  departe, 
cu  o  ceaşcă  de  lapte  cald  la  prânz,  lângă  bucata  de  pâine, 
pe  care  o  aduc  de  acasă.  Nu  va  fi  învăţător  care  să 
nu-şi  ia  osteneala  să  le  împartă,  dacă  i  se  duce  de-a  gata. 
Fetiţele  mai  răsărite  vor  spăla  ceştile  şi  linguriţele,  păstrate 
într’un  dulăpior,  ori  pe  o  poliţă,  iar  vasul  în  care  se  ferbe 
şi  se  încălzeşte  laptele  ar  rămânea  în  grija  „mamei  şcoalei ", 
care  şi-ar  lua  sarcina  să  adune  laptele  şi  să-l  ducă  Ia 
şcoală.  Experienţa  am  făcut-o  ani  de-arândul,  dela  sf.  mă¬ 
năstire,  cât  timp  a  trebuit  să  vină  copiii  din  Zădarlac  Ia 
şcoala  din  Bodrogul  nou.  Şi  n’au  uitat  copiii  aceştia  să 
pomenească  de  ceaşca  de  lapte,  când  le-am  sfinţit  şcoala 
din  satul  lor. 

5.  In  legătură  cu  catehizarea  în  şcoala  primară  de 
cătră  preot,  sau  chiar  unde  nu  o  poate  face  el  însuşi,  din 
pricini  binecuvântate,  se  poate  introduce  rânduiala  —  şi 
aceasta  e  o  necesitate  simţită  —  să  i  aducă  preotul  însuşi 
dela  şcoală.  Sâmbăta  d.  a.,  la  vecernie,  mai  bine  zis  la 
slujba  pentru  copii,  la  ora  de  rugăciune ,  cu  alocujia 
anume  potrivită  pentru  ei.  Aici  e  locul  apoi  să  se  facă 
instrucţia  şi  educaţia  religioasă,  să  fie  deprinşi  în  practica 
religioasă,  să  ii  se  pregătească  sufletele  pentru  caritatea 
creştină,  atât  cât  pot  fi  angajaţi  copiii.  Vrem  un  popor 
nou  în  locul  generaţiei  de  acum  prea  dărăpănată,  trebue 
să  începem  lucrul  dela  cei  de  şcoală,  de  mai  nainie  chiar, 
din  familie,  unde  trebue  să  între  preotul  ori  de  câte  ori 
poate  şi  cât  mai  des,  nu  numai  când  e  chemat  pentru 
răul  din  casă,  sau  la  anumite  ocazii.  Cercetarea  enoria¬ 
şilor  acasă  e  o  latui  e  a  pastorajiei.  Dar  ea  poate  fi  pusă 
în  legătură  cu  acţiunea  caritativă,  cu  foarte  bun  succes  în¬ 
deosebi  în  preajma  sărbătorilor  mari  spre  a  strânge  da¬ 
ruri  de  ajutorare  şi  îmbrăcare  a  copiilor  sărmani  şi  goli. 
Sunt  copii  de  şcoală  isteţi  de  fire  şi  ageri  la  minte,  cari 
nu  pot  cerceta  lecţiile  neavând  îmbrăcăminte.  Şi  în  sat 
sunt  atâţia  oameni  cu  stare,  cari  n’au  copii.  Rămâne  ne- 
ştearsă  amintirea  bucuriei  şi  din  o  parte  şi  din  alta,  când 
preotul,  luând  de  mână  pe  copil  în  ziua  de  Crăciun  după 
slujbă,  îl  apropie  de  cutare  fruntaş  spunându-i:  „Acesta  e 
copilul  d-tale  de  Crăciun,  uite-i  haina  în  care  l-ai  îmbrăcat". 
Sau  când  copilul  însuşi,  cu  sfiială  şi  cu  privirea  înlăcră- 
mată  se  apropie  de  preot  să-i  sărute  mâna,  murmurând: 
„Eu  sunt  copilul  pe  care  I-aţi  dăruit.  Domnul  învăţător  mi-a 
spus  că  i-aţi  trimis  bani  să  îmbrace  un  copil  sărman  şi 
silitor.  Dumnezeu  să  vă  răsplătească". 

Legătura  preotului  cu  enoriaşii  săi,  cultivată  prin  vi¬ 
zitele  sale  în  familii,  îndeosebi  la  oraşe,  are  nepieţuite 
rezultate  favorabile  pentru  orice  iniţiative,  lămurite  în  conver¬ 
saţii  particulare.  Câţi  nu  sunt  cari  ar  ajuta  bucuros  unde 
e  nevoie,  dar  nu  ştiu  de  unde  să  înceapă  şi  cum  să  facă 
ca  să  fie  bine. 

6.  Introducerea  preocupărilor  de  caritate  creştină  în 
Societatea  tineretului  „ Sf .  Gheorghe “  pentru  feciori  (a  se 
vedea  statutele)  şi  „Sf.  Paraschiva"  pentru  fete  şi  organi- 

zarea  Şcoa/ei  de  Dumineca  cu  iineretul  în  cele  4  posturi, 
când  nu  vor  juca,  este  o  cerinţă  de  bună  îndrumare  a  ge¬ 
neraţiei  tinere.  Şi  pentru  buna  reuşită  se  va  stărui  în  prea¬ 
labil  chiar  la  organele  administrative,  ca  să  nu  încuviinţeze 
concesiunea  de  joc  pe  timpul  postului,  ci  să  poată  fi  aduşi 
tinerii  la  biserică  pentru  catehizare  şi  educaţie  religioasă. 

7.  Sfatul  păcii  din  comună  (a  se  vedea  statutele), 
trecut  în  conştiinţa  obştească,  poate  avea  roade  binefăcă¬ 
toare  pentru  atâtea  case  roase  de  neînţelegeri,  pentru  po¬ 
tolirea  vrăjbilor  până  nu  se  înteţesc,  pentru  pacea  şi 
buna  vieţuire  a  satului. 

8.  Grija  de  bohaui  se  va  face  Ia  casele  lor.  Dumineca 
bolnavilor,  (a  se  vedea  dispoziţiile  eparhiale)  trebue  să  fie 
nu  numai  o  zi  de  rugăciune  şi  de  cercetare  a  lor  pe  acasă, 
ci  şi  un  prilej  de  resumare  a  operei  de  caritate  în  această 
direcţie,  săvârşită  în  decursul  anului.  E  nespus  de  mân- 
găitor  apoi  pentru  bolnav  să-l  vadă  pe  preot  şi  pe  vecin 
venindu-i  la  patul  suferinţei  nechemat  ca  să  se  roage  îm¬ 
preună  cu  el.  Recunoştinţa  şi  chiar  şi  răsplata  nu  va  lipsi. 
Lucrul  îl  spun  din  experienţă.  O  singură  faptă  de  acest 
fel  a  adus  la  biserică,  după  ce  s’a  însănătoşat,  pe  unul 
care  uitase  de  când  nu  i  a  mai  trecut  pragul.  Pe  altul,  în¬ 
străinat,  care  nici  nu  vrea  să  audă  de  îndemnul  casnicilor 
de  a  se  pregăti  creştineşte  de  moarte,  —  a  doua  zi  s’a 
spovedit  şi  cuminecat  şi  a  murit  la  câteva  zile  mângâiat  şi 
împăcat,  şi  cu  cei,  pe  cari  nu  voia  să-i  admită  „Ia  iertare". 

îndeosebi  unde  cade  la  pat  mama  dintre  copii,  ini¬ 
mile  caritabile  trebue  să  fie  aproape.  Nu  e  vorba  numai 
decât  de  o  organizaţie.  Caritatea  nu  e  în  primul  rând  in¬ 
stituţie  organizată;  e  îndemn  personal,  e  dragostea  care 
aleargă  neostoită  să  facă  bine.  Dacă  nu  trăeşte  vie  în 
sufletul  preotului  nu  poate  aduce  nici  roade  de  milosti¬ 
vire,  şi  nu  va  putea  câştiga,  cu  vorba  numai,  nici  alte 
inimi.  Dela  făclia  aprinsă  a  preotului  vor  lua  lumină  şi 
credincioşii  săi,  ca  la  ziua  învierii  —  şi  dragostea  lor  se 
va  aprinde  spre  fapte  de  binefacere. 

9.  Asemenea  se  poate  să  ia  fiinţă  o  societate  de  înmor¬ 
mântare,  cu  cotizaţii  ocazionale,  pe  care  le  adună  un  casier 
cu  inimă  şi  înmânează  ajutorul  repede  şi  fără  prea  multe 
forme,  statute  şi  comitete,  după  o  listă  nominală  a  mem- 

brilor.  Atât  trebue  să  ştie  cu  cât  e  ţinut  să  contribue  fiecare, 
dacă  cumva  nu  s’a  putut  fixa  taxă  unitară  fără  privire  la 
numărul  familiilor. 

Desigur  preotul  nu  poate  fi  pretutindenea  şi  nu  poate 
şti  toate,  tot  ce  se  petrece  în  satul  său.  Şi  nu  poate  înde¬ 
plini  toate.  Dacă  nu  are  cunoştinţă  la  vreme  nu  poate  nici 
acţiona.  De  aceea  are  nevoie  de  santinele,  de  informatori 
sinceri  şi  conştienţioşi.  Nu  se  poate  să  nu  se  afle  în  fiecare 
sat  câţiva.  In  fiecare  stradă  măcar  un  bărbat  şi  o  femee, 
care  să  dea  fuga  la  părintele,  cum  a  simţit  că  focul  răului 
s’a  aprins  undeva. 

Pentru  satele  noastre  eu  preţuesc  pe  aceşti  oameni  de 
bine,  informatori  singuratici,  ca  pe  promotorii  organizaţiilor 
în  comitete  de  ajutorare  şi  societăţi  religioase  şi  culturale, 
pe  cari  poporul  nu  le  înţelege  încă.  Când  însă  acţiunea 
trece  în  conştiinţa  publică,  ca  o  cerinţă  obştească,  vine  deia 
sine  şi  îndemnul  de  strângere  a  rândurilor  într’o  organizaţie. 
Adevărat,  pentru  aceasta  e  nevoie  de  educaţie,  de  educaţie 
şi  pregătire  îndelungată,  pentru  care  uneori  nu  ajunge  o 
viaţă  de  om.  Roadele  sămănăturii  noastre  le  vor  culege 
alţii,  dar  nici  plata  noastră  nu  ne  va  lipsi. 

10.  De  aceea  stăruesc  îndeosebi  pentru  spicuirea  şi 
cultioarea  informatorilor  mai  întâi,  cari  vor  fi  mâna  dreaptă 
a  preotului,  caporali  şi  sergenţi  isteţi,  la  îndemâna  căpita¬ 
nului,  în  oastea  pe  care  o  conduce. 

Şi  amintind  cuvântul  „oaste"  mă  gândesc  la  „Oastea 
Domnului “  şi  socotesc  că  printre  „ostaşi"  se  pot  găsi  mai 
peîndelete  şi  informatorii  cei  buni.  Şi  tot  asemenea  din 
mijlocul  „ostaşilor"  se  pot  recruta  mai  cu  preferinţă  elemente 
pentru  acţiunea  caritativă,  ca  şi  pentru  oricare  altă  organi¬ 
zaţie  cu  caracter  religios,  ca  şi  membrii  pentru  comitetul 
misionar,  chemaţi  să  îndeplinească  apostolatul  laic,  spriji¬ 
nind  clerul  în  misiunea  religioasă. 

11.  La  sate  sunt  mai  simţite  şi  impresionante  cazurile 
de  accidente,  de  neajunsuri  venite  pe  neaşteptate.  I-a  căzut 
omului  vita  din  jug,  se  cere  o  acţiune  spontană  şi  repede. 
Ea  aduce  întotdeauna  rezultate  mulţumitoare.  A  fost  lovit  de 
fulgerul  morţii  tata  de  familie  în  toiul  lucrului  ?  Să  nu  ră¬ 
mână  pământul  nesămănat  şi  holda  nesecerată.  Aici  îşi  au 

rostul  tovărăşiile  de  ajutorare,  —  vecinătăţile  — ,  cum  se 
numesc  în  unele  părji. 

12.  Mai  rare  sunt  cazurile,  unde  se  cere  o  acţiune 
continuă  şi  sistematică,  pentru  case  giele,  cu  copii  mulţi  şl 
părinţi  slăbănogi ;  pentru  săraci,  neputincioşi  şi  bătrâni  fără 
sprijin.  Aici  acţiunea  caritativa  a  Bisericei  trebue  să  pur¬ 
ceadă  de  acord  cu  obliga mentul  de  ocrotire  socială,  pe  care 
îl  are  comuna. 

Această  colaborare  armonică  cu  factorii  de  conducere 
ai  comunei  se  cere  şi  pentru  alte  pricini,  ca  nu  cumva  unit 
să  fie  ajutaţi  mereu  şi  din  mai  multe  părţi,  iar  alţii  să  fie  ui¬ 
taţi  cu  totul. 

Atenţiunea  preotului  trebue  să  se  îndrepte  spre  săr¬ 
manii  sfioşi  şi  ruşinoşi ,  cari  rabdă  mei  degrabă  decât 
să  ceară.  Vor  fi  ţinuţi  în  evidenţă  cei  scăpătaţi,  cari  au 
fost  odată  cineva,  ier  acum  să  feresc  să  iasă  în  văzul 
oamenilor. 

13.  Grije  deosebită  trebue  să  se  pună  pentru  cei  în¬ 
torşi  dela  armată,  până  îşi  regăsesc  locul  în  viaţa  satului 
şi  mai  ales  pentru  cei  scăpaţi  din  temniţă,  ca  să  nu  simtă 
oprobiul  public,  şi  răceala  dispreţuitoare  a  oamenilor  să-i  îm¬ 
pingă  la  izolare  şi  ia  nouă  îndârjire  pe  calea  răutăţilor.  In 
această  legătură  e  de  mare  importanţă  corespondenţa  de 
orientare  cu  spiritualul  închisorii,  dacă  deţinutul  nu  aduce 
cu  sine  chiar  o  foaie  de  purtare,  „fişa  personală". 

14.  Cum  din  sate  pleacă  atâţia  să-şi  caute  pâinea  la 
oraş,  e  de  importanţă  covârşitoare  să  plece  cu  o  orientare, 
pe  care  o  poate  da  preotul,  unde  să-şi  caute  plasare.  Şi 
în  tot  cazul  să  ducă  un  bilei  de  recomandare  dela  el,  cu 
o  îndrumare  către  un  birou  de  informaţie  din  oraş,  pe  care 
l-ar  afla  tot  în  preajma  bisericii,  ori  în  gară  chiar,  ca  nou 
sosiţii  la  oraş,  neorientaţi,  să  nu  apuce  razna  şi  să  nu  cada 
pe  mâini  rele. 

« 

Nu  e  cu  putinţă  să  prind  aici  toate  ocaziile,  când  po¬ 
runca  iubirii  Iui  Hristos  poate  fi  coborâtă  în  acţiuni  şi  fapte 
de  binefacere  către  semenii  noştri.  Preocuparea  intensă  şi 
spiritul  ager  al  preotului  conştient  de  misiunea  lui  va  iscodi 
însuşi,  va  creia  prilejuri  de  validitare,  de  revărsare  a  focului 
sacru  ce-i  mistue  fiinţa. 

El  nu  se  va  da  în  laturi  nici  din  faţa  unor  chemări  ce 
i  se  pot  părea  că  trec  peste  puterile  lui.  Va  îngenunchea 
smerit  în  fata  icoanei  din  perete  şi  se  va  ruga  cu  ardoare. 
Se  va  ridica  luminat  şi  inspirat  de  Domnul,  care  ne  încu¬ 
rajează  mereu :  „îndrăzniţi,  Eu  am  biruit  lumea . . .  Iată  Eu 
cu  voi  sunt". 


Arhim.  POLICARP  MORUŞCA 


MICI  STUDII  ISTORICE:  FRAGMENTE  DESPRE  GEORGE  BARIŢ1 


PROCESUL  LU!  SIMEON  BĂRNUŢIU 

(CONTRIBUŢII) 

I 

Pe  S.  Bărnuţiu  —  un  mare  Ardelean  —  publicistica  greco- 
catolică  nici  astăzi  nu-1  iartă  pentru  „răul"  ce  i  l-ar  fi  că¬ 
şunat  bisericei  greco-catolice ;  în  această  privinţă  publicistica 
aceasta  continuă  tradiţia  Iui  George  Barif,  care  a  încercat 
să  detracteze  atitudinele  din  acel  faimos  proces  (1843 — 45), 
care-a  pregătit  naţiunei  luptători  serioşi  în  1848. 

O  pildă  din  B. :  In  3  Ianuarie  1849  B.  era  în  Sibiu.1 2 
Totuşi,  se  pare  că  despre  ce  s’a  petrecut  în  3  Ianuarie  el 
a  aflat  abia  târziu  de  tot,  după  moartea  lui  Bărnuţiu.  Acesta 
dase  un  ordin  straşnic  antiunguresc ;  iar  B.  afirmă  că  abia 
din  hârtiile  prefectului  N.  Vlăduţ  l-a  cunoscut,3  după  moartea 
acestuia. 

„Ce  e  drept"  —  scrie  B.  —  „trupele  de  lănceri  s’au 
mai  ţinut  pela  Mureş,  încă  şi  în  Ianuarie,  încât  Simeon 
Bărnuţiu  a  crezut  că  mai  poate  lua  şi  el  o  măsură  din  acele 
crunte  şi  sălbatice  turceşti,  cu  care  ameninţase  Kossuth 
încă  din  10  Oct.  1848 ;  dară  ordinul  secret  al  lui  Bărnuţiu, 
din  3  Ianuarie  1849,  subscris  numai  de  el,  fără  contrasem- 
narea  altui  membru,4  n’a  avut  nici  un  efect  şi  nici  nu  a 
putut  să  aibă  pe  lângă  asemenea  preţ  de  hoheriu  (gâde) 
ţigănesc  de  3  fl.,  ca  să  tăcem  că  se  revoaltă  natura  ome¬ 
nească  şi  toată  lumea  civilizată  la  vederea  unor  atrocităţi 
de  gladiatori  şi  sicori  din  timpul  lui  Sulla  şi  al  lui  Mahmud 

1  Abia  In  15  Ianuarie  a  plecai  la  Braşov.  Păr/l  alese  din  istoria  Transilva¬ 
niei,  voi.  II.  p.  426. 

2  B.  =  Bari|. 

3  Transilvania  din  1886,  p.  19. 

4  Din  comitelui  najlonal-român,  din  Sibiu. 

II  şi  al  tuturor  măcelarilor  de  oameni  din  primele  trei  luni 
ale  anului  1849.  Oameni  de  natura  lui  Vlăduţ  nu  erau  ca¬ 
pabili  de  a  executa  un  ordin  precum  a  fost  acela,  nu  numai 
crunt,  dară  totodată  şi  nepractic,  precum  poate  să  iasă  din 
capul  unor  oameni  foarte  bogaţi  în  teorii,  însă  cu  atât  mai 
săraci  în  experienţa  vieţei  omeneşti,  între  toate  împrejurările, 
cum  şi  lipsiţi  de  spiritul  prevederei". 

Bogat  de  teorii  era  Bărnuţiu ;  se  ştie.  Restul,  tot  el  ?  Mi 
se  pare:  crunt,  măcelar,  hoher,  mare  gladiator  —  fireşte, 
prin  comparaţie. 

Ordinul  de  stârpire  a  duşmanilor  care  fusese  dat  de 
câteva  luni  după  mari  atrocităţi  ungureşti,  se  poate  explica 
şi  înţelege;  dar  ca  un  coleg  de  comitet  naţional,  scriind 
după  37  de  ani,  să  nu  aibă  consideraţia  fraternă  de  a  nu-1 
clasifica  chiar  astfel  pe  Bărnuţiu  aceasta  nu  este  uşor  de 
înţeles. 

Ce  însemnă  vorba  hoher  în  mintea  lui  B.,  conţinutul 
ierminului  de  comparaţiune,  se  poate  afla  din  Părţi  alese, 
voi.  II,  p.  68  şi  69;  numai  cunoscând  pp.  68 — 69  poţi  în¬ 
chipui  complet  duritatea  comparaţiei  bariţiene. 

In  capul  oamenilor  se  petrec  atâtea  lucruri,  încât  mul¬ 
tora,  oricât  ai  cerca,  nu  le  poţi  găsi  rostul.  Care-a  putut 
fi,  Ia  1886,  rostul  comentarului  citat?  Ce-i  va  fi  păcătuit 
Bărnuţiu  lui  B.,  ca  să-l  izbească  astfel  la  două  decenii  după 
moarte  ? 1 

Vre-un  elev  al  lui  B.  şi  A.  Bunea  se  va  fi  simţit  liber 
să  spună  şi  el  o  vorbă  proastă  despre  Bărnuţiu.  In  Cultura 
creştină  (Anul  X,  Mai,  1921,  p.  118)  un  Ixigrec  spune, 
după  A.  Bunea,  că  discursul  lui  Bărnuţiu  (1848)  „din  punct 
de  vedere  ştiinţific*'  nu  are  valoare,  „încât  să  te  poţi  pro¬ 
voca  la  el" ;  că  autorul  nu  a  fost  dintre  „scrupuloşi  şi  im¬ 
parţiali"  şi  că  „bărbaţi  serioşi"  nici  nu  se  provoacă  la  astfel 
de  oameni  politici;  Bărnuţiu  „exageră";  „iar  când  a  ajuns 
să  vorbească  despre  uniunea  religioasă  a  Românilor  cu 
Roma,  a  căzut  într’o  mare  greşală". 

Acum  am  înţeles  tot!2 

1  Stau  la  oarecare  îndoeală  că  ordinul  lui  BSrnufiu  a  fost  chiar  secret, 
adecă  numai  al  lui. 

2  Discursul  lui  Bărnuţiu  se  poate  ceti  In  ediţia  mea ;  comentată ;  Cluj. 


3* 

Blăjenii  —  popi  şi  popşori  —  nu  iartă.  Să  nu  fi  zis 
ceva  rău  despre  acea  uniune  cu  mamiţica  Roma,  că  ei  nu 
te  mai  iartă !  Dacă  Bărnuţiu  nu  le-a  fost  simpatic,  să-l  scădem, 
deci,  şi  noi  în  faţa  posterităţei  1  ?  Ba  de  ici,  ba  de  dincolo, 
ca  în  sfârşit,  totuşi,  ceva  îndoelnic  să  rămână’n  conştiinţa 
cetitorilor  români!! 

Acest  curent  de  mahalagism  istoriografie  îl  voiu  carac¬ 
teriza  de  altă  dată  printr’un  exemplu  clasic  de  —  fugă  de 
adevăr. 

II 

lată-ne  aşadar  in  pragul  unei  mari  afaceri.  Este  vorba 
despre  procesul  episcopului  Lemenyi.1  B.  i-a  luat  acestuia 
apărarea ;  apoi  l-a  părăsit  un  timp ;  apoi  i-a  luat-o  iarăşi ; 
şi  după  moarte.  Cazul  merită,  deci,  o  lămurire  prin  cât 
mai  multe  amănunte.2 

1.  A.  Papiu-Ilarianu  era  şi  pentru  B.  un  „mult  re¬ 
gretat"  ( Părţi  alese,  II,  78).  Acest  „mult  regretat"  istoric 
a  descris  pe  ep.  Lemenyi  din  proprie  vedere  în  cu¬ 
noscuta  sa  Istorie ;  l-a  portretat.  Şi  B.  mai  încearcă  să-i  lu- 
sfruească  memoria  ? !  Cu  cât  prăpădeşte  mai  multă  cerneală, 
cu  atât  mai  limpede  se  vede  tendinţa. 

B.  afirmă,  deci  ( Părţi  v.  I,  p.  629 — 631),  că  adversarii 
episcopului  au  „peana  muiată  în  fiere",  voind  să-l  facă 
„monstru"  pe  Lemenyi;  ei  au  scris  o  „colecfiune  formală 
de  neadevăruri  grosolane  şi  patente" ;  informaţiunile  lor 
sunt  „infame",  încât,  de-ar  mai  trăi,  episcopul  ar  putea  in¬ 
tenta  „proces  in  poenam  talion is“ ;  „scornituri  infame"  sunt 
tot  spusele  adversarilor;  cele  despre  atentatul  la  viaţa  lui 
Bărnuţiu  au  fost  „stârpituri  ale  fantaziei  bolnave"  etc. 

In  loc  ca  B.  să  publice  —  ca  orice  alt  istoric  priceput 
şi  drept  —  toate  actele  procesului  (căci  spunea  că  Ie  are), 

1  Esenfa  procesului  a  fost  aceasta:  Dintr’o  pricină  de  mâncare  dulce  ’n 
post  s’au  certat  teologii  cu  rectorul  seminarului  şi  cu  episcopul.  Profesori  buni. 
şi  preo|i  buni  au  luat  apărarea  teologilor.  Adversarii  rectorului  şi  ai  episcopului 
l-au  pârât  pe  aceştia  ia  împărăfie  descriind  toate  păcatele  dela  curtea  episcopală 
şl  pe-ele  amicilor  ei.  Saşii  le-au  luat  apărarea;  ceilalţi,  vinovaţii,  au  fost  apăraţi 
de  autorită(i  catolice.  Pedepsiţi  aspru  eu  rămas  teologii  şi  profesorii,  in  fruntea 
cărora  se  afla,  acliv  şi  îndrăzneţ,  Bărnuţiu. 

1  In  1843,  când  scandalul  a  început,  Lemenyi  era  de  63  de  ani. 


324 


REVISTA  TEOLOGICA 


el  insultă  pe  adversari.  întâiul  adversar  al  episcopului  era, 
însă,  chiar  Simeon  Bărnuţiu ;  pentrucă  el  era  izvorul  prim  al 
acelor  ştiri  şi  apărătorul  său,  isteţul  advocat  sas  Konrad 
Schmidt,  precum  şi  B.  ştia  (p.  630).  Dintre  Lemenyi  şi 
Bărnuţiu  —  Konrad  Schmidt  eu  îi  primesc,  fără  şovăire,  pe  cei 
doi  din  urmă,  ca  martori  mai  buni. 

2.  Dau  acum  o  întâie  probă  că  Gazeta  Iui  B.  s’a  pus 
din  capul  locului  în  slujba  lui  Lemenyi. 

In  nrul  27,  din  3  Aprilie  1844,  Gazeta  a  publicat  o 
corespondenţă:  „Dela  Târnavă,  24  Martie  c.  v.“,  despre 
un  intimat  primaţial. 1  Despre  administraţia  fondurilor  se 
spunea :  „încât  pentru  banii  şi  veniturile  clerului  s’au  hotărît 
a  se  amâna  aşternerea  socotelilor  până  la  adunarea  sobo¬ 
rului  celui  mare,  când  apoi  capitulul  (nu  episcopul,  care 
nau  avut  nici-o  treabă  cu  banii  fundafionali)  le  va  pro¬ 
pune  şi  desluşi  pe  toate". 

Argumentul  Târnavei  dela  1844  B.  îl  reproduce  şi  în 
Părţi  alese,  voi.  I,  p.  651 ! 

Altă  probă,  din  1846  (17  Iunie).  Se  zice  anume  ceva 
rău  despre  Blaj?  Gazeta  tace.2  „Ceeace  mai  înşiră  B-r 
(Bărnuţiu  ?)  de  limba  curtenilor  şi  de  gloabă  în  bani  ş.  a.  noi 
le  retăcem“ .  Adecă:  tăinuiml 

3.  Pentru  a  ilustra  acum  toată  mânia  „nobilului"  teolog 
şi  redactor  B.,  voiu  cita  toate  atributele  cu  care  el,  B.,  a 
calificat  pe  adversarii  episcopului  Lemenyi  {Părţi,  I,  p.  627 — 
637),  pe  bărnuţiani: 

1.  falsificat 
reutăcios 
fantastic 
mincinos 

5.  infam 

scop  vrăşmăşesc 

Românii  descrişi  ca  rebeli,  necredincioşi,  periculoşi 
statului 

peană  muiată  ’n  fiere 

colecţiune  formală  de  neadevăruri  grosolane  şi  patente 


1  Al  primatelui  dîn  Sfrigonîu. 
3  Pagina  195,  193. 

10.  infam  (a  doua  oară) 
calomniat 
denunciant 
Mephistopheles 

afirmări  inventate,  scornite  înadins,  din  răsbunare 
infernală 
15-  absurditate 
glumă  necălită 
infam  (a  treia  oară!) 
stârpituri  ale  fantasiei  bolnave 
infamie  (a  patra  oară!) 

20.  informaţiuni  scâlciate 
arţag  copilăresc 
studenţi  excesivi  şi  răsbunători 
vorbe  de  nimic 
gălăgie  compromiţătoare 
25.  scandal  bisericesc 
inculpări  nedemne 
popă  bejiv 

acuse  oroibile  (horrenda) 

termini  drastici  şi  defăimători,  înfruntători  fără  cruţare 
30.  cine  ştie  din  al  cui  îndemn 
acuae  oroibili  (a  doua  oară!) 

In  10  pagini  30  de  vorbe  aspre  sau  insultătoare ;  3  de 
fiecare  pagină! 

Istoricul  capabil  să  scrie  (1889)  astfel  despre  partidul 
lui  S.  Bărnuţiu  mai  merită  cruţarea  noastră? 

III 

Partidul  lui  Bârnuţiu.  Pentruca  mai  ales  tineretul  să  afle 
cine  erau  acei  bărbaţi  români,  pe  care  deşi  morţi  de  mult, 
B.  îi  cam  înjura  —  precum  s’a  văzut  —  încă  şi  la  a.  1889, 
îi  citez  aici,  uneori  cu  note  despre  ce  fuseseră,  erau,  ori 
au  devenit  în  a  lor  viată.  Din  aceste  note  (necomplete)  va 
reeşi  că  favoritul  lui  B.,  episcopul  blăjean  suprimă  energii 
naţionale,  probate  sau  tinere  (de  ex.  pe  clericul  I.  Popp); 
însă,  pe-atunci  nu  de  astfel  de  suprimări  avea  nevoie  na¬ 
ţiunea  românească.  Iată-i: 

1.  Simion  Crainic,  praepositus  Capitali.  Acesta-i  omul 

care’n  15  Februarie  1843  iscălise  protestul  contra  maghia¬ 
rizării  şcoalelor  din  Blaj.  Atât  să  fi  făcut  numai  şi-ar  fi  fost 
de-ajuns.  Chiar  B.  constata  mai  apoi  (voi.  II,  p.  97)  că 
simpatiile  tinerimei  cătră  Bărnuţiu  şi  „bătrânul  şi  bunul  pre- 
posit  S.  Crainic"  erau  puternice.  In  necrologul  Gazetei 
Crainic  este  numit  „venerat,  blând,  îndurat,  religios  şi  na¬ 
ţionalist  adevărat" ;  vorba-i  era  „mai  dulce  ca  mierea". 
Totuşi,  într’un  articol  de  mai  târziu  Gazeta  (1861,  p.  265) 
îl  batjocoreşte  spunând  că  a  fost  „purtat  de  nas". 1 

2.  S.  Bărnuţiu,  profesor.  Despre  acest  bărbat  să  se  ce¬ 
tească  monografia  mea,  publicată  de  Academia  română. 

3.  Dumitru  Boer,  profesor.  La  1848  D.  B.  a  fost  ales, 
din  Câmpul  libertăţii,  deputat  la  împărăţie.  A  fost  şi  unul 
dintre  secretarii  adunării  dela  Blaj  (1848).  Tovarăş  de  pri¬ 
begie  al  lui  Bărnuţiu.  (I.  cav.  de  Puşcariu,  Nofife,  p.  23). 
La  1841/3  fusese  prefect  de  studii  în  seminarul  clericilor 
(Blaj). 

4.  Grigore  Moldvai,  profesor.  Acesta  este  profesorul 
contra  căruia,  gonit  din  Blaj  şi  plecat  la  Bucureşti,  B.  a 
intrigat,  precum  a  spus  Aron  Densuşianu  în  broşura  sa 
De  ne  cunoscemu. 

5.  Nicolae  Mânu  (sau  Maniu),  protopop  în  Sibiu.  Pe 
acest  om,  care  era  şi  colaborator  al  Gazetei  şi  Foaei, 
adunarea  din  Blaj  l-a  ales  „membru  în  „comitetul  perma¬ 
nent"  al  naţiunei.  A  fost  dintre  întâii  Români,  contra  cărora 
Ungurii  au  cerut  (la  1848)  cercetare  criminală. 

6.  Ştefan  Moldvai,  protopop  în  Fărăgău.  La  1848  a 
fost  ales  din  Blaj,  din  marea  adunare,  ca  delegat  Ia  dieta 
din  Cluj  şi  membru  în  comitetul  permanent  al  naţiei.  Din 
1848  colabora  şi  la  Gazeta  ( Organul  luminării,  p.  21  şi 
31).  Are  scrieri  (geografice,  istorice  şi  amintiri)  care- ar 
merita  un  volum. 

7.  Protopopul  Farago;  s’a  purtat  bine  în  1848.  Vezi 
despre  el  amintirile  lui  St.  Moldovanu  (Moldo vai  1),  în  Tran¬ 
silvania,  anul  VIII,  p.  159,  165,  167,  168. 

1  Necrologul  Gazetei'.  „Acest  bărbat  marc,  meritat  în  toată  căutarea,  de 
cler,  de  naţiune,  patrie  şi  tron,  întrunea  în  persoana  sa  acele  întâietăţi  excelente 
care  caracterizează  o  inimă  într’adevăr  nobilă  şi  cultă*.  C’un  drum  însemnez  că 
alt  Crainic  (George),  şpan  cameral,  rudă  cu  Simion,  era  un  .fierbinte  prieten  al 
literaturei  naţionale*.  ( Gazeta ,  1843,  p.  201). 

8.  Teofil  Alpini,  proiopop  în  Cui. 

9.  Constantin  Alpini,  protopop  în  Mediaş,  care-a  murit 
în  a.  1846,  de  oftică,  în  vârstă  de  vre-o  37  ani.  „El,  în  anii 
1844 — 45  stete  unul  dintre  cei  mai  energioşi  luptători  pentru 
păstrarea  unor  drepturi  pe  o  cale  ca  nimic  să  nu  se  com¬ 
promită,  nici  cler,  nici  naţie,  nici. . Colabora  şi  la  Gazetă . 
Vezi  Gazeta,  1846,  p.  394,  necrologul. 

10.  Pavel  Poruţiu,  protopop  în  Mărgău. 

11.  loan  Bochiş,  protopop  în  Agiriş. 

12.  Toma  Marcian,  protopop  în  Coţcău.  La  1848  delegat 
de  adunarea  din  Blaj  pentru  Cluj. 

13.  Ioan  Dragomir,  fost  profesor  de  filosofie,  protopop 
în  Lăpuş.  La  1848  adunarea  din  Blaj  l-a  ales  deputat  la 
dieta  din  Cluj.  In  a.  1849  a  fost  printre  primii  arestaţi. 
{Gazeta,  1  Iulie,  p.  223). 

14.  Ilie  Ţicudi,  protopop,  Arănieş. 

15.  Vasile  Pop,  cleric.  Acesta  este  baronul  L.  B.  Popp, 
fost  preşedinte  Ia  Curie,  fost  preşedinte  al  „Astrei" ;  B.  a 
trebuit  să-i  scrie  ’n  aceleaşi  Părţi  (voi.  III,  p.  500)  un  ne¬ 
crolog  meritat;  „pentruca  posteritatea  să-l  aibă  de  model". 
La  1848  adunarea  din  Blaj  îl  alesese  deputat  la  împărăţie. 

16.  Vasile  Cutfalvi,  cleric. 

17.  Despre  loan  Marian,  om  mai  moderat,  şi  despre 
meritele  lui  ca  deşteptător  (prin  şcoale)  al  Nordului  arde¬ 
lenesc  să  se  cetească  Vasile  Şolropa  şi  Dr.  N.  Drăgan, 
Istoria  şcoalelor  năsăudene,  p.  87  şi  urm. 

18.  Ioan  Axente  din  Frâua,  este  I.  A.  Severu,  „eroul" 
care  şi-a  povestit  faptele  de  prefect  în  raportul  său  din 
Decemvrie  1849.  După  eliminarea  din  şcoaîele  Blajului  el 
s’a  refugiat  în  Bucureşti,  de  unde  se  întoarse  la  revoluţia 
ardelenească. 

19.  Ioan  Groze  din  Sebeşul  de  sus  (ca.  1821 — 1866);  a 
studiat  şi  în  Blaj;  a  fost  ocrotit  acolo  de  Simion  Crainic, 
cu  care’n  revoluţie  a  stat  împreună  în  Alba-Iulia.  A  murit 
ca  vice-comite  în  Turda.  In  Blaj  a  fost  coleg  şi  prieten  cu 
Aron  Pumnul,  despre  care  a  scris  un  necrolog  în  Gazetă 
(Nr.  9  din  1866).  Despre  Groze  vezi  tot  Gazeta,  1866, 
Nr.  44. 

20.  Constantin  Roman  din  Pintic;  a  fost  un  Român 
excelent ;  în  1849  a  fost  executat  de  Unguri.  Domnul  Silviu 

Dragomir  i-a  descris  viaţa  în  discursul  său  de  recepţie  în 
Academia  română. 

21.  Alexandru  Baternai  (Bătrâneanu) ;  a  fost  în  1848 
Iribun  pe  Câmpie;  prins  de  contele  Grigore  Bethlen  a  fost 
dus  la  Cluj,  unde  a  fost  torturat  şi  spânzurat.  Murind 
striga;  „Să  trăiască  Românul,  piară  Ungurul".  {Părţi  alese, 
voi.  II,  p.  268). 

22.  Dintre  bărnuţiani  (de  sigur),  fiind  vorba  de  alegeri 
administrative,  la  Blaj,  Gazeta  din  1848,  p.  385,  mai  nu¬ 
meşte  pe:  Vasiliu  Tomasi,  Alexandru  Papiu,  Vasile  Maior 
(fratele  lui  Ioan  Maiorescu),  Vasile  Vespremeanul,  I.  Costea 
şi  Augustin  Lâdai  (?).  Asesori  onorari  erau :  I.  Alpini,  preot 
în  Mănărade,  Andrei  Pop,  Iosif  Kosu,  I.  Gerandu,  Paul 
Cherecheş,  Iosif  Tarţa,  Augustin  Pop,  toţi  profesori ;  I.  Groze.1 

23.  Teologii  pedepsiţi  de  episcopul  Lemenyi,  în  23 
Iunie  1843  au  fost :  Din  anul  III  Iosif  Coltor,  Ioan  Kolcsâr, 
Samuil  Poruţ,  Anton  Vestemeanu;  din  anul  II  Iosif  Gerendi, 
Gregorie  Gherman,  Vasilie  Maior,  Vasilie  Puian ;  din  anul 
I  Ioan  Axente,  Vasilie  Erdelyi,  Ioan  Groze.  Pe  aceşti  teologi 
urmăriţi-i  în  luptele  dela  1848,  deoarece  îi  veţi  găsi. 

Despre  astfel  de  tineri  şi  bărbaţi  a  comis  B.  coloana 
de  asprimi  şi  insulte  ce- am  extras- o  mai  sus  din  opera 
despre  care  surlaşul  confesional  A.  Bunea  afirma  că  cu¬ 
prinde  frumoase  simţiri! 

IV 

Şi-acum  să  ne  apropiem  de  murdăriile  din  proces. 

1.  Ce  va  fi  fost? 

Veniseră  pe  rând,  la  Blaj,  cercetătorii.  Şi  se  ’ngroziră. 
O !  dac’ar  fi  avut  ceva  rău  de  zis  despre  Bărnuţiu  şi  despre 
tovarăşii  lui,  profesori  şi  clerici,  „iezuiţii"  ar  fi  vorbit.  Ne- 
având  ce  spune,  au  caracterizat  numai  faptele  denunţate  de 
ei.  După  documentele  anexate  de  B.  la  volumul  I  al  Părţilor 
sale,  faptele  fuseseră  : 

homicidii,  sodomiaeque  crimina 
iniquissimas  calumnias 
scandalosissimas  turbas . 

1  Pentru  contrast  însemnez  şt  câţiva  lemenyiani:  Protopopul  Filip,  notariul 
consistorial  Manfi,  arhivarul  Turcu,  profesorul  Man,  parohul  I.  Olteanu.  To(i  au 
fost  aresla(i  (înainte  de  11  Noemvrfe)  şi  duşi  ia  Alba-Iulia.  ( Gazeta ,  1848,  p.  378). 

Pe  S.  Crainic  îl  declară  „senil"  şi  „imbecil" ;  lui  Bărnuţiu, 
Boer  şi  Moldvai,  mai  tineri,  le  găsiră  vina  că  suni  renitenji 
şi  că  vorbesc,  de 

homicidii  ottentati 

sodomiae  et  depredationis  cassarum  cleri 
şi-i  declară  —  deocamdată  Blăjenii  —  duşmani  ai  clerului 
întreg!  S’a  zis  aşa  într’un  act  din  22  Octomvrie  1845; 
într’o  zi  de  ruşine  consistorială. 

2.  Urmă  forul  primaţial  (Strigoniul) :  Iosif  Kopâcsy, 
Ant.  Majtenyi,  L.  B.  Rundnyanszki,  M.  Fekete,  Ios.  Kunszt, 
etc.,  să  judece  şi  aceştia  pe  cei  patru  vinovaji:  Crainic 
(mai  blând  în  luptă)  fusese,  totuşi,  statornic  în  acuzele  sale ; 
Strigoniul  îl  socoti  bătrân  şi  adeseori  bolnav ;  suspcn- 
dându-I  îi  lăsară,  însă,  leafa  anuală  de  400  fi.  m.  c.  Cei¬ 
lalţi  trei  remaseră  supt  pedeapsa  consistorială.  Aşa  ’n  27 
Martie  1846. 

3.  Tot  aşa  fusese  şi’n  17/29  Septemvrie  1845.  Veniseră 
la  Blaj:  episcopul  catolic  de  Eperjes  (Iosif  Gaganetz)  şi 
adjunctul  său  dela  Munkâcs  (Ioan  Csurgovich) ;  găsiră  şi 
ei  că  cei  patru  vinovaji  erau  mari  calomniatori  (prosummis 
calumniatoribus  comperti  sunt).  Gaganetz  ne-a  lăsat,  însă, 
şi  o  vorbă  bună:  Vinovaţii  făcuseră  deposiţii  ser  se  (festibus 
documentis  propria  mânu  subscripfis). 

B.  spune  că  le-a  văzut;  nu  spune  anume  pe  care  Ie-a 
văzut.  Dar  zice  el,  dacă  le-ar  fi  publicat,  „ar  fi  umplut  un 
volum  de  vre-o  20  de  coaie,  ca  să  tăcem  că  ore-o  opt 
acte  ar  provoca  chiar  şi  astăzi  (1889)  procese  de  presă 
foarte  periculoase  “ . 1 2 

4.  Fireşte,  un  scandal  aşa  de  mare  alarmă  tot  Ardealul ; 
şi  nu  putea  să  nu  străbată  şi’n  presa  de-atunci.  Scrise,  deci, 
şi  Gazeta  lui  B.  Articolul  (la  care  voiu  reveni)  s’a  publicat 
în  Gazeta  de  Transilvania,  1845,  Martie  12,  pagina  81 : 

„Sibiiu,  27  Febr.  Profesorii  dintre  Târnăvi  aflară  ce 
câufarâ,  sau  mai  bine  dânşii  dădură  de  ceea  de  care  Ia 
începutul  răului  anevoie  şi-ar  fi  adus  aminte. 2  In  23  Febr. 
v.  se  publică  în  consistoriul  de  acolo  o  scrisoare  prima- 


1  Părţi  alese,  voi.  I,  p.  637;  rândul  6 — 8  din  susul  paginei.  —  Acte  de 
proces  vechiu  ar  fi  putut  fi  motive  de  proces  după  43 — 46  de  ani?! 

2  Frază  de  cruzime  rece!  G.  B.  D. 

ţială,  slobozită  în  urmarea  poruncii  date  de  Maiestatea  Sa 
împăratul  în  18  Febr.  n.,  prin  carea  episcopului  se  face 
de  ştire  că  pe  trei  profesori,  adecă  pe  S.  B.,  I.  P.  şi  D. 
B . 1  trebue  să-i  departe  din  ale  lor  posturi  şi  să-i  trimită  la 
parohii  afară,  iar  în  locul  lor  să  orânduiască  pe  aliii.  Iată 
dar  că  întâmplările  de  acum  dintre  Târnavi  se  poi  oglinda 
foarte  bine  în  cele  ce  au  însemnat  Petru  Maior  Ia  a.  1813 
în  Istoria  bisericii  Românilor  atât  acestor  dincoace,  precum 
şi  a  celor  dincolo  de  Dunăre,  dela  f.  101 ;  şi  soartea  ne- 
odihnifilor  era  procosită  oareşcum  în  decretele  copiate  în 
aceeaşi  istorie  dela  anii  1758  până  la  1781;  dar  pro¬ 
fesorii  şi  tofi  partisanii  lor  nau  priceput  nici  duhul  în 
care  pe  atunci  lucra  călugării  ce  avuseră  altă  educaţie  şi 
alte  mijloace  şi  tot  nu  reeşia  la  nimic;  nici  glasul  vremu¬ 
rilor  noastre  nu-1  auziră.  De  mi-ar  fi  ertat,  primind  şi  alte 
ştiri,  m’aş  întoarce  la  materia  aceasta". 

O  notă  a  redacţiei,  notă  de  mascare  (atât)  adaoge : 
„Această  corespondinţă  se  ’ntârzie,  nu  din  vina  noastră.  D. 
corespondent  va  erta,  căci  o  vede  cam  tăiată.  Red.a 

Şi  după  mine,  ca  şi  după  loan  Maiorescu,  articolul 
era  mascat  cu  datare  din  Sibiiu,  dar  —  de  crezut  este  — 
că  era  scris  de  B.,  după  o  corespondenţă  din  Blaj.  El 
exprima  bucuria  să  continue  campania  contra  partidului  lui 
Bărnuţiu,  —  „dacă  i-ar  fi  ertat".2 

5.  Dovada  că  corespondenţa  din  27  Februarie  era  o 
mascare  s’a  făcut  tot  în  Gazetă,  în  acelaş  an,  p.  117,  unde 
ea  a  fost  rectificată  într’un  sens,  care,  din  capul  locului, 
din  Blaj  n’ar  fi  fost,  n’ar  fi  putut  să  fie  greşită. 

„Spre  îndreptarea  corespondenţei  din  27  Febr.  a.  c. 
se  cuvine  a  şti  că  în  urmarea  preaînaltei  voi  a  Maiestatei 
Sale  mai  de  aproape,  episcopului  din  Blaj  numai  atâta  i 
s’au  încredinţat,  ca  pe  acei  trei  profesori,  depărfându-i 
dela  deregătoria  de  a  învăţa,  să-i  despuie  într’alt  modru 
potrivit;  dar  după  ce  în  mânile  unui  episcop,  afară  de 
profesura  în  dieţez,  nu  se  află  alt  modru  de  a  despune  sau 
apleca,  decât  numai  trimiterea  la  parohii,  —  de  aci  şi  des- 

1  S.  B(ărnut),  I.  P(op)  D.  B(oer). 

2  Chiar  dacă  a  fost  numai  corectat  ori  .tăiat",  precum  ii  zice,  —  şi-l  în¬ 
suşise.  G.  B.  D. 


331 


REVISTA  TEOLOGICA 


punerea  aceloraşi  pela  parohii  —  care  s’au  şi  făcut  — 
frebue  a  se  socoti  numai  ca  o  urmare  neapărată  din  acea 
preaînaltă  voe,  iar  nu  ca  o  apriată  demindare". 

Se  spală  pe  mâni  episcopul?  sau  i  le  spăla  corespon¬ 
dentul  şi  Gazeia,  care  publica  dând  vina  pe  Maiestatea  Sa  ? ! 

6.  han  Maiorescu  contra  lui  Bf 

Articolul  citat  mai  sus  a  indignat  pe  un  Român  din 
Craiova,  pe  „Românul  mai  pre  sus  de  consideraţiunile 
provinciale",  precum  prea  bine  l-a  numit  A.  P.  Ilarian  în 
a.  1863.1 2 

Ioan  Maiorescu  i-a  fost  lui  B.  coleg  de  academie  (1827), 
la  Cluj;  i-a  rămas  amic,  I-a  sprijinit  totdeauna;  dar,  cap 
filosofic,  nu-i  ierta  păcatele  ce  i  le  observa. 

Probe : 

Era  vorba  despre  procesul  Bărnuţiu;  B.  luase  partea 
episcopului  Lemenyi,  din  motive  moraliceşte  inferioare.  Zise 
deci  I.  Maiorescu:3  „Nu  eşti,  prin  urmare,  culpabil  că 
ai  ţinui  personalităţi,  ca  să- ţi  găseşti  prilej  de  resbunare 
ori  cel  puţin  de  resu fiare  ?  “ 

Psihologiceşte  pasajul  este  important:  Cel  mai  bun 
prieten  îl  socotia  pe  B.  capabil  şi  „culpabil"  de 

1.  resuflare  (cei  puţin), 

2.  personalităţi, 

3.  râsbunări. 

Pe  lângă  acele  calităţi  Ioan  Maiorescu  adaoge,  pe 
aceeaşi  pagină:  „ Lasă  causa  Blajului,  nu  o  înburca... 
Supărarea  mea  a  fost  că  de  ce  tu,  ca  Român,  să  nu  rămâi 
neutral?  De  ce  să  arăţi  un  fel  de  Schadenfreude,  fabri¬ 
când  ori  primind  scrisoarea  în  care  se  zicea:  „Ce  au 
căutat  au  aflat".  (Vezi  mai  sus  IV,  2). 

1  I.  Maiorescu  a  citat  de  câteva  ori  persoanele  din  drama  bărnuţiană- 
lemenyistă.  Prin  Laurian  (August  1843)  un  advocat  Mlcloş,  din  Sibliu,  informa  pe 
Ardelenii  din  Bucureşti  despre  proces.  (Binescu-Mihăilescu,  biografia  lui  I.  Ma- 
iorescu,  p.  489).  1  M.  scrise  în  curând  profesorului  N.  Marcu.  Prof.  I.  Popp  ii 
scrise  lui  I.  M.  la  sfârşitul  e.  1844  (p.  594);  şi  „de  acolo  înţelese  [1.  M.],  că  tn 
Blaj  sfâşie  intriga Prof.  Boer  ii  copie  un  manuscript  |p.  507|.  1.  Maiorescu  avea 
deci  prilej  să  fie  bine  informat  despre  tot  ce  se  petrecea  la  Blaj.  Judecăţile  lut 
sunt  deci  preţioase. 

2  Gazeta,  1863,  p.  287. 

3  Binescu-Mihăilescu,  în  biografia  lui  Ioan  Maiorescu,  p.  516. 


332 


REVISTA  TEOLOGICA 


Apare,  aşadar,  şi  calitatea  Schadenfreude,  adecă : 
bucuria  de  paguba,  de  răul,  de  nenorocirea  altuia. 

„Ce  au  căutat,  au  aflat"  este  vorba  care-1  privia  şi  pe 
Grigore  Moldvai  părtaş  în  proces.  Ia  care  şi  Aron  Den- 
suşianu  revine  în  broşura  De  ne  cunoscemu .l 2  Iată  cum  A. 
Densuşianu  descrie  forma  bariţiană  de  Schadenfreude'.  „Re- 
cunoaşteti  şi  D-voastră  că  aţi  consimţit  şi  aţi  ajutat,  cât 
aţi  putut,  ca  clica  maghiaronă,  cu  ep.  Lemânyi  în  frunte , 
luând  pretext  dela  o  ciulama  mâncată  în  post,  să  arunce 
pe  drumuri  vre-o  12  teologi,  câţiva  profesori  între  cari  şi 
neuitatul  Bărnuţiu  ?  Ţi-aduci  aminte  că  unul,  de  desperare, 
s’a  aruncat  în  Târnava ;  altul,  ducându-se  la  Bucureşti,  să-şi 
caute  pâinea  de  toate  zilele,  în  urma  denunţărilor  şi  încon¬ 
deierilor  D-uoastră  n’a  fost  primit  nicăiri.  Ţini  minte  că  pe 
acest  nefericit,  reîntorcându-se  flămând,  sdrenţos  şi  bolnav 
la  Braşov,  l-ai  întrebat  ironic :  „Dar  dulcei  apa  Dâmboviţei?" 
Şi  ţi-a  răspuns:  „Dulce!  dar  mi-ai  amărât-o  D-Ta!“ ;  şi  apoi 
a  murit,  ca  vai  de  el,  într’un  spital. 

5.  Apel  la  Bariţ.  Printre  partizanii-martiri  ai  lui  Bărnuţiu 
se  afla,  precum  văzurăm,  profesorul  Gr.  Moldvai,  cunoscut 
vechiu  al  lui  B.,  colector  de  abonaţi  pentru  Gazetă. 

La  începutul  procesului,  în  6  Dec.  1843,  Moldvai  îi 
scrie  Iui  B. :  Frate !  Toţi  profesori  pentru  causa  sciuta 
suntem  cu  capu  amână,  —  lucruri  înfricoşiate  se  ioescu, 
Doamne !  Ucigători  lui  Bărnuţiu  sunt  curteni  Ep. : 2  —  dar 
anca  cu  ei  cine  sunt  lanţuiţii  întru  feredelegea  aceasta  ? 
R. :  (Raţl  G.  B.  D.)  is  duce  rola  tot  după  firea  sa... 
Causa  nostra,  si  a  clerului;  si  Dta  anca  mult  ne  ai  putea 
ajuta,  că  şti  mai  bine  rolele  lui  R. :  —  şi  poate  te  uom  şi 
ruga  —  ferească  Dumnezeu  se  nu  cădem  noi,  căci  atunci 
cleru  va  fi  resturnat  de  tot.  Fi  sa  n  ifos,  si  ţi  ada  minte  de 
prietin  in  necazu “. 

Textul  acesta  se  află  în  manuscriptul  academic,  nr. 
969,  fila  197  şi  161  v.  (vezi  facsimilul  din  anexe). 

Moldvai  vorbia  despre  ceice,  venind  dela  curte  —  dela 
curtea  episcopală  —  încercaseră  —  afirmă  Moldvai  —  a-1 
asasina  pe  Bărnuţiu;  dar  pe  fostul  hypodiaconus  al  collen- 

1  Braşov,  187Q,  p.  14. 

2  Curtenii  episcopului.  G.  B.  D. 

dissimus- uiui  episcop  scrisoarea  iui  nu  l*a  mişcat  până  la 
indignarea  ce  se  aştepta  în  partidul  lui  Bărnuţiu. 

6.  Tragediile.  Profesorii  persecutaţi,  expulsaţi  din  Blaj 
pe  sate,  au  avut  — •  unii  —  o  soarte  amară.  B.,  care  nu 
intervenise,  înregistra  numai  ca  simplu  ziarist. 

O  sinucidere.  In  continuare  Gazeta  din  30  Aprilie  — 
o  lună  şi  jumătate  după  articolul  cu  vorba:  „ce  au  căutat 
au  aflat"  —  descrie,  cu  data  19  Aprilie  v.,  înecarea  în 
Târna  vă  a  doctorului  în  teologie  I.  P.  [=  I.  Popi,  de  curând 
orânduit  „la  o  parohie  afară".  Necrologul  adversarului  adaoge 
că  acest  bărbat  ar  fi  putut  să  fie  „unul  din  cei  mai  mari 
luminători  ai  românimei  noastre,  într'aceste  timpuri  aşa 
sărace  de  bărbaţi".  Astfel  I.  Pop,  luminător,  „găsi  ce  căută", 
în  17  Aprilie  o.,  în  vârstă  de  32/33  ani,  în  fundul  apelor 
Târnavei. 

Din  Târnavă  cadavrul  lui  I.  Pop  a  ieşit  la  iveală  abia 
la  23  Aprilie  şi  a  fost  îngropat  în  24  c.  v.,  în  jidvei. 

O  variantă  a  povestirei  acelei  sinucideri  se  găseşte 
într’o  încercare  a  lui  B.  de*a  salva,  împreună  cu  canonicul 
C.  Papfalvi,  reputaţia  lui  Lemenyi.  Dar  Lemenyi  îl  trimisese 
—  zic  ei  —  pe  Pop  la  Sf.  Barbara  (din  Viena)  şi  la  Au- 
gustineum,  să  se  facă  doctor  —  în  teologie! 

Da,  dar  era  înainte  de  1843! 

Acum  B.  ni-1  prezintă  ca  „exaltat"  —  în  ce  sens 
exaltat  ?  nu  ne*a  spus ;  dar,  evident,  într’un  sens  rău ;  acum 
ni-1  arată  în  societatea  unui  „beţiv"  —  suspect?  nu  cumva? 
apoi  tace  despre  ce  s’a  putut  întâmpla  la  acel  „beţiv",  căci 
„nu  se  mai  ştie!"  Asta-i  povestire  istorică?! 1  Nouă  că  au 
mai  fost  pe  acolo  şi  un  Călin  (se  pare,  un  suflet  simplu 
şi  cinstit),  care-a  gâcit  tot  zicând:  „L-au  mâncat  şi  pe 
acesta  !“ 

Comparaţi  acum  toată  varianta  Gazetei,  extrasă  mai 
sus  cu  varianta  Popfalvi-Bariţiu.  Iat-o :  Dr.  Iosif  Pop  era 
unui  din  cei  mai  geniali  juni  ai  timpului;  şi  totodată  unul 
elin  oamenii  cei  mai  frumoşi.  Dară,  precum  se  întâmplă 
iarăşi  în  lume,  tocmai  eminentele  lui  calităţi  l-au  exaltat...; 
1844,  pela  Paşti,  acesta  apucase  a  se  duce  la  Gyârfâs  cel 
beţiv  din  Sâncel.  Ce  i  s’a  întâmplat  acolo,  nu  se  mai  ştie ; 2 

1  Observatoriul,  anul  IV,  p.  22,  în  foileton. 

2  B.  n’a  pulul  afla  ? ! !  G.  B.  D. 

destul  că  peste  vre-o  2  oare  aduce  deregătoriuî  Călin  ştirea, 
că  Iosif  s’a  înecat  la  o  moară,  pe  Târnava  mică.  Atunci  a 
zis  bietul  Călin:  „L-au  mâncat  şi  pe  acesta 

Dar  cine  era  să-l  mânânce,  când  Lemenyi  îl  iubia 
doară  mai  mult  decât  pe  toţi  ceilalţi?!! 

Urmează  notiţa  despre  Sf.  Barbara  şi  Augustineu. 

II  iubia  într’adevăr?  Se  ştia  că-1  iubeşte?  De-aceea 
profesorul  lemenyian  N.  Marcu  a  tras  cu  pistolul  în  Pop, 
chiar  în  reşedinţă?  De-aceea  episcopul  îl  trimisese  la  pa¬ 
rohie,  pe  sate  ? ! 1 

Despre  Gr.  Moîdvai.  După  ce  am  arătat  —  cu  vor¬ 
bele  lui  Aron  Densuşianu  —  cum  B.  a  lucrat  dosniceşfe 
contra  lui  Moldvai,  să  arăt  şi  cum  vorbia  despre  ei  pe  faţă. 
Copiez,  deci,  necrologul  din  Gazetă,  1848,  Nr.  36,  p.  152. 

„Braşov,  13  Mai  n.  Astăzi  pela  2l/2  după  amiazi  petre¬ 
curăm  la  mormânt  remăşiţele  trupeşti  ale  preavrednicului 
profesor  naţional  dela  şcoala  românească  din  cetate  Gri- 
gorie  Moldvai  cu  toată  pompa  ce  se  cuvenia  unui  asemenea 
bărbat.  Grigorie  Moldvai  au  fost  unul  din  martirii  români 
ai  Transilvaniei,  care  remâind  credincios  conştiinţei  sale, 
au  fost  mai  gata  a  suferi,  pân’la  minutul  depe  urmă,  toate 
furtunele  cu  care  îl  împeţi  vitrega  soarte,  decât  să  se  clă- 
tiască  ca  trestia  de  vânt. 2  Despre  frumoasele-i  cunoştinţe 
ce  şi  le  încoronă  cu  bravură  în  universitatea  Vienei,  precum 
şi  despre  blândul  lui  caracter  şi  pedagogica  manieră  ce  o 
desvăli,  în  decurs  de  mai  mulţi  ani,  în  şcoalele  patriei,  ca 
profesor,  vor  da  atestate  numeroşii  lui  şcolari  din  care 
mulţi  se  află  astăzi  în  posturi  publice.  O  slăbiciune  ce-i 
veni  poate  (Numai  poate?!  G.  B.  D.)  şi  din  multele  loviri 
sinistre,  îi  roase  puterile,  până  când  ieri  dimineaţă,  după 
ce  se  pregăti  cu  nutremântul  sufletesc,  îşi  luă  rămas  bun 
dela  această  vieaţă  ticăloasă,  cu  cuget  liniştit  şi  faţă  senină 
păşind  în  cealaltă,  unde-1  aşteaptă  cununa  nepătatei  sale 
conştiinţe.  Fie-i  ţărâna  uşoară,  (lin  român)“. 

1  Acel  Marcu  era,  după  B„  un  hipocondru,  un  nevropat.  Vezi  Observato- 
rial,  an.  II,  p.  188.  Vezi  şl  voi.  III  din  Pdrfi  (1883],  p.  17.  Marcu  [Nicolaei  se 
născuse  în  1797  şi-a  murii  în  1867,  în  vârslă  de  70  de  ani.  Profesor  a  fost  din 
1831;  şl-abia  în  1853  a  fost  exilai  la  mănăstirea  Silvaş  din  Câmpie.  In  1843 
făcea  şi  el  abonaţi  Gazetei.  [A  se  vedea  manuscriptul  academic  cu  nr-ul  969, 
fila  37,  43]. 

2  Mare  laudă !  O.  B.  D. 

Care  va  sa  zică  aşa  fusese  —  ca  Popp  —  şi  Moidvai! 
Dar  când  un  astfel  de  om  apelă  la  B.,  acesta  nu-i  sări  în- 
tr’ajutor;  de  ce  i-ar  fi  sărit,  dacă  B.  era  —  omul  lui  Le- 
mdnyi  ? 

7.  Tăcerea  iezuiticâ.  Precum  vedem  chiar  şi  din  Gazeta 
lemenyistă  se  pot  scoate  dovezi  drepte  despre  strâmbătatea 
cauzei  episcopale,  ce  B.  o  apăra  atunci  şi-o  apără  şi  ’n 
Părţi  alese. 

Gazetei  i  se  recomandase  tăcere:  scandalul  era,  însă, 
prea  mare,  ca  să  mai  poată  fi  înăbuşit  total.  Să  întrebăm 
şi  aceasta:  Cine  comandase  tăcerea  Gazetei? 

O  corespondentă:  „Dela  Târnava  24  Martie  c.  v.,  a 
Gazetei  de  Transilvania  din  3  Aprilie  1844,  p.  185  înce¬ 
puse  aşa:  „Nu  este  aci  locul  a  descrie  mai  pe  larg  eve¬ 
nimentele  din  anul  trecut ,  dela  Episcopia  greceasco-răsă- 
riteană  unită  din  Blaj,  care  se  povestia  până  acuma  în 
feliuri  de  chipuri  schimonosite,  —  ci  ne  mulţumim  a  în¬ 
semna  numai  urmările  din  anul  acesta". 

In  acel  moment  —  13  Februarie  1844  —  s’a  cetit,  ca 
urmare,  intimatul  primaţial,  care  aici  nu  ne  mai  interesează. 
Observ  numai  că  bolnavele  stări  ale  bisericei  străbătură  şi 
în  Gazeta,  oricât  corespondentul  se  dedă  la  eufemisme.1 

8.  O  zi  „naţională !“  Dintre  astfel  de  ruine  tragice  de 
îngrozire,  simţită  în  tot  Ardealul,  se  ridică  şi  un  monument 
clasic  al  servilismului  popesc  al  epocei. 

In  4  Februarie  1845  episcopul  Lemenyi  avuse  un  acci¬ 
dent  grav,  de  trăsură  răsturnată,  dar  scăpă  cu  viaţă. 

In  1846,  —  slujbă  aniversară! 

Un  linguşitor  (1.  Turcu),  ţinându-şi  „dicţia",  propuse  în 
biserică,  să  se  facă  „zi  naţională"  din  acea  zi  de  4  Februarie, 
mai  urând  —  ca  notă  actuală :  —  „şi  să  se  păzească  pacea 
şi  buna  învoire  a  duhurilor 

Ii  torturau  încă  amintirile  ? ! 

Vezi  Gazeta  din  1846,  p.  49. 

9.  Completări.  Pentru  a  zugrăvi  şi  mai  complet  putre¬ 
gaiul  care-1  desperase  pe  Bărnuţiu,  trebue  să  mai  pomenim 
(cel  puţin)  două  chestiuni :  Una*i  financiară,  a  doua  sexuală. 

1  Taciturnii  iezuiţi  din  Blaj  pe  B.  îl  informau,  se  pare,  lotuşi,  regulat.  Probă 
şi  ştirile  despre  ep.  Vasile  Erdeli,  care  a  cercetat  pe  protopopi  şf  viceprotopopi 
până  in  24  Aprilie,  vre-o  7.  Gazeta,  1845,  p.  145. 

I.  Chestia  financiară,  in  Părţi  (voi.  III,  p.  631)  B. 
încearcă  a  eurăţi  pe  cp.  Lemenyi  de  vina  de  a  nu  fi  îngrijit 
bine  de  fondurile  bisericeşti.  Pentrucâ  „episcopul  dispune 
în  deplină  liberia ie|.num ei  de  veniturile  acordate  lui  ad  per- 
sonam“. 

Când?  Zi. 

Dar  atunci? 

Dar  atunci  se  ştie  că  episcopul  însuşi  se  împrumutase 
dela  fondul  Bobb  cu  10.000  florini  argint  (cu  6°]0);  şi  că 
se  împrumutau  şi  particulari ,  cari  nu-şi  plătiau  nici  carne¬ 
tele  măcar,  ca  de  exemplu :  S.  Ketone,  I.  Barcsai,  I.  Betthlen, 
F.  Ugron.  C.  Balog,  E.  Daniei,  S.  Vaida,  Al.  Torok,  G. 
Szocs  —  toţi  unguri,  boieri  ungureşti. 

Acestea  le-a  spus  chiar  Gazeta  din  a.  1845,  p.  410. 

Episcopul  împrumutător  cu  6 °/0  nu  ştia  nimic  despre 
casseta  sa  particulară  ?  nu  auzia  nimic  despre  nobilii  împru¬ 
mutaţi  cu  0u/0  ?  Şi-atunci  ce  mai  vrea  pagina  631  din  Părţi 
alese  ? 

II.  Chestiunea  sexuală-l  priveşte  pe  popa  Basiliu  Raţiu 
de  Nagylak.1 

B.  Raţ  era  nobil  (sărac);  i  se  atribuia  tăria  unui  atlet; 
era  socotit  de  unii  drept  bun  Român.2 

Din  documentele  colecţiei  B.  reese  că  profesorii  şi  teo¬ 
logii  persecutaţi  îl  acuzau  pe  Raţ  de  necuviinţe  cu  o  nepoată 
a  sa,  Anica.  Eu  nu  voiu  cerceta  cazul,  care  —  fără  alte 
documente  —  nici  nu  poate  fi  cercetat  până  în  ultime  si¬ 
guranţe.  Dar  în  anexa  finală  voiu  adaoge  o  fotografie, 
care  mărturiseşte  despre  faimoasa  Anica  lucruri  (cel  puţin) 
necuviincioase  —  pe  răspunderea  celorce  le-au  scris. 

încă  puţin  comentar. 

Aşadar:  In  procesul  Lemenyi-Bărnuţiu  a  avut  un  rol 
trist  „rectorul-canonic"  de  atunci.  ( Părţi  alese,  I,  634). 
B.  aici  îi  tace  numele;  pentru  ce?  Dar  B.  spune,  totuşi, 
că  rectorul  era  „de  un  temperament  iute  şi  violent".  B.  ştie 
ceva  şi  de-o  „nepoată  de  soră  a  rectorului" ;  din  cauza  ei, 
continuă  B.,  se  făcuseră  multe  uorbe  de  nimic  şi  gălăgie 

1  Chestiunile  acestea  s’au  lănurit  in  Anuarul  institutului  de  istorie  naţio¬ 
nală,  voi.  HI;  articolul  Episcopul  [.  Lemenyi  şi  Gr.  Molduai  de  G.  Bogdan-Duică 

2  Transilvania,  an.  IV,  nr.  34;  după  Gazeta  din  1871  nr.  4. 

foarte  compromiţătoare,  precum  aşa  ceva  nu  s’ar  fi  putut 
întâmpla  nicăiri  afară  de  un  cuibuleţ  de  oraş  ca  Blajul.  Ce 
era  însă  în  fondul  acelor  vorbe?  B.  (pudic)  tace  iarăşi! 

Acum  ce  vrea  (1892)  B.  ?  Sa  fi  tăcut  toţi,  şi  teologii, 
şi  Bărnutiu,  şi  colegii  acestuia,  ca  sa  nu  se  compromită 
„autonomia  bisericei" ! 

Dar  acel  Raţ  nu  a  fost  condamnat  numai  de  Bărnuţiu, 
ci  şi  de  Ioan  Maiorescu,  şi  de  Timotei  Cipariu. 

T.  Cipariu  era  un  „bărbat  cunoscut  la  toţi  contempo¬ 
ranii  ca  foarte  moderat",  zice  chiar  B.  (Părţi  alese ,  II,  p. 
106).  Acel  moderat  Cipariu  a  socotit  pe  Raţ  şi  a  „mărtu¬ 
risit  că  Raţ  e  cel  mai  stricat  om“.1 2 * *  „Stricat"  după  Cipariu- 
Maiorescu  să  fie  egal  cu  — -  „iute  şi  violent".  Cine  va  fi 
spus  aici  tot  adevărul  şi  cine  nu? 

Moare  B.  Raţiu  de  Nagylak;  B.  îi  scrie  un  necrolog 
(1783 — 1871)  şi-I  numeşte  „Nestorul  preoţimei  române  în 
Transilvania!"  Bine,  fie  Nestor,  Ia  88  de  ani;  dar  să  mai 
spună  —  că’n  Gazetă,  1860,  p.  195  —  că  dusese  o  „viaţă 
cumpătată",  „sfântă",  „scumpă"  este  a  induce  în  eroare  şi, 
ca  urmare,  a  împiedeca  lămurirea  unei  cauze  a  acelui  proces 
al  lui  S.  Bărnuţiu.8 

Comentăm  încă! 

S’a  încercat  chiar  şi  o  salvare  naţionalistă  a  lui  B. 
Raţiu.  I.  Georgescu,  fără  a  cita  vreun  izvor,  afirmă  (Dr. 
I.  Raţiu,  1928,  p.  12)  că  „el  B.  R.,  a  prezidat  consfătuirea 
premergătoare  marei  adunări  naţionale  depe  Câmpia  liber- 
tăţei"  (1848).  Bărnuţiu  l-ar  fi  tolerat  pe  acel  individ  ca  pre¬ 
zident?!  Dar  noi  mai  ştim  de  aiurea  din  Transilvania  lui 
B.  (voi.  X,  p.  224)  că  Raţ  împrăştia  şi  hulia  pe  tinerii  adu¬ 
naţi  la  Blaj  (20  Sept.  1848)  din  ordinul  lui  Vay.  Se  potri¬ 
veşte  ?  Acelaş  I.  Georgescu  ( Istoria  seminarului  din  Oradea, 
p.  44)  vorbeşte  cu  entuziasm  despre  ep.  Erdelyi.  Este  de 
acord  cu  acelaş  B.  Raţiu  care  l-a  numit  pe  Erdelyi  „înger" 
( Gazeta ,  1868,  nrul  48)  deşi  numai  înger  nu  era,  iar  pe 
Ardelenii  naţionalişti  îi  batjocuria  straşnic  îngerul!  Dar  la 
acest  Erdelyi  voiu  reveni  eu  cândva. 

1  Bonescu-Mihăllescu,  biografia  lui  I.  Maiorescu,  p.  489. 

2  Necrologul  s’a  publicai  în  Transilvania. 

Despre  „femeile  ticăloase"  care-au  daf  in  formaţiuni  B.  a  vorbii  şi  in  Ob¬ 

servatorul,  anul  III.  p.  177.  [In  foilefon]. 

Urmări  ale  procesului:  Pilda  „rea“?l  In  a.  1844  „Mai 
mulţi  preoţi"  din  dieţezul"  gr.  cat.  al  Orăzii  se  plânseseră 
de  asupririle  protopopilor,  puncte  ale  „nefericitului  statut 
dieţezanV  Preoţii  vorbiau  de  „abus  scandalos". 

Cineva  respunse.  Ameninţând  indirect,  citând  (ca  o 
spaimă)  procesul  dela  Blaj,  apreciind  aşa :1  2  „Mai  nainte  de 
a  face  pasul  indiscret,  cum  nu  privirăţi  puţintele  Ia  mizera¬ 
bilele  împărecheri  dintre  Târnăvil  Ce  folosi  acolo  câtorva 
tineri  bărbaţi  cu  ştiinţă  mare  (ce  îngâmfă),  că  se  dădură 
de  gol  prin  gazetă  şi,  încă  străine,  că  se  hăţiră  în  proţe- 
suri  oarbe,  că  amestecară  cauza  publică  cu  altele  particu¬ 
lare  şi  viaţa  publică  cu  cea  privată,  de  carea  omul  are  să-şi 
tragă  seama  cu  ceriul?  Iată  ce:  Că  scăndăliră  adânc  o 
patrie  întreagă,  că  deschiseră  ochii  altora,  ca  să  fie  cu  cea 
mai  încordată  luare  aminte  asupra  lor  şi  traseră  asuprăşi 
o  mulţime  de  prepusuri  politice  şi  religioase,  spre  multă 
pagubă  a  naţiei  şi  a  bisericei ;  că,  în  sfârşit,  se  vădiră  că 
dlor  şi  causa  bună  o  ştiu  apăra  rău  peste  măsură  şi  că 
sânt  gata  a  jertfi  tot  la  ambiţia  câtorva". 

Ameninţările  acestea  ale  anonimului  sunt  bazate  pe 
o  vedere  falsă  ori  intenţionat  falsificată  a  vreunui  popă 
lemenyist  ori  slugoi  clerical  al  nu  ştiu  cui.3 

Incheere:  B.  s’a  înşelat  când  a  crezut  că,  după  el, 
despre  acel  proces  scandalos  nu  se  va  mai  ocupa  nimeni ; 
şi  că  putregaiul  moral  al  Blajului  dinainte  de  1848  nu  va 
fi  studiat  de  vre-un  iubitor  de  adevăr  şi  ultime  amănunte. 

G.  BOGDAN  DUICĂ 


ANEXA  I 

RELATIV  LA  ÎNCERCAREA  DE  ASASINAT 

1.  A.  Papiu  Ilarian  a  păstrat  în  manuscriptul  academic 
4585,  f.  88  v.  următoarele  notiţe  (datate  din  1  Aug.  1854) : 

„Avea  visuri  grele  înainte  de  a  veni  hoţii,  noaptea, 
asuprâ-i .  Numai  odată,  zice,  m' am  speriat  în  vieaţa  mea ; 


1  Gazeta  p.  309  şi  310. 

2  P.  353. 

3  Anii  1843/4  remaseră  mult  timp  element  de  comparaţie.  Se  certau  de  ex. 
la  a.  1859,  dascălii  din  laşi?  Gazeta  scria  [p.  55]:  .Această  impărechere  de  căr¬ 
turari  esle  mal  scârbitoare  decât  cea  dintre  Târnăvi  dela  anii  1843/4“. 

în  acea  noapte,  când,  în  casa  lui  Boer,  canonicii  au  văzut 
strangurile. 

In  1842,  vara,  în  Septemvrie  (eram  şi  eu  în  Blaj, 
chiar  atunci  sosirăm  în  Blaj),  seara ;  cătră  10  ore  îl  ata¬ 
cară  a  doua  oară  hoţii,  în  piaţa  Blajului.  Io,  zice,  strigam, 
iară  hoţii  „îmi  zice  cătinel  „taci,  taci“.  Când,  zice,  ajunsei 
lângă  poarta  casei  mele,  fiind  adunaţi  mai  mulţi,  io  am 
strigat :  „Hoţi  sunteţi  şi  voi,  dar  mai  mare  hoţ  e  eppul 
care  va  trimis “.  Cipariu  încă  mă  auzi  din  fereastra  lui 
şi  i  mp  robă  mai  târziu“. 

Nu  şliu  cine  povesteşte,  dar  dacă  Papiu  i-a  dai  aten¬ 
ţiune,  povestitorul  trebue  să  fi  fost  un  cineva.  Interesantă 
este  informaţia  că  şi  Cipariu  fusese  martor  la  sălbateca 
scenă. 

2.  In  manuscriptul  academic  cu  nr-ul  969,  fila  161  se 
găsesc  notiţele  acestea : 

—  chă  pe  Domnul  Barnuţiu  au  vrut  sel  ucidă  thăl- 
hari  de  churte  quand  venea  dela  cină  —  Dânsul  thelhari 
acea  —  cari  au  fost  de  însuşi  Proefecful  Dominai  (Vajda) 
trimis  —  si  au  avut  numai  cu  Popa  din  Mănarade  —  cu 
Boer  Dominic  —  cu  Litza  graecu  —  şi  aici  noroc,  cari 
deabia  Iau  scos  din  mânile  ucigaşilor. 

Notiţele  numesc  un  autor  moral :  prefectul  domeniului ; 
un  martor :  T.  Cipariu ;  pe  oamenii  care  l-au  scăpat  pe 
Bărnuţiu  din  mânile  tâlharilor  de  curte  (episcopală) :  Preotul 
din  Mănărade,  Dominic  Boer  şi  Liţă  grecul. 

Amănuntele  acestea  desmint  definitiv  pe  B.,  care,  pentru 
a  şterge  din  istoria  Blajului  o  infamie,  nu  se  sfiia  să  scrie 
că  ceice  văzuseră  şi  auziseră  întâmplarea  ar  fi  „fantasat!" 

Notiţele  Iui  Papiu  indică  o  direcţie  de  cercetări,  —  în 
orice  caz. 

ANEXA  II 

APRECIERI  DE  I.  MARIAN 
[5  Septemvrie  1843} 

Procesul  acesta  se  poate  aprecia  şi  mai  corect,  dacă 
ţinem  seamă  de  judecăţile  moderatului  şi  cumintelui  vicar 
I.  Marian  dela  Năsăud. 

Ele  se  găsesc  în  manuscriptul  academic  969,  fila  159. 

După  el  procesul  pornise  dinlr’o  „greşală  copilărească". 
Insă  Marian  scrie  clericului  Mărgineanu: 

1.  „Incâtui  treaba  clericilor  fie  cu  toti  în  pace,  numai 
înprascie  nenorocirea  acea  căs  pre  multe  sî  din  anii 
trecu  ti  pre  puturoasă  din  Blas  esite  în  tiară,  deci  trebue 
cât  ua  fi  cu  putintie  mai  modificate  si  înuescute  si  multe 
tăcute,  că  veritatea  pentru  căi  pre  goală  nu  pre  place  la  toti“. 

De  scârbă,  sfătuia  şi  el  —  tăinurea! 

2.  „Nuvau  ruşinat  pe  voi,  ci  pe  ei  sau  ruşinat  căpe¬ 
teniile  dând  dovadă  că  intre  toti  acei  mai  mari  nau  avut 
nici  unu  presentia  si  judecata  de  lipsa  între  nevoe  ca  acea“. 

Marii  vinovaţi  erau,  deci,  căpeteniile;  şi  după  Marian. 

ANEXA  III 

Relativ  la  procesul  Iui  Bărnuţiu  şi  la  atitudinea  ce-a 
avut-o  Timotei  Cipariu,  faţă  de  acel  proces,  Ioan  Maiorescu 
a  scris  în  13  Decemvrie  1843  rândurile  următoare:1 

„De  Blaj  ne-am  spăriat  toţi.  De  sinod  nu  mi-e  frică, 
dar  de  comisie,  căci  Lemeni  se  va  arunca  In  braţele  Ma¬ 
ghiarilor;  şi  atunci  aceia  vor  da  relaţii  în  favorul  lui;  şi 
apoi  vai  de  cler  şi  naţie!  In  sinod  e  destui  ca  profesorii 
să  câştige  pe  Şuluţ,  care  e  cel  mai  bun  orator  dintre  cei 
de  afară.  Mânu 2  va  fi  cu  ei,  şi  alţii.  Dar  Ţipar  e  un 
renegat.  Ceteşte  pe  „Vulpea  liberală"  de  Alexandrescu. 

Deci,  ca  să  'nţelegem  atitudinea  lui  T.  Cipariu  ’n  1843, 
trebue  să  cetim  fabula  Vulpei  liberale  de  Alexandrescu 
(1842).  Sa  o  cetim! 

Cetind  eu  voiu  sublinia  ce  probabil  că-1  privia  şi  pe 
Cipariu. 

1.  Vulpea  fără  ’nceiare 
Striga  in  gura  mare : 

Că,  de  când  elefantul  peste  păduri  domneşte, 

Trebile  merg  la  vale  şt  lumea  pătimeşte  ; 

5.  Că  este  nedreptate, 

Că  va  să  cheltuească 
Veniturile  toate 
Pentru  masa  domnească. 

D’aceea  elefantul,  cât  a  luat  ştire. 


1  Bănescu-Mihăilescu,  p,  -194 
1  Din  Sibiiu,  preot. 

10.  Temându'Sfe  cu  dreptul  de  vre-o  răsvrăiire, 

Pe  epure  la  vulpe  cu  un  bilet  trimise. 

O  invită  ia  curte,  o  ’mbrătişe  şi-i  zise : 

„Am  aflat,  jupâneasă,  că  ai  mare  talent, 

Voiu  să  te  putu  în  pâine. 

15.  Şi,  începând  de  mâine, 

Ifi  dăm  cu  mulţumire, 

Ca  un  semn  de  cinstire. 

Al  găinelor  noastre  întins  departament. 

Caută-fi  bine  de  treabă  I* 

20.  —  „Pe  seama  mea  le  lasă", 

Respunse  oratorul;  şi  sărutându'i  laba 
Se  întoarse  acasă, 
în  ziua  viitoare 

Vulpea,  ca  totdeauna,  veni  la  adunare, 

25.  Dar  însă  oblojită,  pe  sub  barbă  legată 
Şi  cu  un  lipan  mare  la  cap  înfăşurată. 

„Ce  ai.  de  suferi  astfel?”  o  întrebară  toate. 

—  „îmi  e  rău  de-aseară,  îmi  e  rău  cât  se  poate; 
Şi  cu  treburile  ţării  să  mă  iăsa|i  in  pace. 

50.  Domnui  ştie  ce  face; 

El  ne'ncelat  gândeşte  la  al  obşiei  folos. 

Adio!  sunt  bolnavă;  m’em  înecat  c’un  os”. 
Cunosc  mulţi  liberali,  la  vorbe  ei  se  ’ntrec; 

34.  Dar  până  in  sfârşit  cu  oase  se  înec.1 


NOTĂ  FINALĂ 

In  capitolul  moral  şi  tragic  care-a  însoţii  procesul  lui 
Bărnuţiu  sunt,  precum  s’a  văzut,  părţi  care  nu  se  pot 
lămuri  deplin;  dar  atmosfera  generală  este  acum  caracte¬ 
rizată  destul  de  bine;  Complexul  tuturor  datelor  ne  dove¬ 
deşte  că  kantianul  Bărnuţiu  avea  dreptate  să  devină  critic 
(precum  am  dovedii  şi’n  scrierea  mea  despre  el),  ba  chiar 


1  Versul  1. 
,  3. 

,  5-8. 

10. 
13. 

„  15-18. 
»  31. 

32. 


Vulpea  =  T.  Cipariu. 

Elefantul  =  Episcopul  Lemenyi. 

Gospodăria  episcopului. 

Răsvrătirea  bărnutiană. 

Talentul  lui  Cipariu. 

Numirea  lui  Cipariu  —  canonic  dela  1842? 
Vulpea  =  T.  C.  lasă  pe  episcop  în  pace. 
Vulpea  înghiţise  osul  canonicatuiui  ? 

FILOSOFI  A  ŞI  EDUCAŢIA  MORALA 


Faptul  că  filosofia  reclamă  pentru  sine  educaţia  morală 
în  şcoalele  secundare,  înseamnă  că  ea  concepe  individul 
uman  ca  o  fiinţa  morală  —  cu  trebuinţe  şi  aspiraţii  mo¬ 
rale  native,  pentru  satisfacerea  şi  realizarea  cărora  trebue 
şi  poate  fi  educat. 

In  prealabil,  atât  filosoful  cât  şi  teologul  trebue  să  fie 
de  acord  asupra  constatării  că  problema  morală  este  o  pro¬ 
blemă  exclusiv  şi  specific  umană.  Un  exemplu:  instinctul 
sexual  este  comun  omului  şi  animalului.  Cu  toate  acestea, 
pentru  animal  satisfacerea  instinctului  sexual  este  un  simplu 
fenomen  natural,  ce  se  realizează  cu  precizie  matematică  în 
timp,  fără  abateri,  sau  mai  precis,  fără  posibilităţi  de  abatere. 
Pentru  om  însă,  instinctul  de  aceeaş  natură  formează  un 
capitol  moral  —  în  sensul  că  omul,  nu  oricând  şi  nu  oricum, 
trebue  să  dee  satisfacţie  acestui  instinct  —  ceeace,  pe  de 
altă  parte,  presupune  pentru  om  libertatea  de  a  se  supune 
sau  nu  poruncii  instinctului  animal. 

Această  nouă  realitate  ce  se  opune  naturii  animale  din 
om,  formând  împreună  dualismul  uman,  exprimat  de  Apostolul 
Pavel  în  cele  două  legi,  ridică  problema  specifică  omului : 
problema  morala  —  care  îşi  are  originea  în  ciocnirea  vio¬ 
lentă  dintre  aceste  două  realităţi  cu  înclinări  opuse :  deoparte 
animalul  din  noi  cu  instinctele  şi  înclinările  sale,  iar  de  alta, 
spiritul  cu  aspiraţiile  sale  —  dualitate  care  alcătueşte  fiinţa 
omenească. 

Ori,  această  dualitate  umană,  eterogenă,  formează  o 
ierarhie,  fapt  care  face  posibilă  o  apreciere  de  valoare  sau 
morală  a  acţiunilor.  Spiritul  —  realitatea  ierarhică  superioară 
este  pentru  cea  inferioară  —  natura  animală  —  normă  care 
în  virtutea  opoziţiei  se  numeşte  lege  —  iar  impulsul  naturii 
animale  contra zicându-o  pe  cealaltă,  apare  ca  fărădelege 
sau  păcat.  întreaga  noastră  moralitate  se  basează  pe 

această  idee  de  păcat,  idee  specific  religioasă  pe  care  o 
găsim  exprimată  permanent,  dealungul  istoriei  umane,  fie 
chiar  sub  forma  degradaţionistă  de  tabu.  Ideea  de  păcat 
explică  originea  problemei  morale  în  speţa  umană  şi  solu¬ 
ţionează  această  problemă.  Moralizarea  —  sau,  dacă  vrea 
filosofia,  educafia  morală  nu  se  poate  face  înafară  de  ideea 
de  păcat  —  idee  specific  religioasă  —  de  unde  rezultă  că 
educaţia  morală  nu  e  o  chestiune  de  filosof  ie,  ci  de  religie. 

Societatea  din  care  ideea  şi  conştiinţa  păcatului  e 
absentă,  este  o  societate  în  proces  de  desagregare  morală. 
Vremile  noastre  pot  să  ne  furnizeze  exemple  elocvente. 
Gradul  de  moralitate  a  unei  societăţi,  cât  şi  a  individului 
este  în  raport  direct  proporţional  cu  intensitatea  ideii  de 
păcat  şi  conştiinţa  păcătoşeniei  —  lucruri  de  cari  orgoliul 
sistemelor  filosofice  se  ruşinează. 

De  altfel,  în  numele  cărei  filosofii  pofteşte  „filosofia" 
din  şcoalele  secundare  să  facă  educaţia  morală?  Exista  o 
filosofie  materialistă,  una  idealistă,  una  pozitivă,  alta  natu¬ 
ralistă,  spiritualistă,  vitalistă,  fenomenalista,  etc.  etc. . .  In 
numele  căreia  şi  pe  al  cărei  Olimp  ar  dori  filosofii  noştri 
„secundari"  să  ne  înalţe  tineretul? 

Profesorul  are  libertatea  să  aleagă,  el  aparţine  unei 
anumite  filosofii,  al  cărui  propovăduitor  nu-I  poţi  constrânge 
să  nu  fie,  tot  aşa  cum  nu-1  poţi  constrânge  să  fie  propovă¬ 
duitorul  altei  filosofii  —  cum  ar  fi  de  exemplu  a!  unei  filo¬ 
sofii  de  stat,  pe  care  noi  nici  nu  o  avem  —  deşi,  poate  am 
fi  mai  putini  nenorociţi  dacă  s’ar  face  mai  multă  filosofie 
de  stat  şi  mult,  mult  mai  putină  politică  de  partid.  Şi  atunci, 
ce  omogenitate  de  gând  şi  de  aspiraţii  va  prezenta  gene¬ 
raţia  care  va  ieşi  din  babilonia  atâtor  secte  şi  nuanţe  filoso¬ 
fice,  în  cazul  când  s’ar  da  mână  liberă  filosofiei  în  materie 
de  educaţie  morală? 

Educaţia  morală  aparţine  religiei  —  în  cazul  dat  — 
religiei  creştine,  care  face  educaţie  morală  creştină,  pe 
care  filosoful  Paul  Janet 1  o  apreciază  în  următorii  termeni : 
Putem  găsi  în  filosofii  vechi  cugetări  ce  se  aseamănă  celor 
evanghelice.  —  Dar  unde  mai  există  acest  accent  unic,  ce 

1  Histoire  de  Ia  Science  Polilique  dans  ses  rapporîs  avec  la  Morale.  Voi.  1 
pag.  279  ss. 

nu  se  poate  imita,  această  savoare  atât  de  curată,  atât  de 
fină  şi  delicată  ce  ne  prilejueşte  citirea  Evangheliei?  Citiţi 
o  epistolă  de-a  Iui  Seneca,  o  disertaţie  de-a  Iui  Epictet, 
sau  chiar  o  pagină  din  Mare-Aureliu,  cei  mai  creştini  dintre 
stoici:  veţi  întâlni,  fără  îndoială,  o  morală  nobilă,  ireproşa¬ 
bilă,  de  o  mare  înălţime;  dar  citiţi  apoi  Predica  de  pe 
Munte  şi  spuneţi  dacă  există  ceva  asemenea  acesteia . . . 
Morala  creştină  ridică  pe  om  la  virtuţi  supraomeneşti,  după 
exemplul  Mântuitorului.  Morala  creştină  cere  omului  tot  ce 
i  se  poate  cere,  dându-i  în  acelaş  timp  toată  desăvârşirea  ce 
o  putem  concepe  pentru  om  —  dar  nu  pentru  un  om  ce 
nu  a  existat  niciodată  —  ca  în  moralele  filosofice  —  ci 
pentru  omul  real,  aşa  cum  îl  întâlnim.  Morala  Evangheliei 
ne  impune  toată  iubirea  faţă  de  Dumnezeu  şi  de  semeni; 
ne  impune  tot  curajul,  răbdarea,  neprihănirea,  smerenia  — 
adică  toată  virtutea  pe  care  să  o  cultivăm,  lepădând  păcatul. 

In  grija  moralei  creştine,  care  întemeiază  viaţa  pe  virtute 
şi  pe  lupta  împotriva  păcatului,  ne  putem  abandona  viaţa 
noastră  şi  a  tineretului  nostru.  Iar,  propovăduitoarea  şi  reali- 
zătoarea,  prin  puterea  harică,  a  acestei  morale  este  Biserica 
prin  slujitorii  ei.  pr.  fi.  mureşanu 

Eugene  Mercier.  —  LA  SPIRITUAL1TE  BYZANTINE  —  Paris, 
Les  editions  Du  Cygne,  1934,  pag,  524.  Preţul  25  fr.  fr.  (adică :  175  Lei). 

Autorul.  Un  catolic  îndrăgostit  de  miresmele  trecutului  glorios 
al  Orientului  populat  de  minuni,  care,  aşa  fără  păreche  cum  este, 
n’a  fost  în  stare,  totuşi  să-l  facă  pe  Mercier  să  uite  că  e  papistaş, 
barem  atâta  vreme  cât  a  fost  oaspele  neodihnit  şi  dornic  de-a  cu¬ 
noaşte  comorile  unei  lumi  care  nu  mai  are  nimic  cu  papalitatea 
schismatică  (expresia-i  a  lui  Wladimir  Guette...  şi  a  noastră). 

Cartea.  Poartă  un  titlu  foarte  suggestiv.  Ce-i  spiritualitatea  bi¬ 
zantină,  în  ea  n’am  găsit.  Şi  cred  că  nu  i  se  poate  da  o  definiţie 
satisfăcătoare.  Spiritualitatea  bizantină  se  poate  simţi.  O  formulă  ca 
oricare  alta,  n’o  încape,  n’o  poate  cuprinde.  Ea  e  un  graiu  măreţ 
ai  acestui  pământ  pe  care-1  simţi  numai  aici.  Insă,  aici,  îl  sim}i,  îl 
ascul}i  vorbindu-ţi  pretutindeni.  Lucru  de  care  şi-a  dat  seama  Eugene 
Mercier  când  şi-a  oferit  osteneala  reconfortantă  a  unei  călătorii  de 
studii  în  Orientul  grec  şi  creştin  (acesta-i  subtitlul  cărfii  sale).  Roa¬ 
dele  acestei  căiălorii  formează  obiectul  lucrării  de  care  ne  ocupăm. 
Ea  îmbrăţişează,  teriioriaiiceşte.  Atica,  Tesaiia,  Macedonia  (cu  Salonic) 
şi  Sfâniul  Munie  Atos.  Intr’o  dezordine  încântătoare  —  ca  acea  a 
unor  note  de  drum  —  într'un  stil  pretenţios,  strunit,  plin  de  poezie 
şi  de  elevaţii  pioase,  carlea,  în  cele  24  despărtăminte  ale  sale  — 
dintre  cari  XIII — XXIV  sunt  rezervate  republicii  monahale  dela  Sf. 
Munte  Athos  —  e  o  incantajie.  Vraja  pământului  acestuia  n'a  tăgă¬ 
duit-o  nimeni  din  ceice  i-au  băiut  drumurile.  Firea  de  poet  alui 
Mercier,  găseşte  expresiile  potrivite  pentru  spovedirea  simtămintelor 
ce  i-au  alintat  sufletul.  Păcat  însă,  că  poezia  lui  are  destul  de  des  pete 
de  agresivă  proză  papala.  Cum  vorbeşte  de  toate  şi  de  pretutindeni, 
deşi  până  la  Constantinopol  n’a  ajuns  ca  să  se  sperie  de  umbre,  la 
pag.  107—108  îl  osândeşte  şi  el  pe  slăvitul  Patriarh  Folie.  încât, 
decepţionat  oarecum,  când  i-am  citit  cartea,  am  sfârşit  prin  a  crede 
că  un  catolic  care  în  viaţa  lui  n’a  spus  barem  o  vorbă  slabă  despre 
Patriarhul  ce-a  stricai  somnul  atâtor  papi  îmbăiaţi  de  pofta  lumeştilor 
măriri,  nu-i  catolic  pur. 

Totuşi,  cărţii  lui  Mercier,  personal,  îi  datoresc  mult.  E  un  ghid 
cugetai,  simţit,  studiat,  al  locurilor  Orientului  grec  şi  creştin,  de 
care  vorbeşte.  Pentru  care  pricină  scriu  aici  că  lectura  ei  va  fi 
împreunată  cu  un  apreciabil  folos  pentru  oricine. 

GRtGORIE  T.  MARCli 

N.  Bercliaeff:  LE  CHRISTIAN1SME  ET  LA  LUTTE  DES  CLASSES 
PAR.  Trad.  du  russe.  Ed.  „Demain"  Paris  1933,  166  pg. 

Fără  îndoială  că  problemele  de  ordin  social  suni  cele  cari 
se  pun  mai  acut  în  faţa  conştiinţii  omului  coniimporan.  In  pragul 
unui  sfârşit  de  epocă,  omul  caută  nouă  tipare  in  care  să  încadreze 
elementele  nouă  ale  vieţii.  Dintre  frământările  sociale  ale  timpului, 
lupta  dintre  clase  —  care  formează  obiectul  cărţii  prezente  —  e  cu 
mai  multe  rezonanţe  şi  urmări  în  structura  societăţii  născânde. 
Clasele  sunt  de  drept  inexistente  în  societatea  de  azi;  dar  de  fapt 
ele  au  fost  reînviate  din  clasica  antichitate  de  capitalismul  veacului 
trecut  şi,  în  parte,  al  celui  prezent.  Capitalismul  veacului  al  XIX  a 
dat  naştere  la  o  mulţime  de  curente  sociale.  Dintre  acestea  comu¬ 
nismul  s’a  ridicat  mai  la  suprafaţa  preocupărilor.  Lui  îi  consacră 
autorul  cartea,  expunând  în  VI  capitole  principalele  teorii  economice 
marxiste,  şi  combătându-le  prin  jalonarea  poziţiunilor  pe  cari  trebue 
să  le  aibă  creştinismul  in  faţa  problemelor  sociale,  de  prezent,  îtv 
lupta  dintre  clase.  Meritul  lui  Marx  e  numai  de-a  se  fi  ocupat  mai 
insistent  de  aceste  probleme,  dar  soluţiile  date  de  ei  au  fost  com¬ 
plect  eronate,  ii  revine,  deci,  creştinismului  datoria  să  intre  In  mijlocul 
acestor  frământări,  să  stabilească  armonia,  fără  să  neglijeze  cerinţele 
drepte  ale  unei  părţi,  dar  şi  fără  să  desconsidere  adevărurile  veş¬ 
nice.  Pentrucă  „realitatea  vieţii  economice  succede  reaiilăjii  vieţii 
spirituale"  şi  nu  viceversa.  In  afară  de  aceasta :  „Există  valori  abso¬ 
lute,  pe  cari  creştinismul  nu  le  poate  neglija.  Ele  nu  sunt  de  origine 
sociaiă,  însă  ele  se  manifestă  în  viaţa  socială.  Aşa  este,  înainte  de 
foaie,  valoarea  absolută  a  personalităţii  omeneşti,  ca  centru  spiritual 
al  vieţii.  Aşa  sunt  valorile  libertăţii  spirituale,  a  gândirii  şi  a  crea- 
ţiunii.  Sistemele  sociale  cari  ie  nesocotesc  sau  le  neagă  irebuesc 
condamnate  de  creştinătate". 

Stricta  actualitate  a  problemelor,  competenţa  şi  privirea  largă 
cu  care  sunt  tratate,  dau  cărţii  o  remarcabilă  valoare  de  convertire 
spre  drumul  indicat  de  creştinism.  V.  C. 

«• 

Regis  Joii  vet:  LA  PHILOSOPHIE  CHRETIENNE  ET  LA  PENSEE 
CONTEMPORA1NE.  Paris,  226  pag.,  15  fr.  R.  Jolivet,  prof.  la  univer¬ 
sitatea  din  Lyon,  o  personalitate  autorizată  în  mişcarea  filosofică 
neo-iomistă,  şi-a  adunat  —  în  această  lucrare  —  o  serie  de  arti¬ 
cole  publicate  în  diferite  reviste,  cu  intenţia  de  a  defini  „ideia  unei 
filosofii  creştine".  In  această  lucrare  —  precum  mărturiseşie  — •  R. 
Jolivet,  nu  intenţionează  si  ridice  barierele  dintre  filosofia  modernă 
şi  gândirea  creştină,  ci  să  demonstreze  că  ele  numai  în  apa¬ 
renţă  stau  pe  fronturi  deosebite,  deoarece  contactul  dintre  eie  n'a 
lipsit  niciodată  —  ba  mai  mult  —  cugetarea  creştină  a  fost  per- 
mentul  ferment  care  a  favorizat  speculaţia  filosofică. 

Şi  în  aceasta  documentare  R.  Jolivet,  ca  un  entuziast  adept  al 
filosofiei  neo-tomiste,  apoteozează  filosofia  şcolaslică,  legitimând 
existenţa  unei  „filosofii  creştine"  numai  atunci  când  ea  adoptă  me¬ 
toda  şi  dialectica  tomisfă,  care  a  monopolizai  experienţa  spirituală 
a  creştinismului  reducându-o  la  o  experienţa  de  ordinul  intelectual 

al  scolasiicismului.  Dar  fomismul  a  ajuns  la  o  naturalizare  defini¬ 
tivă  a  lumii  creiate  şi  a  fiinţei  omului,  la  o  antiteză  între  „natural" 
şi  „supra-naiural"  ia  un  dualism  între,  creatură  şi  creator.  Intelec¬ 
tualismul  thomisf  duce  la  un  fel  de  determinism  intelecfualist 
logic,  care  riscă  să  se  departe  de  „adevăr".  Acelaş  determinism 
logic  îl  îndepărtează  de  „adevăr"  pe  R.  jilovet,  când  confundă 
„filosofia  creştină"  care  nu  este  decât  „scolastica",  cu  mişcarea 
gândirii  contimporane,  care  nu  ar  fi  decât  de  speţă  occidentală,  recle 
catolică,  ignorând  aportul  mare  şi  distins  ce-1  aduce  cugetarea  or¬ 
todoxă  de  speţă  orientală,  atunci  când  este  vorba  să  se  determine 
poziţia  unei  adevărate  „filosofii  creştine". 

Făcând  abstracţie  de  acest  „şovinism  filosofic"  (catolic)  lu¬ 
crarea  este  de  o  incontesfată  valoare  ştien{ifică-filosofică  şi  un  pre¬ 
ţios  „guide"  în  complexul  problemelor  gândirii  contemporane,  cu¬ 
prinzând  :  Cap.  1 :  păgânism  şi  creştinism ;  noţiunea  filosofiei  cre¬ 
ştine  ;  rajiunea  formală  a  filosofiei ;  regularea  negativă  a  credinţei ; 
concursul  pozitiv  al  revelaţiei;  pregătirea  credinţei.  Cap.  II:  Marile 
teze  ale  filosofiei  creştine:  I  Dumnezeu;  omul;  societatea  civilă  şi 
societatea  religioasă ;  biserica  catolică  şi  civilizaţia.  Cap.  111 :  Viaţa 
şi  opera  Sf.  Tomas  d’Aquino;  tomismul  şi  biserica;  noul  tomism 
contemporan.  Cap.  IV :  Spiritul  filosofiei  tomiste.  Cap.  V :  Filosofia 
modernă  şi  gândirea  creştină.  Cap.  VI:  Aurora  unei  premeniri; 
Adaos:  Tomismul  şi  gândirea  modernă;  problema  prezentului ;  gân¬ 
direa  modernă  formează  ea  un  bloc  ? ;  gândirea  modernă  şi  ştiinţa ; 
tomismul  şi  progresele  ştiinţifice  şi  speculative ;  viitorul  iomisinului. 

Pr.  C.  ZOICAN 


Georges  Cronţ,  docieur  en  droit  de  l’Universite  de  Paris, 
licentie  en  theologie  de  l’Universite  de  Bucarest  —  LA  LUTTE 
CONTRE  L'HERESIE  EN  ORIENT,  JUSQU’AU  IX  SIECLE:  Peres, 
Conciles,  Empereurs.  Ed.  Domat-Montchrestien,  Paris  1933;  pag.  200; 
Prix.  25  f.  fr.  (aproximativ  170  lei). 

Creştinismul  primar  a  avut  de  îndurat,  îndeosebi  până  la  Con¬ 
stantin  cei  Mare,  prigoniri  sângeroase  din  partea  conducerii  politice 
a  imperiului  roman.  Puşi  în  afară  de  legi  şi  condamnaţi  în  numele 
acelei  fioroase  formule  neroniene  (după  unii  istorici) :  non  licetesse 
chrisiianos  —  creştinii  au  umplut  temniţele  şi-au  înroşii  amfiteatrele 
romane  cu  sângele  lor  deatâtea  şi  deatâtea  ori.  Adepţi  convinşi  şi 
curajioşi  ai  unei  noui  reiigii  pe  care  o  mărturiseau  cu  aceeaşi  im¬ 
presionantă  statornicie  înaintea  călăilor  ca  şi  când  erau  da{i  pradă 
fiarelor  în  circ  —  mai  ales  dupăce  a  început  să  se  facă  distincţia 
clară  între  ei  şi  iudeii  toleraţi  cu  credinţa  lor  —  stăpânirea  romană, 
pentru  care  religia  oficială  a  statului  era  strâns  unită  cu  puterea 
seculară  —  ca  pentru  întreaga  societate  antică  dealtfel  —  i-a  urmărit 
pe  creştini  cu  înverşunare  şi  i-a  tratat  fără  nici  o  cruţare  ca  duş¬ 
mani  ai  imperiului,  ca  rebeli  politici. 

O  seamă  de  minţi  luminate  din  rândurile  creştinilor,  începând 
cu  Tertulian  (în  „Apologeticum")  şi  sfârşind  —  dacă  numă’nşel  — 

cu  Teodor  Mommsen  (în  „Histoire  Romaine"),  au  studiat  şi  osândit 
din  punct  de  vedere  juridic  procedura  romană  aplicată  creştinilor 
în  timpul  persecuţiilor,  sub  forma  aşanumitelor  „legi  excepţionale" 
între  cari  se  numără  şi  lapidarul  decret  neronian  amintit. 

începând  cu  imperiul  creştin  (Constantin  cel  Mare),  creştinismul 
fiind  declarat  prin  edictul  dela  Milan  (313)  religie  de  stat  şi  îmbră¬ 
ţişat  de  masse  compacte  de  păgâni,  cărora  sănătoasa  pregătire  şi 
ispitire  a  catehumenatului  nu  li  se  mai  putea  aplica  în  toată  stric- 
tefa  ei  iniţială,  primejdia  ereziilor  şi  numărul  celor  înstrăinaţi  dela 
învăţătura  cea  curată,  cari  au  început  să  se  ivească  încă  din  epoca 
apostolică,  a  sporit  îngrijorător.  Biserica  se  vedea  nevoită  să  ia  măsuri 
pentru  stăvilirea  acestei  primejdii  ce-i  vătăma  unitatea  lăuntrică  şi 
curăjenia  învăţăturii.  Din  prigonită  —  cum  era  până  la  Constantin 
cel  Mare  —  avea  să  devină  Biserica  creştină  prigonitoare  a  duş¬ 
manilor  ei  interni  (ereziile)  şi  externi  (păgânismul),  mai  ales  că 
acum  avea  şi  puterea  lumească  a  împăraţilor  de  partea  ei?  Ce 
procedură  a  aplicat  ea  păgânismului  şi  îndeosebi  ereziilor  ?  Cu  ce 
mijloace  a  luptat  ea  împotriva  acestor  tendinţe  de  învrăjbire  şi 
disoluţie  internă  a  creştinismului  prin  alterarea  (parţială)  a  învăţă¬ 
turilor  lui  preasfinfe  ? 

Osleneala  expunerii  şi  lămuririi  acestei  probleme  şi-a  îuat-o, 
mai  nou,  dl  Gheorghe  Cronj,  licenţiat  în  Teologie  dela  Bucureşti, 
acum  student  la  Atena,  prin  lucrarea  ce  formează  obiectul  acestei 
dări  de  seamă,  pe  care  D-sa  a  sus(inut-o  ca  teză  de  doctorat 
în  Dreptul  canonic  la  universitatea  din  Paris,  înainte  cu  câteva  luni. 
Dupăcum  arată  însuşi  titlul  ei,  dl  Dr.  Gh.  Cront  urmăreşte  într’ânsa 
lupta  împotriva  ereziilor  în  primele  veacuri  ale  creştinismului  primar 
şi  în  epoca  sinoadelor  ecumenice  până  în  veacul  al  IX-lea,  numai 
în  Orient. 

D-sa  îşi  împarte  lucrarea  în  trei  perioade: 

I.  Dela  Sfinţii  Apostoli  până  la  imperiul  creştin. 

II.  Dela  Constantin  cel  Mare  până  la  dinastia  iustiniană  (sec. 
IV— V). 

III.  Dela  dinastia  iustiniană  până  la  sfârşitul  secolului  al  VlII-lea. 

Fiecare  perioadă,  în  cele  trei  capitole,  expune :  a)  atitudinea 

Sf.  Părinţi  —  începând  cu  Sf.  Apostoli  (per.  1  cap.  I)  faţă  de  ere¬ 
tici;  b)  dispoziţiile  sinodale  (ecumenice)  privitoare  la  erezii  şi  c) 
măsurile  luate  de  împăraţii  romani  (păgâni  în  I-ul  period;  creştini 
în  celelalte)  împotriva  ereziilor. 

Concluzia  la  care  ajunge  autorul,  după  temeinice  studii,  este, 
în  rezumat,  următoarea:  După  învăţătura  Mântuitorului,  a  Sf.  Apo¬ 
stoli,  a  Sf.  Părinfi  şi  scriitori  bisericeşti,  Biserica  creştină  nu  vrea 
peirea  păcătoşilor  ci  îndreptarea  lor.  Potrivit  cu  această  învăţătură, 
datoria  de  a-i  îndrepta  pe  eretici  prin  convingere  nu  prin  constrân¬ 
gere,  trecea  înaintea  oricărei  alte  sancţiuni  represive.  Represiunea 
ereziei  din  partea  Bisericii,  avea  dar  un  caracter  strict  moral.  Contra 
ereticilor  Biserica  din  Orient  pronunţă  numai  pedepse  de  ordin  spi- 

ritual.  Ea  proceda  astfel  atât  pentru  a  îndrepta  pe  cei  rătăci}!  cât 
şi  pentru  a  păzi  pe  ortodocşi  de  contagiune  şi  a  fi  astfel,  totodată, 
întru  totul  in  spiritul  credinţei  şi  moralei  creştine  a  căror  păzitoare 
era.  Cât  priveşte  pe  împăraţi  —  cari  conform  tradiţiei  dreptului 
roman  erau  încă  centru)  legii  şi  a)  întregei  puteri  —  ei  supuneau 
pe  eretici  ia  tratamente  variate.  Referinţele  lor  personalele  dictau  în 
bună  parte  atitudinea  faţă  de  eretici  (unii  împăraţi  erau  ei  înşişi 
eretici !)  Obicinuit  lucrau  pe  cont  propriu  şi,  întrucât  sustrăgeau 
adeseori  pe  eretici  de  sub  judecata  Bisericii,  aplicându-îe  corecţiuni 
iumeşti,  răspunderea  pentru  pedepsele  dictate  le  rămânea  întreagă,  lor. 

Ortodoxia  cărţii  diui  Dr.  Gh.  Cronţ,  e  evidentă :  id  temelia  ei, 
ca  prim  izvor  de  informaţie  şi  îndrumare  stau  scrierile  Sf.  Părinţi, 
canoanele  sinoadelor  şi  legile  împărăteşti.  Pentru  disciplina  teore¬ 
tică  a  Dreptului  canonic  —  căreia-i  aparţine  —  cartea  aceasta  este 
o  preţioasă  achiziţie.  Pentru  cultura  teologică  ortodoxă,  un  indiciu 
mai  mult  că  tineretul  pe  care  Biserica  noastră  îl  creşte  şi-l  ocro¬ 
teşte,  lucrează.  Scrisă  într’o  franţuzească  uşoară  şi  aleasă,  cartea 
se  citeşte  cu  rnuiiă  uşurinţă  dublată  de  interesul  viu  pe  care-î  tre¬ 
zeşte  problema  ce-o  desbate.  tn  paginile  ei  nu  se  găseşte  obicinuitul 
„artificial"  ce  se’ntâlneşte  prea  adeseori  în  cărţile  scrise  de  înce¬ 
pători  în  limbă  străină  şi  nici  „fraze  trase  de  păr".  „Subsolul  ştiin¬ 
ţific",  măsurat,  nu  indispune  la  citire.  Bibliografie  bogată  şi  strict 
limitată  la  subiect.  Conţinutul  cărţii,  secţionat  reuşit,  descoperă  o 
iscusită  metodă  de  expunere  clară  şi  ia’nţeles  —  pe  care  dl  Dr.  Gh. 
Cronţ  o  are:  —  şi  datorită  căreia,  cele  mai  dificile  probleme  devin 
uşor  asimilabile. 

Pentru  aceste  motive  —  şi  pentru  cele  ce  se  mai  pot  găsi 
într'ânsa  la  o  lectură  sârguincioasă  —  subliniem  precum  merită  apa¬ 
riţia  ei,  recomandându-o  cetitorilor  noştri  şi  urmând  autorului  ei  să 
fie  această  lucrare  cea  dintâi  —  nu  şi  cea  din  urmă. 

GRiGORiS  T.  MĂRCII 

Prof.  Dr.  Edrnund  Kait:  B1BL1SCHE  ARHÂEOLOG1E.  2,  ver- 
mehrte  Âuflage.  Mit  23  Biidern  aut  S  Tafeln  (Herders  Theologische 
Grundrisse).  Freiburg  im  Br.  Herder.  1934  Broş:  2*70  RM.  Legat: 
3-80  RM. 

Incontestabil  ca  una  dinire  cele  mai  folositoare  discipline  în 
slujba  învăţământului  teologic  şi  în  special  în  slujba  studiului  biblic 
esie  arheologia  biblică. 

Adevărat  că  cuvântul  sfintei  scripturi  „rămâne  în  veac",  ade¬ 
vărul  lui  este  vecinie.  Dar  el  a  fost  scris,  adresat  deci  unui  popor 
trăind  în  anumite  condiţii  istorice,  în  anumit  mediu  extern,  cu  anu¬ 
mite  tradiţii  şi  cu  o  anumiiă  mentalitate  —  elemente  cari  se  cer  să 
fie  cunoscute  pentru  cât  mai  dreapta  înţelegere  a  sf.  scripturi.  Ma¬ 
nualul  dlui  profesor  Dr.  E.  Kalt  dala  seminarul  din  Mainz  ne  îmbie 
într’un  volum  relativ  mic  un  impresionant  belşug  de  cunoştinţe  arheo- 

logice,  privitoare  la  geografia  Palestinei  şi  la  via}a  publică  şi  privată 
a  poporului  izrailtean. 

Nimic  din  ceeace  ar  fi  de  prisos  pentru  ispititorul  harnic  ai 
cuvântului  profeţilor  sau  al  ucenicilor  Domnului,  dar  tot  ce  este 
esenţial  şi  vrednic  de  cunoscut  din  viaja  neamului  „ales".  Câteva 
ilustrafii  din  cele  mai  instructive  împodobesc  ultimele  pagini  ale 
cărţii.  Deosebit  de  preţioase  sunt  şi  indicaţiile  bibliografice  pe  care 
le  dă  autorul  pentru  ceice  ar  dori  să  adâncească  problemele  arheo¬ 
logiei  biblice.  N.  C. 

Dumitru  Călugăr:  HRISTOS  ÎN  ŞCOALĂ  I.  Manualul  cate- 
hetului  ortodox  pentru  şcoala  primară.  Seria  didactică,  Sibiu,  1934. 
Tipografia  Arhidiecezană,  pagini  532,  preţul  220  Lei. 

Din  ce  trece  timpul,  pe  umerii  preotului  se  aşează  sarcini  tot 
mai  multe  şi  mai  grele.  Viata  precum  progresează  în  cultură  şi  ci¬ 
vilizaţie,  aşa  se  diferenţiază  şi  deci  se  complică.  De  aci  rezultă  şi 
pentru  preot  o  misiune  fot  mai  bogată,  mai  variată  şi  mai  grea. 

Una  dintre  problemele  capitale,  care  apasă  pe  umerii  şi  pe 
conştiinţa  lui,  este  catehizata.  Problema  nu  e  nouă.  Catehizaţia  este 
o  preocupare  primordială  şi  esenţială  a  bisericii.  A  fost  numai  ne¬ 
glijată  şi  acum  revine  în  drepturile  ei  vechi.  Căci  nu  se  poate  bi¬ 
serică  fără  învăţământ  caiehetic,  cum  nu  se  poate  biserică  fără  pre¬ 
dice.  Ceeace  esie  nou  în  catehizate  e  sistemizarea  ei  în  şcolile  de 
stat  şi  perfecţionarea  uneltelor  şi  a  metodelor  de  predare  a  lecţiilor 
şi  de  trezire  a  conştiinţei  religioase  şi  morale  a  noiior  catehumeni. 
Dar  şi  în  privinţa  aceasta  avem  mult  de  învăţat  dela  dascălii  din 
vremea  primară  şi  din  epoca  de  aur  a  creştinismului.  Ei  ne  araiă 
căile  cele  mai  luminoase  pentru  ajungerea  scopului  urmărit  de  şcoală 
şi  biserică,  adecă  de  a  încorona  pe  Mântuitorul  isus  Hrisfos  de  rege 
în  sufletele  oamenilor. 

Preofimea  ardeleană  în  conferinţe  şi  congrese  şi  îndeosebi  „Re¬ 
vista  Teologică"  în  coloanele  ei,  au  desbătut  pe  larg  problema  cate¬ 
hizării.  Profesori,  preoji  şi  pedagogi  competenţi,  cum  sunt  dl  N. 
Colan,  păr.  G.  Maior,  N.  Terchiiă.  V.  Oana,  D.  Călugăr,  ş.  a.  în 
frunie  cu  I.  P.  Sfinţia  Sa  Mitropolitul  Nicolae,  au  dat  ţoale  lămuri¬ 
rile  şi  orientările  preliminare,  ea  intrarea  preotului  în  şcoala  primară 
să  se  facă  într’un  ceas  bun. 

Din  măsurile  înţelepte  luate  dela  început  pentru  compunerea 
de  cărţi  didactice  bune,  culegem  astăzi  rodul  unui  Manual  care  co¬ 
laborează  cu  preotul,  pentru  a  duce  pe  Isus  Hristos  tn  şcoală. 
Titlul  indică,  mai  mult  ca  orice,  problema.  La  noi  o  astfel  de  carfe 
este  ceva  nou.  Cunoaştem  cărţi  pentru  elevi,  dar  nu  avem  cărfi  şi 
pentru  dascăli.  Numai  apusul  se  mândreşte  cu  astfel  de  lucrări. 
Aparifia  lor  la  noi  ne  bucură  cu  atât  mai  mult,  cu  cât  vin  pe  calea 
cea  veche  şi  bună,  —  pe  calea  bisericii. 

Manualul  pentru  catehefi  corăspunde  unei  necesităţi  practice  ca 
şi  teoretice.  Preotul  nu  are  vreme  totdeauna  să-şi  pregătească  de 

acasă,  cu  răgaz,  lecţii  model.  Manualul  îi  dă  ajuior  imediat.  Dar 
tot  aşa  ajută  şi  pe  ceice  nu  au  pregătirea  ştiinţifică  şi  practică  pe¬ 
dagogică,  fiindcă  arată  forma  şi  treptele  după  cari  se  prepară  o 
lecjie  de  religie. 

Nici  un  preot  nu  se  poate  dispensa  de  un  astfel  de  manual, 
fără  riscul  de-a  cădea  în  superficialitate.  Ni  se  pune  o  întrebare 
destul  de  grea:  Cum  catehizăm?  Şi  ne  apasă  o  răspundere 
grava:  Dar  dacă  nu  reuşim!?  Vina  va  fi  a  noaslră.  Ca  să  avem 
succes  în  educaţia  şi  în  instrucţia  religioasă,  trebue  să  începem  dela 
tehnica  şi  compoziţia  unei  lecţii. 

Harnicul  şi  destoinicul  catehet  dl  D.  Călugăr  a  reuşit  să  al¬ 
cătuiască  un  manual  de  religie  care  face  cinste  bisericii  noastre, 
şi  să  vină  cu  el  în  ajutorul  preoţilor  cateheţi.  Toate  lecţiile  de  re¬ 
ligie  din  cele  patru  clase  primare  sunt  lucrate  aci,  după  toate  prin¬ 
cipiile  şi  regulele  pedagogiei  ştiinţifice,  moderne.  Muncă  grea,  pe 
umerii  unui  om,  într’un  interval  de  timp  relativ  scurt.  D.  Călugăr 
—  om  tinăr  —  a  biruit  şi  osteneala  şi  greutăţile  de  fond  şi  de  formă 
ale  scrisului  şi  ne-a  pus  în  mână  o  metodologie  a  religiei,  care  ne 
învaţă  practic  lecţiile  pe  cari  le  predăm  copiilor,  fără  să  ne  pre¬ 
tindă  altă  caznă,  decât  să  le  cetim  cu  atenţie.  Mai  mult  nu  se  poate 
da  unui  catehet. 

Materialul  povestirilor  cari  ilustrează  poruncile  şi  învăţăturile 
biblice,  e  foarte  bine  ales  şi  prelucrat  din  cele  mai  bune  manuale 
după  cei  mai  distinşi  scriitori  şi  autori  de  cărţi.  Din  felul  cum  des¬ 
făşoară  tratarea  lecţiilor  se  constată,  că  dl  Călugăr  are  între  ca¬ 
lităţile  morale  şi  intelectuale  ale  catehetului  şi  darul  povestirii,  care 
e  un  lucru  foarte  însemnat  în  instrucţia  copiilor.  Dsa  povesteşte 
frumos,  uşor  şi  la  gradul  de  înţelegere  a  copiilor.  Cateheţii  cari  nu 
sunt  maeştri  în  povestiri,  îşi  suplinesc  această  cerinţă  pedagogică, 
prin  pregătirea  lecjiiior  după  manualul  d-lui  Călugăr, 

O  parte  deosebit  de  grea  şi  tot  aşa  de  importantă  în  învăţă¬ 
mântul  primar,  o  alcăiuesc  întrebările.  Cum  punem  copiilor  între¬ 
bările  ?  De  multe  ori  copiii  nu  ştiu  răspunde,  fiindcă  nu  li  se  pun 
întrebări  clare  şi  precise.  D.  Călugăr  escelează  în  întrebări  bune 
atât  la  introducerea  lecţiilor,  cât  şi  la  reproducerea,  asocierea, 
aprecierea  şi  încheierea  lor.  Toate  sunt  de-o  preciziune  ireproşa¬ 
bilă,  isteţe,  variate,  instructive  şi  moralizatoare.  Credem  că  acesta 
este  unul  dintre  cele  mai  alese  merite  ale  manualului  d-sale.  O 
mulţime  de  lucruri  şi  de  învăţături  cari  aduc  deosebit  folos  religiei, 
sunt  lămurite  cu  ajutorul  întrebărilor,  aşa  că  aruncă  cu  atât  mai 
multă  lumină  asupra  lecţiei  predate. 

Lecţiile  sunt  împărţite  pe  clase  şi  pe  luni.  In  orice  vreme  ca- 
tehetul  se  poate  controla  singur,  dacă  e  în  ordine  sau  întârziere  cu 
predarea  materialului.  Apoi  cartea  mai  conţine  o  mulţime  de  rugă¬ 
ciuni,  lecturi,  cântări  —  pe  note  —  poezii  şi  îndrumă  la  cetiri  bi¬ 
blice  şi  bisericeşti,  încât  sunt  indicate  şi  folosite  aci  toate  proce¬ 
deele  pedagogice  cu  cari  se  susţine  interesul  şi  se  asigură  suc¬ 
cesul  unei  lecţii.  Fiecare  lecţie,  pe  lângă  predare  va  fi  ilusirată  prin 

tablouri  şi  obiecte  intuitive.  De  asemenea  îndrumă  şi  la  folosirea 
scrierii  pe  tablă  şi  în  caefe,  după  cum  e  cazul.  Aceste  suni  che¬ 
stiuni  de  pedagogie  elementară,  dar  fără  ele  nu  se  poate  face 
şcoală.  D.  Călugăr  conştient  de  rostul  lor  le  aminteşte  la  fiecare 
pas,  pentru  a  nu  fi  scăpate  din  vedere  de  catehef. 

Vorbind  de  valoarea  manualului  dlui  Călugăr,  nu  putem  re¬ 
nunţa  la  câteva  mici  observări,  cari  însă  nu  coboară  cu  nimic 
meritul  cărţii:  Materialul  din  clasa  I  e  de  dorit  să  fie  mai  biblic 
şi  mai  pronunţat  religios.  Dar  chestiunea  programei  analitice 
din  clasa  I  e  mai  grea  şi  aparţine  forurilor  mai  înalte.  Nu  ştim 
pe  ce  cale  s’a  acreditat  teoria  că  turnul  Babilonului  s'a  ridicat 
ca  loc  de  scăpare  de  un  eventual  potop.  Adevărul  biblic  este  ca 
Babilonenii  din  zidirea  unei  cetăţi  şi  turn,  voiau  să-şi  facă  nume 
(Fac.  11,  4),  deci  faimă,  semn  de  mândrie  şi  civilizaţie,  nu  un  re¬ 
fugiu  în  caz  de  potop.  Virtutea  principală  din  Avram  a  fost  cre¬ 
dinţa  şi  ascultarea  de  Dumnezeu,  aşa  că  în  sensul  acesta  trebuia 
să  se  facă  şi  generalizarea  dela  pag.  133,  care  nu  e  iocmai  potri¬ 
vită.  La  pag.  185  putea  fi  adaus  şi  visul  al  doilea  al  lui  losif,  co¬ 
piilor  le  place  şi  se  memorizează  uşor.  La  lecjia  despre  robia  egip- 
ieană  lipseşte  generalizarea :  munca  nu  slăbeşte,  ci  întăreşte  pe  om. 
E  de  prisos  adaosul  dela  porunca  a  5-a  (p.  242).  Nu  se  aminteşte 
de  Iosua  şi  judecătorii  ca  înaintaşi  ai  regilor.  Rugăciunea:  Mân- 
ca-vor  săracii  (p.  395)  se  zice  numai  seara.  Dimineafa  şi  la  amiazi 
se  zice  Tatăl  nostru.  Lazar  nu  murise  de  3  zile  (p.  251)  ci  era 
„mort  de  patru  zile“  (loan  11,  39).  La  p.  434  ar  fi  mai  buna  ge¬ 
neralizarea  :  Binefacerea  trebuie  urmată  de  recunoştinţă.  In  para¬ 
bola  datornicilor  (p.  442)  nu  e  vorba  de  zece  talanti,  ci  de  zece 
mii  (Matei  18,  24).  Comparaţia  acesteicifre  (10.000X9000  =90.000.000) 
cu  o  sută  de  dinari  impresionează  chiar  şi  pe  copii.  La  p.  462 
este  mai  bine  şi  mai  uşor  de  înţeles  să  se  explice  textul  „au  pe 
Moise  şi  pe  proroci",  prin  cuvintele:  au  decalogul  şi  Sfânta  Scrip¬ 
tură,  să  le  asculte,  ca  să  se  mântuiască.  La  p.  518  trebuie 
precizat  că  Isus  şi-a  ales  apostolii,  căci  la  baza  acestei  alegeri  stă 
taina  preoţiei.  Numele  „Viffleem"  sună  greu.  Ar  fi  mai  bine  să  fie 
înlocuit  cu  numele  popular:  Vifleem,  sau  cu  ce  corect:  Bet- 
leem.  Lipseşte  rugăciunea :  Născătoarea,  care  se  poate  intercala 
după  „Bunavestire",  în  iegătură  cu  vestirea  îngerului:  Bucură-te, 
ceea  ce  eşti  plină  de  dar.  Sunt  unele  lecţii  prea  grele  pentru  o  oră 
în  clasa  II,  cum  e  David,  care  merită  2  ore  :  David  şi  Gogiat,  David 
ca  rege  şi  proroc).  De  asemenea :  Robia  babiloniană  ar  trebui  se¬ 
parată  de  lecjia  Daniil,  tot  pentru  a  uşura  înţelegerea  şi  memori¬ 
zarea  lecţiilor.  Era  folositoare  şi  o  lecţie  despre  cărţile  Sfintei 
Scripturi,  în  clasa  IV. 

Toate  aceste  mici  scăpări  din  vedere  se  pot  îndrepta  uşor,  prin 
bunăvoinţa  cateheţilor.  Ele,  cum  am  spus,  nu  reduc  cu  nimic  va¬ 
loarea  incontestabilă  a  cărţii. 

Cu  titlu  de  adaos  la  cele  cuprinse  în  manual  ar  mai  fi  de  pre¬ 
conizat  în  clasa  IV  primară  şi  folosirea  Noului  Testament.  Mai  ales 

în  parohiile  coniaminate  de  secte  dovezile  citate  din  N.  T.  în  spri¬ 
jinul  credinţei  noastre,  sunt  binevenite.  Căci  copiii  de  cl.  IV  ştiu  şi 
ei  că  sectanjilor  nu  le  trebue  cruce,  tămâie,  icoane,  taine,  preoţie,, 
ş.  a.  şi  cer  lămuriri  asupra  lor.  Şi  când  le  ceteşti  sau  le  dai  lor  să 
cetească  din  N.  T.  locuri  pentru  documentarea  învăţăturilor  bisericii, 
sunt  foarte  veseli  şi  mulţumiţi.  E  şi  acesta  un  mijloc  preventiv  contra 
răspândirii  sectelor. 

Prefaţa  cărţii  o  scrie  dl  N.  Colan  —  autorul  moral  al  manua¬ 
lului,  —  în  care  d-sa  arată  importanta  câştigării  dreptului  de  cate¬ 
hizare  a  bisericii,  menţionează  rolul  catehetului  şi  a  manualului  în 
catehizaţie,  relevă  vrednicia  dlui  D.  Călugăr  pe  care  d-sa  l-a  ales 
ca  să  împlinească  un  postulat  catehetic  de-o  aşa  de  mare  importanţă 
şi  anunţă  apariţia  volumului  II  al  manualului,  care  va  cuprinde  lecţiile 
de  religie  pentru  clasele  V — VH  primară. 

Meritul  şi  al  unuia  şi  al  altuia  e  de  prisos  să-l  mai  subliniem, 
iar  cuprinsul  şi  aspectul  occidental  al  cărţii  (cartea  e  frumos  legată 
în  pânză),  ne  dispensează  de  orice  elogii  cari  se  cuvin  muncitorilor 
harnici.  Adresăm  doar'  un  frăţesc  şi  călduros  apei  călre  cateheţi, 
ca  să  profite  de  ostenelele  dlui  Călugăr.  Fără  carte  şi  lectură  nu 
există  nici  succes,  nici  progres.  Acum  cartea  o  avem  la  înălţimea 
sarcinei  catehizării...  Şi  pe  iângă  ea  mai  avem  şi  făgăduinţele  di¬ 
vine,  cari  sunt  mari.  Va  fi  cu  atât  mai  nobilă  recunoştinţa  şi  mare 
bucuria  şi  răsplata  aposioliei,  cu  cât  prin  toate  greutâjile,  preotimea 
va  fi  la  înălfimea  chemării.  Pr.  IL.  V.  FELEA 

Virgil  Godeanu :  FILOZOFIA  RELIGIEI,  după  M aurice  Blondei  t 
aspecte  din  problema  filosofiei  creştine  în  gândirea  contemporană. 
Tipografia  Cozia,  R.  Vâlcea.  172  pap.  1933.  100  Lei. 

Cu  multă  bucurie  însemnăm  la  răboj  apariţia  lucrării  tânărului 
nostru  teolog  Virgil  Godeanu.  Bucuria  şi  aprecierea  noastră  se 
impune  şi  mai  mult  prin  faptul  că  în  domeniul  filosofiei  religioase 
cronica  noastră  românească  cam  rar  dă  semnalul  unei  atari  apa- 
rifii.  Deoarece  lucrările  din  acest  domeniu  al  preocupărilor  spirituale 
cu  mai  multă  sau  mai  putină  preten}ie  de  originalitate,  la  noi,  de 
câtva  timp,  le-am  putea  număra  pe  degete. 

Ceeace  aduce  dl  Godeanu  în  lucrarea  sa,  este  o  problemă 
care  în  occident  se  desbate  asiduu  —  anume  problema  existentei 
şi  iegifimitatea  unei  „filosofii  religioase”  —  cretine.  Asupra  acestei 
probleme  se  dispută  trei  teze:  teza  rajionalistă  a  unei  filosofii  pure 
susţinută  de  Em.  Brehier;  teza  tomistă  susţinută  de  ].  Marifain  şi 
St.  Gilson ;  şi  teza  şcoalei  augusfiniene  reprezentantă  prin  Maurice 
Blondei. 

Pe  dl  Godeanu  l-a  interesat  teza  lui  M.  Blondei  care,  precum 
mărturiseşte  Blondei,  pe  lângă  că  are  bază  mistică,  apropiată  mai 
mult  de  concepţia  ortodoxă,  este  aproape  necunoscută  cercurilor 
noastre  filosofice. 

In  linii  generale,  sistemul  de  cugetare  al  lui  Blondei,  este 
orientat  contra  Kantianismului  şi  asociaţionismului  empirist;  adică, 
spre  un  realism  integral  şi  anume:  realismul  vieţii  psihologice  în 
lumina  interdependenţei  diverselor  funcţiuni  omeneşti,  realismul 
cunoaşterii  care  nu  se  împlineşte  în  ştiinţa  abstractă,  ci  în  sesi¬ 
zarea  „fiinţei"  concrete  în  singularitatea  ei;  realismul  metafizic  în 
care  dialectica  acţiunei  este  mai  eficace  decât  analiza  abstractă  şi 
ne  descoperă  în  „noi"  şi  în  „lucruri"  o  realitate  mai  „plină  de  realitate", 
o  existenţă  superioară,  însuşi  principiul  propriei  noastre  existenţe ; 
şi  realismul  moral,  ce  afirmă  suveranitatea  vieţii  interioare.  Blondei 
a  pus  în  lumina  în  mod  magnific  condiţiuniie  unui  „realism  inte¬ 
gral"  în  care  găsim  liniile  esenţiale  ale  gândirii  augustiniene  — 
adică  a  fixat  o  „metafizică  a  realului".  Opera  sa  este  o  filosofie, 
şi  anume  o  filosofie  religioasă,  o  filosofie  creştină  nu  prin  „accident", 
ci  prin  „natura"  sa  mistică. 

„Mistica  —  spune  Blondei  — *  este  prelungirea  şi  desvoltarea 
supremă  în  această  lume  a  vieţii  de  credinţă;  este  un  fel  de  avans, 
de  anticipare  a  vieţii  veşnice...  este  floarea  vieţii  spirituale,  este 
mijlocul  de  unire".  Prin  aceasta  gândirea  sa  se  apropie  mai  mult 
de  gnozeologia  ortodoxă  a  marilor  gânditori  şi  filosofi  creştini  ruşi 
Berdîaeff  şi  Bulgacoff.  Şi  ne  face  să  credem  că  iocmai  acesta 
este  motivul  adevărai,  ce  a  determinat  pe  dl  V.  Godeanu  să-şi 
aleagă  cu  multă  înţelegere  un  atare  subiect  în  lucrarea  D-sale.  Lu¬ 
crarea  este  nebănuit  de  preţioasă  penfru  ştiinţa  noastră  teologică 
şi  filosofică,  mai  ales  în  frământările  vieţii  spirituale  de  azi,  din 
care  ţâşnesc  atâiea  întrebări  despre  rostul  vieţii  noastre. 

Aci  găsim  la  îndemână  soluţiunile  autentice  ale  acestor  pro¬ 
bleme,  născute  din  setea  sufletului  omenesc  după  Dumnezeu,  li¬ 
nişte,  pace,  adevăr,  mântuire...  Domnia  Sa  a  cules  cu  multă  di¬ 
băcie,  din  pajiştea  înflorită  a  cugetării  şi  simţirii  omeneşti,  po¬ 
lenul  miraculos  al  unei  concepţii  ce  redă  „interpretarea  vieţii"  pe 
un  plan  veşnic.  Nu-i  lipseşte  nici  originalitatea  creatoare,  căci  in 
diversitatea  complexă  a  atâtor  teze  şi  idei,  nu  s’a  lăsat  ademenit 
de  subtilităţile  lor  fermecătoare  şi  a  isbutif  —  precum  era  firesc 
— -  la  concluzii  definitive  de  substanţă  ortodoxă,  in  ceeace  priveşte 
elaborarea  unei  adevărate  „filosofii  ortodoxe".  Subiectul  este  bine 
cugetat  —  bine  studiat  —  amănunţit  şi  esenţial  desvolfat  —  ceace 
dovedeşte  o  fericită  iniţiere  în  vastul  câmp  al  cugetării  omeneşti, 
o  muncă  serioasă  şi  conştientă  —  dragoste  de  muncă  —  şi  o  apre¬ 
ciabilă  pregătire  pentru  misiunea  aleasă. 

Recomandăm  lucrarea  Sfinţiei  Sale  spre  a  fi  citită  şi  gân¬ 
dită.  Şi  pentru  stimularea  acestui  apetit  dăm  şi  sumarul:  Partea 
I,  problema  filosofiei  creştine  ;  procesul  filosofiei  creşline ;  filosofia 
franceză  la  finele  sec.  XlX-lea,  Pariea  II.  Concepţia  acţiunei  ca  ştiinţă 
a  vieţii;  Partea  III,  Filosofia  religiei  după  Blondei.  Partea  IV,  Doctrina 
lui  Blondei  în  faţa  curentelor  de  filosofie  contimporană.  Partea  V, 
Concluzii.  Pr.  C.  ZOICAN 

4> 

Pr.  Gh.  Cotoşman :  DIN  TRECUTUL  BĂNATULUI.  Studiu  in¬ 
troductiv  de  istorie  najional-bisericească.  Cartea  I.  Cu  o  prefaţă  de 
P.  S.  Sa  Dr.  Grigorie  Gh.  Comşa.  Timişoara  1934. 132  pagini,  prejul 
50  Lei. 

Părintele  Cotoşman  din  Jimbolea  începe  publicarea  unei  istorii 
a  Bănatului,  care  deocamdată  ca  „studiu  introductiv"  are  următorul 
cuprins :  Formarea  şi  aşezarea  provinciei ;  urmele  omului  preisloric ; 
Agathirşii,  Geto-Daciî;  cucerirea,  colonizarea  şi  împărţirea  Daciei. 
Castrul  şi  oraşul  Morixena.  Zămislirea  neamului  românesc ;  poporul 
român  pe  timpul  năvălirilor.  Hunii  şi  Romanii;  mormântul  lui  Afila. 
Gepizii,  Avarii,  Slavii.  Voievozii  Bănatului  şi  imigrarea  Ungurilor  în 
Ardeal.  Dovezi  despre  naţionalitatea  principelui  Claudiu  şi  despre 
continuitatea  elementului  geto-daco-roman  în  Dacia.  Biserica  româ¬ 
nească  şi  încreştinarea  Ungurilor.  Principele  Achtum  şi  autonomia 
Bănatului;  luptele  cu  ungurii  şi  subjugarea  Bănatului.  Originea  lui 
Achtum  şi  a  lui  Cenad ;  episcopia  ort.  română  din  Moriena-Cenad; 
înfiinţarea  şi  apunerea  ei  sub  regele  Ştefan  al  Ungariei,  care  înte¬ 
meiază  pe  ruinele  ei  o  episcopie  romano-catolică.  Mitropolia  ort. 
română  din  Timişoara ;  soartea  parohiilor,  bisericilor  şi  mănăstirilor 
româneşti  după  apunerea  episcopiei  din  Morixena.  Catolicismul  armă 
de  maghiarizare  în  mâna  regilor  maghiari.  Zecimile  papale.  Soartea 
poporului  român  în  veacurile  IX — XVI ;  nobilii  trec  la  catolicism,  iar 
cei  rămaşi  credincioşi  legii  româneşti,  frec  în  rândurile  ţăranilor. 
Bănatul  sub  Turci;  imigrarea  Ungurilor  în  Banatul-Timişan ;  politica 
Habsburgilor  şi  colonizarea  Bănaluiui  cu  germani ;  nedreptăjirea 
elementului  băştinaş.  Imigrarea  Sârbilor  în  Bănat  şi  legăturile  ierar¬ 
hice  ale  bisericii  româneşti  din  Banat  cu  Sârbii.  Unirea  lui  Atanasie 
şi  urmările  ei  nenorocite  pentru  românii  bănăţeni:  unirea  cu  catolicii 
aruncă  pe  Români  în  braţele  Sârbilor.  Ierarhia  sârbească  înăbuşe 
via}a  naţională  a  Românilor.  Luptele  românilor  bănăţeni  pentru  eman¬ 
ciparea  şi  despărjirea  lor  ierarhică  de  Sârbi.  Sârbizarea  şi  degra¬ 
darea  Mitropoliei  româneşti  din  Timişoara,  —  seria  cronologică  a 
mitropoliilor  şi  episcopilor  româno-sârbi  cunoscuţi  din  Timişoara. 

Lucrarea  are  o  expunere  ştiinţifică  şi  clară.  Bazată  pe  o  bogată 
documentare  istorică  din  izvoare  de  scrieri  româneşti,  ungureşti, 
nemţeşti  şi  sârbeşti,  este  folositoare  îndeosebi  bănăţenilor. 


Pr.  Gh.  Secaş:  CE  ESTE  BISERICA?  Sibiu  1934.  Lei  5. 
De  sigur  toJi  suntem  creştini  prin  botez,  toţi  suntem  fiii  Bise¬ 
ricii  lui  Hrisios,  Dar  asta  nu  însemnează  că  foii  ne  iubim  Biserica 
la  fel,  că  toţi  o  ajutăm  cum  ar  trebui  în  strădaniile  ei,  că  toti 
luptăm  cu  ea  lupta  cea  bună...  Fiindcă  nu  toţi  cunoaşiem  ce  este  ea, 
ce  ne  dă  ea  şi  ce  ne  cere  pentru  mântuirea  noastră.  Neşiiind  ce 
este  Biserica  şi  ce  comori  duhovniceşti  ne  îmbie,  nici  nu  putem  simţi 
şi  trăi  cu  ea  după  creştinească  cuviinţă. 

Deaceea  părintele  Gh.  Secaş,  harnicul  împreună  lucrător  [a 

conducerea  „Oastei  Domnului"  a  făcui  o  treabă  din  cele  mai  bune 
alcătuind  broşura  prin  care  vrea  să  lumineze  pe  cititor  asupra  fiinţei 
Bisericii  şi  asupra  mânfuitoarelor  ei  rosturi  pentru  ceice  conştient 
sunt  mădularele  ei  şi  —  prin  ea  —  ale  lui  Hristos  Domnul  nostru. 
Broşura  părintelui  Gh.  Secaş  —  împreună  cu  „Vieţile  sfinţilor"  pu¬ 
blicate  de  marele  scriitor' ostaş  Al.  Lascarov-Moldovanu  şi  cu  scrisul 
dlui  I.  Gr.  Oprişan  poate  fi  considerată  şi  ca  un  răspuns  celorce 
văd  roşu  când  aud  de  „Oaste"  şi  o  acuză  că  lucrează  alături  de 
Biserică  şi  nu  în  ea. 

Lucrarea  se  poate  comanda  dela  Librăria  „Oastei"  din  Sibiu. 


Pr.  Ic.  I.  Mălăescu ;  SEMINŢE  CREŞTINE  SĂDITE  ÎN  OGORUL 
ROMÂNESC.  Tomul  III.  Tipografia  Cozia  a  sf.  Episcopii  (R.  Vâlcii) 
1931.  Pg.  173.  Preţul  80  Lei. 

In  vremuri  de  acalmie,  biserica  se  trudeşte  să  restifue  spiri¬ 
tului  supremaţia  sa  asupra  materiei.  In  vremuri  de  cutremur  ea  este 
ultima  coloană  de  rezistenţă.  In  toată  vremea,  biserica  este  singurul 
ghid  care  ne  poartă  paşii  pe  drumul  rectitudinilor  riguros  morale. 
Prin  slujitorii  ei,  biserica  ne  îndreaptă  gândurile  spre  meleaguri  în¬ 
sorite,  spre  lumea  harului  dumnezeesc.  Unul  dintre  harnicii  sluji¬ 
tori  ai  Domnului  este  şi  autorul  acestui  volum  de  predici,  păr.  Ic.  I. 
Mălăescu.  Cartea  sf.  sale  cuprinde  63  cuvântări  ocazionale.  Sunt 
seminţe  ale  adevărului  dumnezeesc  sădite  în  ogorul  românesc.  Sunt 
modele  de  predici,  foarte  folositoare  preoţilor. 

Acest  volum  de  cuvântări  constitue  o  bună  dovadă  a  activităţii 
pastorale  pe  care  o  desfăşoară  păr.  Mălăescu.  V.  S. 

❖ 

REVUE  DE  TRANSYLVAN1E.  Nr.  2.  Acest  număr  nou  al  exce¬ 
lentei  reviste  pentru  informaţia  străinătăţii,  de  sub  direcţia  dlor  prof. 
universitari  Silviu  Dragomir  şi  D.  D.  Roşea  se  prezintă  în  aceleaşi 
condiţiuni  impecabile,  ca  şi  numerele  arterioare.  Articole,  studii,  dări 
de  seamă  şi  informaţii  bogate  orientează  pe  cititor  în  problema  ro¬ 
mânească,  aşa  cum  ea  trebue  văzută  obiectiv  în  opoziţie  cu  propa¬ 
ganda  interesată  dela  Budapesta.  Relevăm  în  deosebi  articolul  dlui 
Sexfil  Puşcariu  despre  limba  din  Ardeal,  demonsirând  că  este  una 
şi  aceeaşi  cu  cea  din  Moldova  şi  Muntenia. 

•f  GH.  BOGDAN-DUICĂ.  Vineri,  21  Sept.  1934,  a  încetat  din 
viaţă  la  Braşov  Gh.  Bogdan-Duică,  eruditul  profesor  al  Universităţii 
din  Cluj,  ilustrul  membru  al  Academiei  române  şi  distinsul  fiu  cre¬ 
dincios  al  Bisericii  noastre.  Se  dusese  la  Braşov  pentru  a  prezida 
examenul  de  bacalaureat.  Şi  un  atac  cardial  i-a  curmat  viaţa. 

Cu  Gh.  Bogdan-Duică  se  stinge  una  dintre  cele  mai  proemi¬ 
nente  personalităţi  ale  vieţii  noastre  culturale.  Profesor  erudit, 
istoriograf  documentat  şi  obiectiv,  critic  literar  pătrunzător  şi  — 
desigur  —  un  gazetar  de-o  remarcabilă  putere  combativă.  Vioi¬ 
ciunea  spiritului  său,  strălucirea  inteligenţei  şi  belşugul  erudiţiei 
sale  se  vădesc  în  marele  număr  de  studii  şi  lucrări  pe  care  le-a 
lăsat  în  urma  sa.  N’a  fost  revistă  mai  însemnată  în  cuprinsul  ţării 
la  care  să  nu-şi  fi  dat  preţioasa  şi  devotata  sa  colaborare.  în  timpul 
din  urmă  devenise  un  pe  cât  de  preţios  pe  atât  de  regulat  colabo¬ 
rator  al  „Telegrafului  Român"  şi  al  „Revistei  Teologice". 

Convins  că  renaşterea  spirituală  a  neamului  românesc  nu  poate 
veni  decât  prin  Biserică,  era  preocupat  intens  de  toate  problemele 
cari  agitau  viaţa  instituţiei  sacre,  în  serviciul  căreia  era  hotărât  să-şi 
pună  integral  strălucita  sa  inteligenţă  şi  neostenita  sa  râvnă  cărtu¬ 
rărească.  Niciodată  nu  voi  uita  entuziasmul  cu  care-şi  desvăluia  — - 
în  convorbiri  prietineşti  —  planurile  sale  de  luptă  ortodoxă  şi  naţio¬ 
nală  cu  care  voia  să-şi  cinstească  titlul  de  preşedinte  al  F.  O.  R.-ului 
secţia  Sibiu,  şi  cu  care  doria  să-şi  încunune  atât  de  rodnica  sa  viaţă. 

Înmormântarea  ilustrului  adormi!  întru  Domnul  s’a  făcui  la  Sibiu, 
Duminecă,  23  Sept.  a.  c.,  în  cadre  deosebit  de  solemne  şi  în  pre¬ 
zenţa  unei  asistenţe  pe  cât  de  numeroasă  pe-atât  de  distinse.  Prietini 
şi  admiratori  din  toate  părţile  ţării  au  venii  să  aducă  ultimul  omagiu 
celuice  într’o  viaţă  de  muncă  neobosită  şi-a  zidit  un  strălucit  pie¬ 
destal  moral  şi  cultural.  înalta  vrednicie  morală,  culturală  şi  naţio¬ 
nală  a  lui  Gh.  Bogdan-Duică  a  zugrăvii- o,  emoţionat,  I.  P.  Sfinţitul 
Mitropolit  Nicolae,  care-a  şi  săvârşit  prohodul,  încadrat  într’un  nu¬ 
meros  sobor  de  preoţi.  Au  mai  vorbit  —  slăvind  pe  neuitatul  dis¬ 
părut  ■ —  dl  Ministru  A.  Lapedafu,  în  numele  guvernului  şi  Academiei 
române,  P.  C.  Sa  Dr.  Seb.  Stanca,  consilier  eparhial,  în  numele  P. 
S.  episcop  Nicolae  Ivan,  dl  prof.  Stefăneseu  Goangă,  în  numele 
Universităţii  din  Cluj,  dl  prof.  N.  Drăgan,  în  numele  Facultăţii  de 
filosofie  şi  litere  din  Cluj,  dl  Dr.  Gh.  Preda  în  numele  „Astrei",  dl 
Radu  Dragnea  în  numele  Societăţii  scriitorilor  români,  dl  Recior  N. 
Colan  în  numele  „Frăţiei  ortodoxe  române",  dl  I.  Breazu  în  numele 
sindicatului  ziariştilor  ele. 

O  companie  de  soldaţi,  cu  muzică,  a  dat  onorurile  celuice 
pleca  pe  drumul  veciniciei. 

Bunul  Dumnezeu  să-i  facă  parte  de  odihna  cu  drepţii  celuice 
o  viaţă  întreaga  s’a  luptat  pentru  naţia  sa. 

O  CTITORIE  RARĂ.  Distinsul  fiu  al  bisericii  ortodoxe  dl  Dr. 
Eugen  Nicoară,  director  al  spitalului  din  Reghin,  preşedinte  al  „Fră¬ 
ţiei  ortodoxe  române  din  fractul  Reghin",  deputat  sinodal  şi  congresual 
al  eparhiei  Clujului,  preşedintele  despărţământului  „Astra"  din  Reghin 
a  dat  şi  până  aci  dovezi  despre  sufletul  lui  mare.  —  In  urma  actului 
iscălit  la  16  Sept.  cor.  prin  care,  drept  prinos  de  recunoştinţa  faţă 
de  memoria  acelora,  cari  l-au  ajutat  în  marea  lui  nevoie  să  facă 
medicina,  donează  Episcopiei  ortodoxe  a  Clujului  spitalul  din  oraşul 
Reghin,  ridicat  cu  cheltuială  proprie,  constituind  o  fundaţiune  de 
binefacere  sub  denumirea  regretatului  său  părinte:  „Fundaţiunea 
Preot  Grigorie  Nicoară",  dl  Dr.  Eugen  Nicoară  devine  primul  mecenat 
al  eparhiei  Clujului,  Iar  Biserica  şi  neamul  îl  înalţă  alăturea  de 
Emanuil  Gojdu,  de  Dumitru  Andronic,  Alexandru  Lebu,  Dr.  Ioan 
Mihu,  şi  alţi  generoşi  întemeietori  de  fundaţiuni  cu  scopuri  culturale 
şi  de  progres  naţional. 

Felicităm  pe  Preaslinţitul  Episcop  Nicolae  Ivan  al  Clujului,  că 
Dumnezeu  l-a  învrednicit  să  aibă  în  eparhia  Preasfinţiei  Sale  fii  atât 
de  credincioşi  şi  atât  de  jertfelnici  cum  este  întru  tot  lăudatul  ctitor 
Dr.  E.  Nicoară. 

* 

CONGRESUL  „ASTREI".  In  zile  de  8  şi  9  Septemvrie  a.  c. 
s’au  desfăşurat  la  Târgu-Murăş  festivităţile  împreunate  cu  congresul 
anual  al  societăţii  culturale  „Astra"  dela  Sibiu. 

Conducătorii  „Astrei"  au  lucrat  deosebit  de  înţelepţeşie  atunci 
când  în  alegerea  localităţii  menite  să  găzduiască  aceste  solemnităţi 
s’au  oprit  asupra  oraşului  Târgu-Mureş,  importantul  centru  deia  mar¬ 
ginea  Săcuimii.  Să  vadă  şi  urmaşii  nemeşilor  fuduli.  Ia  ei  acasă, 
vitalitatea  etnică  şi  prestigiul  cultural  al  naţiei  româneşti  pe  care  au 
ţinut-o  până  de  curând  în  cea  mai  cruntă  robie! 

Deschiderea  congresului  s’a  făcut  în  sala  festivă  a  Palatului 
Cultural,  la  ora  11,  dupăce  congresiştii  au  participat  la  Sf.  Liturghie 
săvârşită  în  cele  două  biserici  româneşti.  Cu  acest  prilej  au  rostit 
înălţătoare  cuvântări:  dl.  I.  Moldovan,  preşedintele  „Astrei",  P.  S. 
Arhiereu  Vasile  de  Răşinari,  delegatul  I.  P.  S.  Mitropolit  Nicolae, 
Protopop  Câmpean,  delegatul  episcopatului  unit,  regretatul  acade¬ 
mician  Gh.  Bogdan-Duică,  Prof.  D.  Guşti,  Dr.  E.  Nicoară  efc. 

La  ora  2  congresiştii  au  luat  masa  împreună  la  Restaurantul 
Central,  iar  după  masă  la  orele  4  şi-au  desfătat  ochii  şi  şi-au  sporit 
conştiinţa  naţională  privind  străluciful  conduct  etnografic,  la  organi¬ 
zarea  căruia  dl  Dr.  E.  Nicoară  a  avut  partea  leului. 

înălţătoare  a  fost  producţia  „Şoimilor"  din  Cluj  pe  terenul 
sportiv,  în  cadrul  căruia  a  vorbit,  entuziast,  dl  prof.  Lupeanu-Melin. 

La  ora  6  un  public  pe  cât  de  select  pe-afât  de  numeros  a 
ascultai  în  sala  festivă  a  primăriei  conferinţa  dlui  prof.  univ.  Sextil 
Puşcariu  despre  „Perspective  culturale",  conferinţă  deosebit  de  bo¬ 
gată  în  rememorări  înălfătoare  şi  în  instructive  sugestii  pentru  viitorul 
cultural  al  „Astrei"  şi  al  neamului. 

Seara :  concert  şi  petrecere  până’n  zori  de  zi  —  ca  pe  vremu¬ 
rile  bune.. . 

A  doua  zi  congresul  a  (imit  şedinjă,  ascultând  diferitele  rapoarte 
despre  bogata  activitate  desfăşurată  de  „Astra"  în  decursul  ultimului 
an.  S’a  remarcat,  cu  toată  dreptatea,  hărnicia  escep}ională  a  des- 
părjămintelor  Sibiu,  Cluj,  Braşov,  Blaj,  Reghin  etc. 

Congresul  acesta  a  făcut  încă  odată  dovada,  că  venerabila 
societate  culturală  ctitorită  de  marele  Mitropolit  Andrei  Şaguna  e 
pe  drumul  celei  mai  frumoase  înfloriri  —  bravând  grelele  vremi  de 
criză  morală  şi  materială  prin  care  trecem. 


t  FLORiCA  SCRIBAN.  Abia  de  curând  am  aflat  trista  veste, 
că  harnica  profesoară  şi  iscusita  publicistă  creştină  Florica  Scriban, 
sora  I.  P.  C.  Părinte  Arhim.  I.  Scriban,  nu  mai  este  printre  cei  vii. 
Bunul  Dumnezeu  a  chemat-o  la  sine,  pentru  a  se  bucura  —  un  cias 
mai  curând  —  de  fericirea  împărăţiei  sale,  pe  care  adormita  întru 
Domnul  a  vestif-o  în  toată  bună  vremea  vieţii  ei  de  luptătoare  en¬ 
tuziastă.  Căci  Florica  Scriban  a  fost  una  din  putinele  profesoare 
cari  pe  lângă  datoria  profesională  împlinită  conştientios  fin  să  săvâr¬ 
şească  şi  o  lucrare  de  apostolat. 

S’a  hrănit,  de  bună  seamă,  în  primul  rând  din  belşugul  duhov¬ 
nicesc  al  Scripturilor  sfinte.  Dar  şi  din  poveţele  şi  îndrumările  ilu¬ 
strului  ei  frate.  De  aceea  scrisul  ei,  cu  care  a  cinstit  de-afâfea  ori 
şi  „Revista  Teologică",  era  totdeauna  sincer  şi  entuziast,  cuceritor 
prin  simfirea  curată  care-1  însufleţea.  Această  simţire  se  revărsa 
uneori  în  versuri  bine  întocmite,  în  cântări  de  slăvire  a  lui  Dumnezeu. 

Celei  ce-a  plecai  spre  tărâmurile  cu  „verdeaţă"  în  veci  ne¬ 
veştejită,  îi  cerem  dela  Dumnezeu  iertare  şi  odihnă, “iar  pe  I.  P.  C. 
Arhim.  Scriban  îl  rugăm  să  ne  creadă  părtaşi  la  marea  durere  cu 
care  este  încercat.  NECULCE 


NOTE  ŞI  INFORMAŢII 


MARŢI,  17  Iulie  a.  c.,  un  pu¬ 
ternic  incendiu  a  mistuit  cu  de¬ 
săvârşire  Mănăstirea  Mega-Spi- 
leon,  din  Peloponez  (Grecia). 
Şi  stâncile  ce-o  protejau  au  sărit 
în  aer.  Din  felul  cum  ziarele 
ateniene  se  ocupă  de  nenoro¬ 
cire,  reiese  o  jale  firească, 
o  sinceră  părere  de  rău.  Căci 
Mega-Spileon  număra  mai  mult 
de-o  mie  de  ani  de  existentă. 
Cauza  incendiului  se  ignorează. 
Părinţii  călugări  nu  aprindeau 
decât  pentru  călăiorii  cari  se 
abateau  pe  la  mănăstire,  o 
idee  de  lumină.  Încolo,  to¬ 
tul  era  cufundat  în  înfunerec. 
Dela  lemnăria  din  care  era 
construită  mănăstirea  milenară, 
focul  a  ajuns  la  minuscula  fa¬ 
brică  de  iarbă  de  puşcă,  ce 
fusese  instalată,  înainte  cu  câteva 
veacuri,  când  sf.  mănăstiri  ale 
Eladei  erau  fortăreţe  ale  cre¬ 
dinţei  cele  drepte  şi  ale  naţiunii, 
sub  bogata  bibliotecă  ce-o  po¬ 
seda.  Atunci  s’a  produs  cata¬ 
strofa,  care  n'a  mai  lăsat  nici 
piatră  peste  pialră.  Mănăstirea 
aceasta,  prezenta  o  deosebită 
valoare  pentru  civilizaţia  Orien¬ 
tului  creştin  şi  îndeosebi  pentru 
Greci  şi  pentru  noi.  Românii. 
Şi  anume,  iaiă  de  ce.  In  biblio¬ 
teca  sa,  se  găseau  o  seamă  de 
piese  de-o  netăgăduită  valoare. 
In  decursul  luptelor  pentru  in¬ 
dependenţa  Greciei,  grota  ei  a 
servit  de  ascunzătoare  la  mii  de 
femei  şi  copii.  Părinţii  călugări. 


au  pus  la  o  parte  rasa,  au  in¬ 
stalat  tunuri  pe  stâncile  ce-o 
protejau  şi  fabrica  de  iarbă  de 
puşcă  ce-a  explodat  acum.  Şeful 
armatei  musulmane  din  Egipt, 
Ibrahim  Paşa,  un  eminent  căpi¬ 
tan,  care  pustiise  cu  armatele 
saie  tot  Peioponezul,  somă  pe 
călugării-ostaşi  dela  Mega-Spi¬ 
leon  să  i  se  supună.  Răspunsul 
ce  primi,  a  fost  demn  şi  curajos. 
Teribilul  căpitan  nici  nu  se  mai 
încumetă  să  atace  mănăstirea. 
Aşa  încât,  cu  drept  cuvânt,  se 
putea  spune  —  cum  s’a  şi  spus, 
că  un  ostaş  ca  el  a  fost  bătut 
de  călugări.  Scrisoarea  pe  care 
Ibrahim  Paşa  o  trimise  călugă¬ 
rilor,  împreună  cu  răspunsul 
acestora,  până  la  incendiu,  când 
au  fost  nimicite,  se  păstrau  în 
biblioteca  mănăstirii.  Şi  odată 
cu  ele,  o  mulţime  de  documente 
bizantine  şi  firmane  de-ale  sul¬ 
tanilor.  A  fosf  salvată  —  mul¬ 
ţumită  curajului  unui  călugăr  — 
icoana  făcătoare  de  minuni 
a  Maicii  Domnului,  pe  care 
legenda  o  socoteşte  a  fi  opera 
Sf.  Evanghelist  şi  Apostol  Luca. 
Bizantinologii  o  airibue  unui 
picior  posterior  care  poate  fi 
Fericitul  Luca,  fondatorul  unei 
mănăstiri  nu  mai  puţin  celebre, 
în  Dorida.  Dela  anul  360,  când 
a  fost  descoperită  printr’o  re¬ 
velaţie  dumnezeiască  şi  până 
astăzi,  de  patru  ori  a  ars  casa 
ce-o  adăpostea  şi  icoana  mira¬ 
culoasă  tot  deatâtea  ori  a  scă- 

pai  nevătămată.  Ei,  mai  mult 
decât  puterii  tunurilor,  credinţa 
populară  îi  atribue  izbânda  de-o 
deosebită  semnificaţie  din  timpul 
luptelor  pentru  independenţa  Gre¬ 
ciei.  Cât  priveşte  importanţa 
acestei  mănăstiri  pentru  Ţara 
Românească  —  cu  care  a  avut 
legături  importante  —  să  se  vadă 
studiul  ce-a  publicat  în  această 
chestiune,  dl  Gh.  1.  Moisescu, 
asistent  universitar  la  Facultatea 
de  Teologie  din  Bucureşti,  în 
Biserica  Ortodoxă  Română,  Nr. 
1—2  din  1934. 

Nenorocirea  aceasta,  cum  era 
firesc,  a  pus  pe  gânduri  stăpâ¬ 
nirea  grecească.  In  primul  mo¬ 
ment,  Consiliul  de  miniştri  decise 
sa  depună  în  Parlament  un  proiect 
de  lege  potrivit  căruia,  toate  re- 
licviile  istorice  şi  toate  obiectele 
de  artă,  istorice  sau  arheologice, 
trebuiau  să  fie  aduse  la  Alena 
şi  depuse  la  Muzeul  naţional 
arheologic  sau  la  Muzeul  de  artă 
bizantină ;  iar  manuscrisele  şi 
cărţile  preţioase,  la  Biblioteca 
naţională  din  Atena.  Lucru  care 
ar  fi  despuiat  mănăstirile  de  co¬ 
mori,  ce  le  făceau  faimă  şi  la 
cari  ţineau  cu  o  dârzenie  călu¬ 
gărească.  Lucru  care,  în  acelaş 
fimp,  nu  mai  lăsa  loc  unei  cât 
de  firave  nădejdi  că  Mega-Spi- 
leon  va  fi  refăcută.  Cineva,  s’a 
şi  grăbit  să  scrie,  că  dacă  la 
1640,  când  arsese  a  patra  oară, 
mănăstirea  a  fost  restaurată, 
apoi  aceasta  s’a  întâmplat  pen- 
trucă  pe-aceea  vreme  „Dumne¬ 
zeu  şi  patria  se  confundau “.  Se 
înţelege  uşor,  atât  melancolia 
cât  şi  ironia  unei  atari  declaraţii. 
Ce  bine  că  numitul  n’a  avut 
dreptate !  Sâmbătă  28  Iulie  a.  c. 
s’a  ţinut,  la  Ministerul  Instrucţiunii 
şi  Cultelor,  o  conferinţă  la  care 


a  participat  I.  P.  S.  Hrisostom 
al  Atenei  şi  ministrul  Macropou- 
los.  (In  paranteză,  putem  spune 
cu  99  procente  siguranţă  că  în 
acest  aranjament,  se  simte  mâna 
energică  şi  influenţa  hotărâtoare 
a  Şefului  Bisericii  Eladei).  S’au 
luat  acolo  deciziuni  definitive: 
Mega-Spileon  va  fi  refăcută. 
Statul  va  da  o  sumă  de  8 — 10 
milioane  drahme,  fără  nici  o 
dobândă,  în  acest  scop.  Sumă 
care  va  fi  rambursată  pe  înde¬ 
lete,  de  mănăstiri  şi  de  Casa 
bunurilor  eclesiastice.  Planul  va 
fi  stabilit  de-o  comisiune  de  ar¬ 
hitecţi  şi  profesori  universitari. 
Lângă  principalele  mănăstiri  se 
vor  construi  zece  depozite  spe¬ 
ciale,  pentru  protejarea  obiecte¬ 
lor  preţioase. 

Prima  măsură  ar  fi  păgubit 
muit  mănăstirile.  Cea  din  urmă, 
ie  asigură  pe  mai  departe  inte¬ 
resul  viu  al  căror  obiect  erau, 
pentru  toţi  străinii. 

*0* 

UN  COR  de  studenţi  în  Teo¬ 
logie  din  Sofia  a  vizitat  de  cu¬ 
rând  Iugoslavia.  Este  prima 
dată  după  răsboiu,  când  un  grup 
de  studenţi  bulgari  au  fost  pri¬ 
miţi  prieteneşte  în  Serbia.  No¬ 
tăm  că  efortul  de  reconciliere 
între  aceste  două  ţări  vecine  îl 
face  Biserica,  nu  pactul  balcanic, 
care  n’a  isbutii  să  îmbrăţişeze 
şi  Bulgaria. 

•O 

IN  IULIE,  Sfântul  Sinod  al 
Bisericii  Eladei,  a  ales  trei  noi 
mitropoliji:  pentru  scaunul  Ce- 
faloniei,  pe  I.  P.  S.  Ghermanos 
Roumbanis,  fost  secretar  general 
al  Sf.  Sinod ;  pentru  scaunul  Za- 
chintului  (Zante),  pe  I.  P.  S. 
Hrisostomos  Dimitrion  şi  pentru 

scaunul  Gortinei,  pe  1.  P.  S. 
Procopios  Ţabaras.  Toţi  trei 
sunt  personalităfi  de  mâna  întâia. 
Interesant  de  ştiut  că  I.  P.  S. 
Mitropoiiţi  ai  Zachintuiui  şi  Cor¬ 
tinei,  la  alegere,  eu  ieşit  iu  locul 
al  doilea,  ca  număr  de  voiuri. 
Au  fost  preferaţi  primilor  aleşi 
de  Ministerul  Instrucţiunii  şi 
Cultelor,  care  numeşte  pe  unul 
din  primii  trei  cu  voturi  mai 
multe. 

o 

ACADEMIA  de  ştiinje  morale 
şi  politice  a  Franjei,  a  oferit 
un  premiu  de  10.000  franci 
(aprox.  70.000  Lei)  savantului 
profesor  Raoul  Allier,  decanul 
Facultăjii  de  Teologie  prote¬ 
stante  din  Paris,  pentru  ansam- 
plul  operei  sale.  Profesor  Raoul 
Allier  una  din  gloriile  Franjei 
de  azi.  Şi  mai  e  un  bun  prieten 
al  Românilor,  între  cari  are 
mulţi  elevi  şi  prieteni  valoroşi. 
La  sărbătorirea  par.  1.  Mihă- 
ilescu,  precum  se  ştie,  profeso¬ 
rul  pr.  Petre  Vintilescu  a  citit 
o  frumoasă  scrisoare  adresată 
sărbătoritului  de  prof.  R.  Allier. 
Dintre  lucrările  sale  amintim : 
Le  non-civilise  et  nous  —  Paris, 
Payot,  1927  şi  mai  ales  uriaşa 
Psychologie  de  la  Conversion 
(2  voi.).  Paris,  Payot,  1925. 

■O* 

COMITETUL  „Pro  Deo*  din 
Geneva,  continuă  să  prezinte 
expoziţia  de  documente  asupra 
activităţii  comitetelor  celor  „Fără 
Dumnezeu"  în  principalele  oraşe 
ale  lumii.  Până  la  15  Iulie,  au 
fost  cu  ea  la  Freiburg  şi  apoi 
la  Paris.  Această  expoziţie  în¬ 
truneşte  broşuri,  gravuri,  jur¬ 
nale  etc.,  preparate  de  institu¬ 
tul  „Fără  Dumnezeu"  din  Mos¬ 
cova.  Se  pot  vedea  acolo  foto¬ 


grafii  de  preofi  ortodocşi,  ca¬ 
tolici  şi  pastori  protestanţi  mar¬ 
tiri,  cu  documente  privitoare  ia 
ura  a  căror  viclime  au  fost, 
apoi,  o  documentajiune  cu  to¬ 
iul  recentă  asupra  mizeriei  po¬ 
pulaţiei  şi  în  particular  a  copii¬ 
lor  din  Rusia  de  azi.  Valoarea 
materialului  documentar  şi  ro- 
siul  expoziţiei,  mai  trebuiesc 
oare  discutate  ? 

-> 

IN  timpul  din  urmă,  s’a  vorbit 
mult,  în  presa  de  pretudindeni, 
despre  intrarea  Sovietelor  în  So¬ 
cietatea  Naţiunilor.  Lucru  căruia 
i-a  precedai  reluarea  reiajiilor  di¬ 
plomatice  între  mai  multe  ţări 
şi  Soviete.  Au  fost  printre  ace¬ 
stea,  Statele  Unite  ale  Americii 
şi  am  fost  şi  noi,  Românii.  Era 
firesc  cu  acest  prilej,  să  se  pună 
şi  problema  tratamentului  de 
care  se  vor  bucura  în  viilor, 
creştinii  americani  şi  ceilalţi, 
aflători  pe  teritoriul  unde  bântue 
urgia  persecuţiilor  religioase. 
Preşedintele  Roosevell,  înir’o  co¬ 
respondentă  avută  cu  comisarul 
dela  externe  al  Rusiei,  Litvinow, 
punea  chestiunea  aceasta  energic 
şi  a  primit  asigurări  îmbucură¬ 
toare.  Din  partea  României,  nu 
şiiu  să  se  fi  făcut  aşa  ceva. 
Deşi  o  parte  a  presei,  a  agitat 
mulţumitor  problema  libertăţii 
religioase.  Presa  noastră  biseri¬ 
cească  dela  Sibiu,  îndeosebi,  a 
fost  la  daiorie  şi  acum.  Mă  gân¬ 
desc  aici,  mai  ales  la  „Viata 
Ilustrată"  Nr.  5  (Iulie,  a.  c.)  care, 
dupăce  vorbeşte  de  reluarea  re¬ 
iajiilor  diplomatice  dintre  Ro¬ 
mânia  şi  Rusia,  aşa  precum  se 
cuvine,  mai  pune,  ca  o  mustrare 
ce-ar  trebui  simţită  de  obicinuiţii 
mesei  verzi,  o  foarte  elocventă 
fotografie :  măreaţa  catedrală  din 

Batum,  dărâmată  de  „amicii" 
cărora  le-au  trimis  „ostatec"  la 
Moscova  pe  harnicul  şi  energicul 
diplomat,  dl  Ministru  Ciuniu.  Eu 
unul,  am  impresia  că  am  pierdut 
o  mare  ocazie  când  din  partea 
României  nu  s'a  cerut  in  termeni 
hotărâţi,  libertatea  religioasă 
pentru  neomartirii  neopăgânis- 
mului  transnistrian.  Acum  Rusia 
va  intra  la  S.  N.  unde  intrarea 
pare  a-i  fi  mai  cu  surprize.  Unde 
va  fi  deadreptul  brutal  înfimpi- 
nată  la  poartă  cu  un:  „stai!... 
căci  nu  eşti  vrednică  să  intri 
aici!",  in  loc  de  generosul  „bun 
venit!"  Nu  din  partea  oficialită¬ 
ţilor  diplomatice  cu  cari,  ca  buni 
prieteni,  dl  LUvinow  a  „răsturnat" 
de  prea  multe  ori,  prea  multe 
şi  spumoase  pahare  de  şampanie. 
Ci  de  cei  ce  sufăr  cum  suferim 
noi,  cum  sufăr  toţi  bunii  creştini 
când  dau  cu  ochii  peste  Nistru. 
Am  aici  un  document.  Care  cred 
că  nu-i  singurul  de  acest  fel.  A 
apărut  în  Journal  de  Geneve,  din 
31  Maiu  a.  c.  şi  de-a  colo,  a  cir¬ 
culat  şi  circulă  încă  în  presa  cu 
bună  şi  creştină  simţire.  [1  re¬ 
produc  aici. 

„Consistorul  Bisericii  naţio¬ 
nale  protestante  din  Elveţia,  mi¬ 
şcat  de  veştiie  cari  circulă  în 
presă  privitor  la  o  eventuală 
admitere  a  guvernului  sovietic 
în  Societatea  Naţiunilor  crede 
de  datoria  sa,  să  exprime,  prin 
protestul  ce  urmează,  sentimen¬ 
tele  Bisericii:  Dela  întemeierea 
S.  N.  biserica  din  Geneva  n’a 
încetat  să  înconjoare  această  in¬ 
stituţie,  factor  de  încredere  şi 
nădejde,  cu  o  profundă  simpatie. 
După  intenţia  marelui  creştin 
care  a  fost  Woodrov  Wilson,  S. 
N.  are  de  scop  statornicirea 
păcii,  dreptăţii  şi  binevoirii  în¬ 

tre  toate  popoarele.  Acesi  ideal 
este  conform  principiilor  procla¬ 
mate  in  Evanghelie.  In  slujba 
solemnă  pe  care,  în  fiecare  an, 
Consistorul  o  celebrează  în  ca¬ 
tedrala  Sf.  Petru,  cu  prilejul  de¬ 
schiderii  Adunării  S.  N.,  prole- 
slanfii  din  Geneva  unesc  rugă¬ 
ciunile  lor  cu  acelea  ale  tuturor 
Bisericilor  creştine,  pentru  a  cere 
dela  Dumnezeu  să  inspire  cu 
Duhul  Său  şi  să  lumineze  cu 
Lumina  Sa,  pe  oamenii  aleşi 
pentru  opera  magnifică  a  paci¬ 
ficării  popoarelor.  Numai  rămâ¬ 
nând  credincioasă  adevărurilor 
evanghelice,  S.  N.  va  trece  peste 
dificultăţile  ce  le’ntâlneşte  în 
calea  sa.  Se  poate  judeca  deci, 
durerea  şi  indignarea  ce-a  sim¬ 
ţit-o  Biserica,  atunci  când  a 
aflat  că  guvernul  sovietic  are 
intenţia  să  ceară  admiterea  sa 
la  S,  N.  Noi  n’am  încetat  să  pro¬ 
testăm  contra  odioaselor  perse¬ 
cuţii  ale  căror  victime  sunt  cre¬ 
ştinii  din  Rusia.  In  fiecare  Du¬ 
minecă,  la  slujbele  noastre,  noi 
implorăm  intervenţia  dumneze¬ 
iască  în  favorul  atâtor  nenoro¬ 
ciţi,  a  căror  singură  crimă  este 
ataşamentul  la  credinţa  lor.  Va 
trebui  oare  să  vedem,  un  guvern 
mânjit  cu  totul  de  sângele  fra¬ 
ţilor  noştri  martiri  şi  proclamând 
sus  şi  lare  o  ură  înverşunată 
împotriva  oricărei  credinţe  reli¬ 
gioase  luând  loc  într’o  Adunare 
unde  prezenţa  sau  nu  poate  fi 
decât  o  ironie  şi  o  profanare  ? 
Trebue  să  ridicăm  glasul  nostru 
contra  unei  deciziuni  care  are 
să  fie  un  ultragiu  adus  creşti¬ 
nismului.  Nu-i  treaba  noastră  să 
semnalăm  consecinţele  politice 
ce  le  poate  avea  pentru  ţara 
noastră  (Elveţia),  intrarea  Sovie¬ 
telor  în  S.  N.  înaltele  noastre 

autorităţi  federale  pol  să  le  pre¬ 
vadă.  . .  Toată  populaţia  creştină 
a  Elvefiei,  fără  deosebire  de 
confesiune,  consideră  prezenta 
Sovietelor  la  Geneva  drept  o 
injurie  adusă  creştinismului,  un 
pericol  pentru  S.  N.  şi  pentru 
patria  noastră . .  “. 

Vă  place?...  Şi  mie! 

-O 

LA  târgul  anual  al  Cărţii  care 
s’a  desfăşurat  la  Madrid  dela 
6  la  15  Maiu  a.  c.  Societatea 
biblică  britanică,  a  vândut  în 
prima  zi  peste  10.000  exem¬ 
plare  din  Sf.  Scriptură.  Totalul 
vânzărilor,  în  cele  zece  zile  cât 
a  durat  târgul  a  fost :  1382  Bi¬ 
blii,  1054  exemplare  Noul  Te¬ 
stament  şi  32.272  părţi  din  Sf. 
Scriptură,  adică  laolaltă,  34.708 
volume.  Anul  trecut  s’au  vân¬ 
dut,  numai  17.000  exemplare, 
lucru  care  atunci  a  fost  consi¬ 
derat  un  record.  Sporul  e  fru¬ 
mos  de  tot.  Un  larg  identic,  al 
optulea  târg  al  Cărţii,  a  avut 
loc  ia  Roma,  în  Basillca  Mra- 
ssenzio,  dela  8  la  11  Ianuarie 
a.  c.  Publicul,  aşa  citesc,  a 
fost  surprins  când  a  văzut  So¬ 
cietatea  biblică  britanică  pre¬ 
zentă.  Anul  trecui,  toate  efor¬ 
turile  ce  Ie  făcuse  pentru  a  fi 
reprezentată  la  acelaşi  târg,  au 
eşuat,  din  cauza  influenţei  cle¬ 
ricale  catolice.  Bine  Înţeles,  ca¬ 
tolicii  au  fost  furioşi  şi  i-au  fă¬ 
cui  o  opoziţie  teribilă.  Doi  că¬ 
lugări  papistaşi  au  încercat  sa 
pună  foc  pavilonuhii  societăţii 
şi  un  număr  de  studenţi,  mem¬ 
bri  ai  unei  organizaţii  catolice, 
au  cumpărat  Biblii,  le-au  sfâ¬ 
şia!  în  bucăţi  şi  le-au  dat  foc 
în  public.  Curată  inchiziţie!  A 
intervenit  poliţia  etc.  ele.  Pu¬ 
blicul  i-a  arătat  simpatia.  In 


trei  zile,  cât  a  ţinut  târgul,  s’au 
vândut  970  volume. 

Osseroatore  Romano,  orga¬ 
nul  oficial  al  Vaticanului  şi  alte 
jurnale  catolice,  au  protestat 
vehement  împotriva  participării 
S.  B.  B.  la  târg.  Lucru  care  n'a 
maniat  câtuşi  de  puţin  autorită¬ 
ţile  ce-au  dat  permisiunea  de 
participare.  Noi  nu  vedem  nimic 
grav  în  această  participare.  S. 
B.  B.  face  lucru  bun,  în  lipsă 
de  altul  mai  bun. 

FĂRĂ  îndoială  că  cel  mai 
bătrân  episcop  din  lume  e  Isaac 
Lane,  şeful  şi  educatorul  me- 
todiştilor  negri  din  America. 
Când  a  împlinit  100  de  ani  — 
acum  de  curând,  —  a  fosl  căl¬ 
duros  sărbătorit  de  albi  şi  ne¬ 
gri  deopotrivă.  Cu  care  prilej 
s’au  relevat  câteva  trăsături 
esenţiale  ale  vieţii  sale.  Pri¬ 
mele  lui  predici  se  urcă  la  vre¬ 
mea  când  încă  era  sclav.  A  fost 
împiedicat  să  meargă  la  şcoală. 
A  învăţat  fotul  prin  propriile 
sale  puteri.  A  întemeiat  Lane- 
College,  instituţia  pentru  instrui¬ 
rea  negrilor,  în  oraşul  iackson 
(Tennessee).  Acum  se  bucură 
de-o  sănătate  care  lasă  nădej¬ 
dea  că  o  să  mai  trăiască.  Dar 
episcopul  Lane  mai  are  părtaşi, 
ia  o  atât  de  matusalemică  vâr¬ 
stă.  Rev.  T.  Edwards,  pastor  în 
Waschington,  oferă  un  caz  de 
longevitate  identic.  In  Aprilie, 
a.  c.  a  împlinit  100  de  ani.  Cu 
care  prilej  a  predicat  o  jumă¬ 
tate  de  oră,  în  picioare,  deşt 
prietenii  săi  l-au  îndemnat  să 
şadă.  După  ce  termină  predica 
se  aşeză  jos,  penlruca  să  se 
scoale  şi  plin  de  entuziasm,  să 
cânte  cu  toată  vigoarea  unui 
veac  ce-1  purta  în  spinare,  când 

adunarea  inlonă  un  imn  religios. 
Un  ziarist  ce-i  ascultase  pre¬ 
dica,  spuse:  „Dacă  eu  aş  putea 
să  fiu  la  60  de  ani  o  predică 
aşa  de  bună  ca  cea  a  pasto¬ 
rului  Edwards  la  100,  aş  fi 
mândru".  Cum  vedem,  avem 
şi’n  iumea  bisericească  bătrâ¬ 
nii  noştri... 

LUMEA  protestantă,  a  come¬ 
morat  de  curând  pe  doi  dintre 
leaderii  ei.  Duminecă,  1  Iulie, 
la  Noyon  (Franţa),  Societatea 
de  istorie  a  protestantismului 
francez,  a  sărbătorit  a  425-a 
aniversare  a  naşterii  lui  loan 
Calvin.  Iar  la  16  Iunie  a  fost 
aniversarea  marelui  predicator 
Charles  H.  Spurgeon.  Sărbăto¬ 
rire  care  a  luat  proporţii  uriaşe. 
Şi  care  a  prilejuit  multor  mâ¬ 
nuitori  de  condeiu  rememorarea 
fapielor  sale.  Era  fiu  de  pastor. 
La  16  ani,  surprins  de-o  fur¬ 
tună,  căuiâ  adăpost  înir'o  capelă 
meiodistă,  unde  un  predicator, 
prin  apelul  direct  şi  presant  ce-i 
adresa  ascultătorilor,  îl  cuceri. 
De  atunci  deveni  un  om  nou. 
In  viaţa  lui,  trei  lucruri  sunt 
demne  de  relevai,  îndeosebi;  1. 
Memoria  sa  prodigioasa.  Ştia 
să  deschidă  cu  uşurinţă  cărţile 
din  biblioleca  sa,  la  locurile  de 
cari  avea  nevoe  în  predică.  2. 
Aciioitafea  sa  debordantă.  Lucra 
cât  4  oameni.  Primele  sale  pre¬ 
dici  au  răsunat  în  împrejurimile 
oraşului  Cambridge.  La  19  ani  e 
pastorul  marei  biserici  din  New- 
Perk’s  Street,  la  Londra.  Pre¬ 
dica  de  3 — 10  ori  pe  săptămână. 
A  întemeiat  reuniuni  de  studii 
biblice,  26  staţiuni  de  evanghe¬ 
lizare,  30  şcoli  duminecale,  un 
colegiu  pentru  instrucţiunea  vii¬ 
torilor  păstori,  orfelinat  la  Sfock- 


well,  asociaţie  de  colportaj  (care 
numără  90  agenţi  colportori), 
misiuni  de  fiori  la  bolnavi,  un 
spital,  o  societate  de  temperanţă 
etc.  Purta  o  corespondenţă 
imensă.  îşi  redacta  săptămânal 
predicile.  La  1  Ianuarie  1892, 
când  a  murit,  apărea  a  2237-a 
predică).  Colabora  regulat  la 
revista  ce-o  fondă  în  1865  „The 
Sword  and  the  Trowel"  (Sabia 
şi  mistria  (?}).  A  scris,  un  co- 
mentar  ta  Psaimi,  în  şapte  to¬ 
muri,  două  serii  de  conferinţe 
penlru  studenţii  săi,  un  manual 
de  comentare,  unde  trec  în  re¬ 
vistă  peste  trei  mii  volume,  şi 
diverse  cărţi  de  zidire  sufle¬ 
tească.  3.  A  fost  un  mare  chi¬ 
nuit.  Avea  prieteni  numeroşi  şi 
tot  atâţia  duşmani.  Secretarului 
său  ii  ordonase  să  nu-i  dee  nici¬ 
când  scrisorile  anonime,  injuri¬ 
oase  sau  blasfematorii.  El  spu¬ 
sese  doar,  cu  atâla  dreptate, 
că  :  „orice  succes,  chiar  de  ordin 
spiritual,  provoacă  invidie  sau 
ură".  Denunţa  viciile  fără  cru¬ 
ţare  repetând  mereu:  „Conver¬ 
siune  sau  perdiţiune"  î . . .  şi : 
„Dă-mi  Doamne  convertiţi,  sau 
să  mor“.  A  fost  auloritar.  Pentru 
adversari,  adeseori  dur.  Con¬ 
vins  de  infailibilitatea  verbală  a 
Sfintei  Scripturi,  „Ultimul  Pu¬ 
ritan"  cum  i  s’a  spus,  s’a  arătat 
ostil  lucrărilor  de  critică  biblică, 
în  urma  unei  controverse,  a  rupt 
relaţiile  cu  Uniunea  baptistă  a 
asociaţiilor  bapliste  din  Londra. 
A  fost  acuzat,  din  această  pri¬ 
cină,  de  „îngustime  dogmatică". 
Zadarnic!  El  şi-a  ţinut  linia  lui 
intransigentă.  Cine  ştie,  de  mai 
trăia,  unde  ajungea  să  odih¬ 
nească  acest  spirit  fulminant. 

GR.  T.  M. 


